
PREAMBUL 


Subiectele numărului curent al revistei sunt variate, propunând 
demersuri teoretice de sinteză, portrete și evocări, recenzie de carte dar și de 
disc, din registrul prioritar de preocupări ale publicaţiei pentru muzica 
contemporană și în particular, pentru muzica românească. 

Primul studiu, realizat de Corneliu Dan Georgescu despre muzica 
românească pentru pian, prezintă o abordare a acesteia din perspectiva 
orientării estetice pentru care oferă 4 categorii definitorii (orientarea liric- 
contemplativă, orientarea structuralist-constructivistă, orientarea arhetipală- 
reflexivă, orientarea ludic-parodică) pe un fundal istoric cu 6 perioade 
identificate. Exemplele de lucrări muzicale alese pentru a ilustra această posibilă 
sistematizare aparțin compozitorilor Paul Constantinescu, Ștefan Niculescu, 
Corneliu Dan Georgescu, Adrian Iorgulescu, Violeta Dinescu, Maia Ciobanu și 
Laura Manolache. 

Oleg Garaz continuă studiul dedicat celui de-al „treilea modernism 
avangardist” printr-un episod intitulat De la aleatorism la conținutul „cutiei 
negre”. Sunt tratate mișcările de reacţie la serialism, cu oprire de această dată 
asupra aleatorismului (și în special asupra contribuţiilor lui John Cage la această 
orientare), organizarea sonoră ca mecanism de evoluţie conceptuală, modelul 
avangardist al radicalismului experimental, ideea de „cutie neagră” pentru 
conținuturi conceptuale, toate conducând la o posibilă perspectivă unificatoare 
a muzicii perioadei cercetate, identificată în „sonorystyka”, definită și 
teoretizată de muzicologul polonez Jozef Michał Chominski . 

Dialogul cu muzicologul ieșean Mihail Cozmei ne transferă în zona 
muzicologiei ca poveste, o convorbire caldă despre „cum se face...” de la unul 
dintre cei mai cunoscuţi reprezentanţi ai cercetării muzicologice din România. Și 
parcă venind ca o reverberatie a dedicatiei lui Mihail Cozmei, Alex Vasiliu 
realizează un studiu-portret dirijorului și profesorului Antonin Ciolan, la cei 140 
de ani trecuţi de la nașterea sa. 

Rubrica recenziei de carte semnată în acest număr de Irina Boga, pune 
sub lupă volumul Transylvanian Tributes to Ligeti. Thanatos in Contemporary 
Music, from the Tragic to the Grotesque, un parcurs muzicologic consistent, cu 
3 secţiuni - Sonic Epigraphs, Ars Moriendi si Le Tout Petit Macabre - A Ligeti - 
permanent spiralat fără scăpare in jurul ideii morţii oglindită în muzica 
contemporană. Volumul este o colecție de eseuri rezultate în urma 
simpozionului celei de-a treia ediții a Festivalului Ligeti din anul 2020. Melania 
Turcu continuă parcursul de recenzare a CD-urilor din colecția Antologia muzicii 
românești, de data aceasta cu Creaţii Corale aparţinând celor mai cunoscuţi 
compozitori de muzică corală din România, cei care au fost și sunt prezenți în 
repertoriile curente ale celor mai prestigioase ansambluri corale din ţară. 

Andra Apostu 
Redactor 

PREAMBLE 


The topics of the current issue of the magazine are varied, offering 
theoretical approaches of synthesis, portraits and evocations, book and CD 
reviews, from the priority register of the publication's concerns for 
contemporary music and in particular for Romanian music. 

The first study by Corneliu Dan Georgescu on Romanian piano music 
proposes an approach to it from the perspective of its aesthetic orientation for 
which he offers 4 defining categories (lyric-contemplative orientation, 
structuralist-constructivist orientation, archetypal-reflexive orientation, ludic- 
parodic orientation) on a historical background with 6 identified periods. The 
examples of musical works chosen to illustrate this possible systematization 
belong to composers Paul Constantinescu, Stefan Niculescu, Corneliu Dan 
Georgescu, Adrian lorgulescu, Violeta Dinescu, Maia Ciobanu and Laura 
Manolache. 

Oleg Garaz continues the study dedicated to the "third avant-garde 
modernism" with an episode entitled From randomness to ,,black box” content. 
It deals with the movements of reaction to serialism, this time focusing on 
aleatorism (and in particular on John Cage's contributions to this orientation), 
aspects of sound organization as a mechanism of conceptual evolution, the 
avant-garde model of experimental radicalism, the idea of a "black box" for 
conceptual content, all leading to a possible unifying perspective identified in 
"sonorystyka", defined and theorized by the Polish musicologist Józef Michat 
Chominski. 

The dialogue with the musicologist Mihail Cozmei from lasi transfers us 
to the area of musicology as a story, a warm conversation about "how to 
make..." from one of the best known representatives of musicological research 
in Romania. And as if reverberating Mihail Cozmei's dedication, Alex Vasiliu 
publishes a study-portrait of the conductor and professor Antonin Ciolan, 140 
years after his birth. 

The book review column signed in this issue by Irina Boga, puts under 
the magnifying glass the volume Transylvanian Tributes to Ligeti. Thanatos in 
Contemporary Music, from the Tragic to the Grotesque, a consistent 
musicological journey, with 3 sections - Sonic Epigraphs, Ars Moriendi and Le 
Tout Petit Macabre - A Ligeti - permanently spiraling without escape around the 
idea of death mirrored in contemporary music. The volume is a collection of 
essays resulting from the symposium of the 3" Ligeti Festival in 2020. Melania 
Turcu continues the review of the CDs in the collection Anthology of Romanian 
Music, this time with Choral Creations belonging to the most famous choral 
composers in Romania, those who have been and are present in the current 
repertoires of the most prestigious choral ensembles in Romania. 

Andra Apostu 
Editor 

STUDII 


Muzica românească pentru pian 
privită din perspectiva orientării estetice 


Schița unei posibile sistematizări * 
Corneliu Dan Georgescu 


În cele ce urmează, voi încerca să prezint o imagine de ansamblu a 
muzicii românești pentru pian pe baza unei structuri bidimensionale. 
Prima dimensiune a acestei structuri se referă la o ordine temporală 
definită obiectiv (incluzând șase perioade istorice), iar cea de a doua, la 
orientarea estetică definită subiectiv (incluzând patru linii principale). 
Astfel se creează un fel de grilă cu 24 celule, care conţin atât informaţii la 
nivelul istoriei, ordonabile cronologic, cât și la nivel estetic-arhetipal, deci 
anstoric, ne-ordonabile. Nu toate aceste celule sunt „ocupate” în mod 
egal și nu voi putea expune aici decât o parte dintre ele, dar observarea 
lor poate oferi o primă impresie, desigur simplificată, asupra domeniului 
abordat. Avantajul acestei idei este acela că, alături de informaţia pe linie 
orizontală (cronologică) obișnuită, care nu se ocupă de ceea ce se 
întâmplă în interiorul unei anumite perioade, este oferită astfel și o 
informaţie pe linie verticală (estetică), deci, referitor la ceea ce se 
întâmplă în fiecare perioadă. Dezavantajul ei este acela că nu poate evita 
subiectivismul. 


Tabelul ce urmează include si organizează, prin grila 
bidimensională descrisă, o parte dintre compozitorii români de muzică 
pentru pian. Numele unor compozitori importanţi care au avut un 
interes redus sau chiar inexistent pentru muzica pentru pian este 
trecut între paranteze. Cu siguranţă, toţi sau aproape toţi compozitorii 
au inclus acest instrument într-un ansamblu sau altul sau chiar l-au 
abordat ocazional, dar aici este luată în considerare doar preocuparea 
consecventă pentru muzica pentru pian solo sau în concertele pentru 
pian. in principiu însă, datele oferite nu pot fi exhaustive din multe 
motive, între altele, pentru că nu am găsit întotdeauna informații 
relevante. 

Ideea unei astfel de prezentări schematice într-un tabel mi-a fost 
sugerată de o abordare similară a lui Dan Dediu [Dediu 2020]. 


1 orientarea liric- 
contemplativă 


Eduard Caudella 
Alex. Flechtenmacher 
Ion A. Wachmann 
George Enescu 

Iuliu Mureşianu 
Tiberiu Brediceanu 
Ton Scărlătescu 


2 orientarea 
structuralist- 
constructivistă 


3 orientarea reflexiv- 
arhetipală 


4 orientarea ludic- 
parodică 


Din 
cca.1920 


Din 
cca.1945 


Romeo Alexandrescu 
Alfred Alessandrescu 
Theodor Fuchs 
Paul Richter 
Constantin Nottara 
Dimitrie Cuclin 
Max Eisikovits 
Stan Golestan 
Nicolae Julea 
Marcel Mihalovici 
Filip Lazar 

Ionel Perlea 

Mihail Jora 
Gheorghe Dumitrescu 
Ion Dumitrescu 
Sabin Drăgoi 
(Theodor Rogalski) 
Dinu Lipatti 

Mihail Andricu 
(Zeno Vancea) 
Martian Negrea 
(Tudor Ciortea) 
Sigismund Toduţă 
(Roman Vlad) 
Constantin Brăiloiu 
Alfred Mendelsohn 
Dumitru Bughici 
(Mircea Chiriac) 
Hilda Jerea 

Liviu Comes 
Theodor Grigoriu 
(Wilhelm Berger) 
Pascal Bentoiu 
(Nicolae Beloiu) 


Constantin Silvestri 
(Ludovic Feldman) 


Dan Constantinescu 
Anatol Vieru 
(Mircea Istrate) 
Miriam Marbe 
(Dumitru Capoianu) 
Doru Popovici 
Ștefan Niculescu 


Aurel Stroe 


Paul Constantinescu 


2) 
4 


Din 
cca.1965 


Din 
cca.1990 


(Csiky Boldizsâr) 
Nicolae Coman 
Radu Paladi 
Felicia Donceanu 
(Adrian Raţiu) 
(Doina Rotaru) 
(Viorel Munteanu) 
(Adrian Pop) 
(Dan Buciu) 

Irina Odagescu-Tutuianu 
(Cornelia Tăutu) 


(Sabin Păutza) 

Vasile Spătărelu 
Liana Alexandra 

Dan Voiculescu 
Violeta Dinescu 
(Irina Hasnas) 
(Nicolae Teodoreanu) 
Valentin Petculescu 
(George Balint) 


Gheorghe Costinescu 
Alexandru Hrisanide 
Nicolae Brandus 
(Eugen Wendel) 

Costin Miereanu 

Mihai Mitrea-Celarianu 
Stefan Zorzor 

Costin Cazaban 
Hans-Peter Tiirk 
(Eduard Terényi) 
(Sorin Vulcu) 

Maya Badian 

Gabriel Iranyi 

(Iancu Dumitrescu) 
(Fred Popovici) 

(Călin Ioachimescu) 
Şerban Nichifor 

Adrian Iorgulescu 
(Mihnea Brumariu) 
(Horia Surianu) 
(Carmen-Maria Carneci) 
(Sorin Lerescu) 

Livia Teodorescu-Ciocănea 
Dana Probst 


(Diana Rotaru) 

Tulia Cibişescu — Duran 
Dora Cojocaru 

Andrei Tănăsescu 
Mihai Măniceanu 
Gabriel Mălăncioiu 


(Corneliu Cezar) 

Liviu Glodeanu 
Corneliu-Dan Georgescu 
(Mihai Moldovan) 
(Octavian Nemescu) 


Horaţiu Rădulescu 
Maia Ciobanu 


(Mihaela Vosganian) 


(Liviu Dănceanu) 


Laura Manolache 
Dan Dediu 
(Irinel Anghel) 
(Cătălin Creţu) 

Cele sase perioade ale dimensiunii temporale, care prezinta 
succint un „fundal istoric”, sunt desemnate printr-un an, care 
marchează aproximativ debutul lor, prin câteva evenimente politice 
importante, eventual câteva cuvinte cheie, precum și prin numele 
unor personalități reprezentative ale timpului. Dacă începutul fiecărei 
perioade este relativ clar definibil, acestea se contopesc de obicei cu 
următoarea și continuă să co-existe cu ea, astfel încât sfârșitul lor nu 
se poate preciza. 


Prima perioadă corespunde construcției sistematice a unui stat și 
a unei culturi naționale românești după modelul occidental. Ea a devenit 
perceptibilă prin anul 1820 și a fost continuată și, parţial, încheiată cu 
succes în jurul anului 1881, fiind posibilă, printre altele, în urma eliberării 
de sub ocupaţia turcă și a protectoratului rusesc. Dar „evoluţia pan- 
europeană” a continuat și în perioada următoare din secolul XX, câștigând 
permanent o nouă calitate. 


> 1821, 1848 - revolte sociale, politice, nationale împotriva 
domnitorilor fanarioți, a Imperiului Otoman și a Rusiei, dar și împotriva 
dominaţiei austro-ungare în Transilvania. 

> 1859 — Unirea celor două principate, Tara Românească si 
Moldova, într-un nou stat cu numele de România, sub domnia 
principelui Alexandru loan Cuza (1820-1873). 

> 1862 — Introducerea oficială a alfabetului latin, după o serie de 
experimente locale. 

> 1877 — Războiul de eliberare împotriva turcilor alături de Rusia, 
război victorios, încheiat prin Congresul de la Berlin din 1878. 

> 1881 — Independenţa României, devenită monarhie în 1866 sub 
domnia lui Carol | de Hohenzollern-Sigmaringen (1839-1914), este 
recunoscută pe plan internațional. 


> Se infiinteaza primele scoli de muzica, universitati, filarmonici, 
teatre, teatre de operă etc., în special in Bucuresti și lași. 
> Apar primele compozitii pentru pian, mai ales aranjamente de 


melodii populare, cum ar fi: 


e Eduard Caudella - Trois études: caprices de concert 
pour piano (1813) 

e Franz Rujitki - 42 cântece moldovenești, valahe, 
grecești, turcești (1842) 

e lon Andrei Wachmann - Buchet de melodii valahe 
originale (1846-60) 
Carol Miculi - 12 arii naționale românești (1848-54) 
Alexandru Berdescu - 9 caiete de melodii (1860) 

e Alexandru Flechtenmacher - Colectiune de cântece 
nationale (1869) 


> Constanta Erbiceanu (1847-1961) înființează prima scoala 
românească de pian. 
> Alte personalități importante din domeniul politic-cultural 


(politicieni, scriitori, filosofi, pictori) au fost: Grigore Alexandrescu 
(1810-1885), Mihail Kogălniceanu (1817-1891), Nicolae Bălcescu (1819- 
1852), Vasile Alecsandri (1821-1890), lon Creangă (1837-1889), Nicolae 
Grigorescu (1838-1907), Titu Maiorescu (1840-1917), lon Andreescu 
(1850), Mihai Eminescu (1850-1889), lon Luca Caragiale (1852-1912), 
Ciprian Porumbescu (1853-1883), Victor Babes (1854-1926), Anghel 
Saligny (1854-1925). 


Cea de-a doua perioadă începe în jurul anului 1920, odată cu 
sfârșitul primului război mondial, și finalizează cu succes integrarea în 
cultura occidentală. România cunoaște acum o efervescenţă economică 
și culturală unică și aduce numeroase contribuţii românești valoroase pe 
plan internaţional, în multe domenii. Tânăra democraţie românească este 
înlocuită în 1940 cu o dictatură fascistă, după ce Pactul Hitler-Stalin 
separase părţi din provinciile românești de vest și de est. România intră 
în război alături de Germania lui Hitler împotriva Uniunii Sovietice, având 
ca ţel principal recuperarea Basarabiei, dar suferind multe pierderi în 
luptele pentru Odesa și Stalingrad. 


> 1920 — Înființarea Societăţii Compozitorilor Români (din 1949: 
Uniunea Compozitorilor din România, mai târziu, Uniunea 
Compozitorilor si Muzicologilor din România), avându-l ca prim 
președinte pe George Enescu si ca prim secretar pe Constantin Brăiloiu. 
> Organizarea de către etnomuzicologul Constantin Brăiloiu 
(1893-1958) a unor vaste arhive de muzică populară, printre altele la 
Bucuresti si la Geneva. 

> Prin sculptura sa, Constantin Brancusi (1876-1957), care facuse 
pe jos drumul de la Hobita la Paris in 1903-04, își impune arta sa 
„minimal-arhetipală”, mai întâi pe scena artistică pariziană si pe cea 


americană. 

> Iniţierea mișcării Dada în Elveţia, printre altele prin contribuţia 
lui Tristan Tzara (1896-1963). 

> Valoarea cercetării sistematice a religiilor lumii prin Mircea 
Eliade (1907-1986) este unanim recunoscută. 

> Alte personalităţi importante din domeniul cultural (pictori, 


scriitori, muzicieni, oameni de știință, filozofi, diplomaţi) au fost: Stefan 
Luchian (1868-1916), Nicolae lorga (1871-1940), Traian Vuia 
(1872-1950), Mihail Sadoveanu (1880-1961), George Bacovia 
(1881-1957), George Enescu (1881-1955), Nicolae Titulescu (1882- 

1941), Aurel Vlaicu (1882-1913), Henri Coandă (1886-1972), George 
Georgescu (1887-1964), Constantin Brăiloiu (1893-1958), Lucian Blaga 
(1895-1961), Tudor Vianu (1898-1964), George Călinescu (1899-1965). 

> Tot acum se afirma pe plan international pianistii Clara Haskil 
(1895-1960), Silvia Serbescu (1903-1965), Dinu Lipatti (1917-1950). 


Cea de-a treia perioadă începe dupa 1945, odată cu sfârșitul celui 
de-al doilea război mondial, și instaurează perioada socialistă sub 
ocupaţia sovietică. România devine republică populară, apoi o republică 
socialistă în care fiecare domeniu este controlat politic. Degradarea 
culturii și izolarea de Occident provoacă un prim mare val de emigrație 
(care îi cuprinde între alţii pe Constantin Brăiloiu, George Enescu, lonel 
Perlea, Mircea Eliade, Emil Cioran, Constantin Silvestri). 


> 1944: Începutul implementării socialismului sub ocupaţia 
sovietică, după deschiderea graniţelor din 23 august în faţa Armatei 
Roșii. 

> 1946-1948: Abolirea monarhiei, a proprietatatii private, a 
drepturilor civile. 

> Prin intermediul societatilor SovRom, tara este exploatata 
sistematic pe plan economic de catre Uniunea Sovietica. 

> Sub presedintia lui Matei Socor (1908-1980), UCMR se inscrie 


din 1949 pe linia culturii socialiste definite de Andrei Jdanov (1896- 
1948): revista Muzica nr. 1 din 1950 avea pe coperta portretul lui Stalin, 
iar la primul congres al UCMR din 1953 se proclama ,,lupta impotriva 
formalismului, a  impresionismului, a  atonalismului, împotriva 
cosmopolitismului și ploconirii în fața artei decadente burgheze”. 
Președinția lui lon Dumitrescu (1913-1996) din 1957 „corectează” 
parţial dominanta politică, dar o continuă pe cea conservatoare, anti- 
modernistă. 

> Personalitati importante din domeniul cultural (scriitori, pictori, 
muzicieni) au fost: Tudor Arghezi (1880-1967), Mihail Sadoveanu 
(1880-1961), George Breazul (1887-1961), Alfred Alessandrescu (1893- 
1959), Theodor Rogalski (1901-1954), Grigore Moisil (1906-1973), 
Mircea Eliade (1907-1986), Eugene lonesco (1909-1994), Constantin 
Noica (1909-1987), lon Țuculescu (1910-1962), Emil Cioran (1911-1995), 
Sergiu Celibidache (1912-1996), Constantin Silvestri (1913-1969). 


Cea de-a patra perioadă începe dupa 1960 și cunoaște initial o 
scurtă liberalizare politică și culturală (și permite, de exemplu, apariția 
„generaţiei de aur”, cu noul său gen de muzică). Totuși, această perioadă 
se încheie prin dictatura lui Ceaușescu. Izolarea culturală continuă, sub 
alte forme, iar răspândirea nepotismului și a corupţiei, axată și pe o veche 
tradiție de origine balcanic-fanariotă, este încurajată pentru o lungă 
perioadă de timp. 

> O serie de reforme aduc o scurta liberalizare culturala si o 
îmbunătăţire a relaţiilor internationale. 
> „Generaţia de aur” — Anatol Vieru (1926-1998), Ștefan Niculescu 


(1927-2008), Tiberiu Olah (1928-2002), Aurel Stroe (1932-2008) —, dar și 
Pascal Bentoiu (1927-2016), Miriam Marbe (1931-1997), Cornel Taranu 
(1934) si multi alţii, reușesc să impună o importantă schimbare de 
direcție în muzica românească. 

> Alte personalitati importante din domeniul cultural au fost: 
Erich Bergel (1930-1998), Nicolae Labis (1935-1956), Nichita Stanescu 
(1933-1983), Marin Sorescu (1936-1996), Marin Gherasim (1937-2017), 
Horia Bernea (1938-2000), Gabriel Liiceanu (1942), Andrei Plesu (1948). 


Cea de-a cincea perioada tncepe prin 1970 si este caracterizata 
prin afirmarea unor noi generatii cu orientari diverse, atat in directia 
avangardei, cat si în sensul unui interes reînnoit pentru muzici 
tradiționale (folclorică, bizantină). Dar puţinele libertăți acordate după 
1960 sunt anulate, iar susținute oficial sunt mai ales cântecul de mase, 
lucrările cu teme politice, muzica ușoară, opereta. Degradarea 
standardului de viață, mizeria economică ca și corupţia ating nivelul 
maxim. Perioadele 4 și 5 formează o unitate, dar ele se deosebesc esenţial 
prin „direcţia” evoluţiei lor: de la dictatură la liberalizare, respectiv de la 
liberalizare înapoi la dictatură. 


> Festivalul „Cântarea României” organizează, include, 
acaparează și distorsionează după 1977 aproape orice manifestare 
artistică sub egida unui obsedant cult al personalităţii cu nuanţe 
naționaliste. 

> Interdictia contactului cu occidentul, a călătoriilor în Europa 
apuseană cu excepţia persoanelor susținute politic, ca și reprimarea 
libertăţii de expresie determină emigrarea masivă, cu orice prilej, mai 
ales a intelectualilor. Fiind considerată ilegală, ea este urmată de 
interzicerea apariţiei lor pe scena culturală internă. 

> Cutremurul de gradul 7,4 din 1977 conduce la noi abuzuri ale 
conducerii de partid, care, profitand de situatia critica, ocupa multe 
cladiri centrale cu profil de cercetare sau promovare a culturii, intre care 
si Palatul Cantacuzino, unde functiona UCMR, obligata acum sa se mute 
în câteva camere puse la dispoziție de Ateneul român. 


> Personalitati culturale (dirijori) au fost: Horia Andreeescu 
(1946), Cristian Mandeal (1946). 
> In pofida politicii dominante, continuând o tendinţă iniţiată prin 


înființarea unor prime ansambluri orientate spre muzica modernă cum 
ar fi Musica Nova (Hilda Jerea), apar noi formaţiuni: Ars Nova (Cornel 
Taranu, 1968), Hyperion (lancu Dumitrescu, 1976), Traiect (Sorin 
Lerescu, 1982), Contraste (Sorin Petrescu, 1983), Archaeus (Liviu 

Dănceanu, 1985). Muzica modernă românească este executată acum 
frecvent în concerte. 


Cea de-a șasea perioadă începe în 1990 și marchează sfârșitul 
epocii socialiste, al CAER-ului (Uniunea Economică Est-Europeană) ca și al 
Pactului de la Varșovia, permițând revenirea la o ordine democratică. 
Cultura se poate dezvolta liber, divers, noi personalităţi, orientări se 
afirmă. Totuși, nu toate problemele țării își găsesc o soluţie. 


> Revolutia din 1989 duce la rasturnarea violenta a dictaturii lui 
Ceausescu, marcheaza sfarsitul perioadei socialiste si permite revenirea 
la contacte normale cu lumea occidentala. 

> Romania devine membra a NATO in 2004 si a UE tn 2007. 

> Fondarea sau reprofilarea unor festivaluri internationale de 
muzică precum Festivalul George Enescu, SIMN (Săptămâna 
Internațională a Muzicii Noi) și Meridian (în București), Toamna 
muzicală clujeană (în Cluj-Napoca), Vacanţe muzicale (în Piatra Neamţ) 
etc. 


> În ultimele perioade reușesc să se afirme o serie de dirijori, 
ansambluri camerale și instrumentiști, printre alţii, și pianiști precum 
Valentin Gheorghiu (1928), Dan Grigore (1943), Radu Lupu (1945-2022), 
alături de multi alti tineri interpreţi și compozitori. 


În ceea ce privește cele patru orientări estetice, am formulat 
pentru prima dată în 1992 o structură provizorie ternară, apoi, definitivă, 
cvaternară, pe care am prelucrat-o de mai multe ori [Georgescu 1997, 
1998 etc.]. Aceste patru orientări au o bază arhetipală, adică nu sunt sau 
sunt relativ puţin ancorate într-o anumită perioadă (dar pot avea desigur 
„istoria” lor) sau într-o anumită regiune, și pot conţine diferite variante, 
care pot pune accente diferite. De fiecare dată, am precizat că această 
abordare este subiectivă și că toate indicațiile sunt relative: apartenenţa 
unuia sau altuia dintre compozitori la o anumită orientare înseamnă doar 
că aceasta este dominantă în cazul respectiv, dar, în general, se poate 
afirma că la fiecare compozitor se pot regăsi toate cele patru orientări în 
proporții diferite. 


(1) Orientarea _liric-contemplativă poate fi descrisă și ca fiind 
impresionistă, narativă, poetică, romantic-nationala. Este poate cea mai 
veche, mai semnificativă și mai constantă tendinţă a culturii românești în 
general și permite o mare variabilitate, care depășește traditionalismul 
conservator inițial. Predecesori importanţi, tipici ai acestei orientări, au 
fost pictorul Nicolae Grigorescu (1838-1907), poetul Mihai Eminescu 
(1859-1889) și însuși muzicianul George Enescu (1881-1955). 

(2) Orientarea structuralist-constructivistă (inovatoare, 
experimentală, internationalista) s-a manifestat pregnant abia după 
primul război mondial și a cunoscut o lungă întrerupere din cauza 
impunerii culturii „realismului socialist”; cu toate acestea, interesul 
constant pentru avangarda occidentală nu a putut fi niciodată suprimat 
complet, nici chiar în această perioadă. Cei mai cunoscuţi reprezentanți 
în domeniul compoziţiei, deși nu sunt nici primii și nici singurii, sunt cei 
patru compozitori ai „generaţiei de aur”. Cu toate că nu se poate 
generaliza, s-ar putea afirma că generaţiile următoare, deși nu mai puţin 
originale, ating rareori acest nivel. 


(3) Orientarea arhetipală-reflexivă (anti-narativă, „universalistă”, 
„atemporală”, esentializanta) este fondată pe plan ideatic de sculptorul 
Constantin Brâncuși (1876-1957) și joacă un rol important în muzică abia 
în ultimele decenii, „încurajată” și de apariţia minimalismului repetitiv, la 
care însă nu se reduce. 


(4) Orientarea  ludic-parodică (ironică, grotesca, absurdă, 
suprarealistă, interesată de kitsch) cunoaște o lungă tradiţie în România 
și se dezvoltă permanent în paralel și complementar cu prima orientare. 
Cu mult înainte de muzică, această orientare a fost reprezentată de 
personalități importante în domeniul literaturii, între care scriitorii lon 
Luca Caragiale (1852-1912) și Demetru Demetrescu-Buzău (Urmuz) 
(1883-1923), dar și lon Barbu (1895-1961), autorul unei poezii ermetice, 
parțial absurde. Ultima orientare cunoaște în prezent o înflorire cu totul 
deosebită. 


Aceste patru orientări estetice reflectă o viziune specifică asupra 
lumii și au un ethos propriu. Acest ethos este elementul definitoriu, 
pentru că el determină în mare măsură structura muzicală și se poate 
manifesta independent de generaţie sau gen muzical. În consecinţă, 
autorii își văd predominant arta (1) ca poezie, reverie, meditaţie, dorind 
crearea unei anumite atmosfere, (2) ca experiment, obiect de cercetare, 
căutare, dorind evitarea tradiţiei și explorarea de noi „drumuri”, (3) ca 
expresie a unui arhetip, a „atemporalului”, adică a dimensiunii eterne a 
muzicii, relativ independentă de o modă anume, dorind reconsiderarea 
fundamentelor muzicii, a semnificației lor și a efectului lor psihologic, (4) 
ca divertisment, frondă sau revelaţie a absurdului, pentru a provoca sau 
amuza publicul, dorind  contrazicerea  „normalului” sau a 
conventionalului. Tipul de orientare nu are nimic de-a face cu valoarea 
estetică a operelor în cauză, iar pentru cultura română au toate aceeași 
importanţă. Nu se pot trece cu vederea confluentele între aceste 
orientări, dar nici combinaţiile, interferentele între ele: astfel, de 
exemplu, un anumit caracter experimental, neconvențional pot avea 

toate patru; de asemenea, ele pot folosi sau nu sugestii ale unui limbaj 
muzical pre-existent, cum ar fi folclorul, muzica psaltica sau Bach. 


Se pot adauga, comenta, critica multe cu privire la aceasta idee... 
Între posibilele completări, am încercat să marchez atât antecedentele, 
cât mai ales limitele acestor orientări printr-o denumire simbolic-ironică 
[Georgescu 2022]: Astfel, orientarea liric-contemplativa include și 
versiunile „Doina Oltului” și „Mama lui Ștefan cel Mare”, care 
accentuează o componentă  folclorico-naţională sentimentală; 
orientarea structuralist-constructivista include și versiunea „Paris- 
Viena”, preocupată să imite fidel (și orbește) avangarda occidentală, iar 
orientarea ludic-parodică, care privilegiază grotescul și absurdul, include 
și versiunea „Coana Chirita'n provinţie”, ca expresie a unei atitudini 
comic-parodice amuzante, distractive, atât ca temă, cât și ca mod de 
reprezentare. Orientării arhetipal-reflexive — care începe poate cu 
sugestiile arhitecturii vechi, tradiționale a satului și, în ciuda unor 
asemănări, nu trebuie confundată cu postmodernismul, dar nici cu 
traditionalismul — fiind cea mai „tânără” dintre aceste orientări mai ales 
pe plan muzical, nu îi pot vedea încă limitele și nici găsi o versiune 
definibilă ironic. 

Trebuie remarcat faptul că fiecare orientare nu numai că poate 
cunoaște, cum am mai afirmat, diferite versiuni, variante, dar poate 
conține în sine și contradicții considerabile; de exemplu, prima orientare 
poate fi directionata spre national, dar acest fapt nu este deloc 
obligatoriu, cea de a doua, spre o explorare „lineară”, „analitică” sau, 
dimpotrivă, spre o sinteză, sau spre „străin”, exotic. Cea de a treia 
orientare se poate apropia de post-modernism sau nu, iar în cadrul celei 
de-a patra orientări trebuie făcută o distincţie clară între dorinţa de a 
amuza publicul și utilizarea unor idei absurde sau suprarealiste, care, 
dimpotrivă, pot fi foarte grave. S-ar putea defini eventual în fiecare dintre 
ele o opoziție esenţială, cum ar fi aceea între divertisment, distractiv, 
amuzant, sentimental și recules, contemplativ, „serios“. 

Cele patru orientări estetice descrise se constituie într-o structură 
cvaternară, ce are conotaţii mult mai bogate decât s-ar părea. Această 
structură cvadrată (ea însăși cu virtuți arhetipale) sintetizează prin patru 
poli, respectiv 2x2 axe (1-2 versus 3-4, respectiv 1-3 versus 2-4 sau 1-4 
versus 2-3), o serie de opoziții caracteristice, de exemplu: între (1) reverie 
și (4) divertisment (sau între liniște, echilibru şi neliniște, instabilitate), 
respectiv între (2) avangarda trecătoare și (3) lumea arhetipurilor 
,atemporale” (sau între efemer și etern). Dar și opoziţia axelor 1-2, 
respectiv 3-4 este semnificativă: între (1) concentric și (2) excentric, 
respectiv între (3) logic și (4) absurd. Se schiteaza astfel o posibilă „ordine 
generală” care nu este nicidecum legată doar de muzică sau doar de 

cultura romana. 


O ultimă idee: ar fi posibil să încercăm să facem pe baza acestei 
structuri cvaternare (care are, cum am mai spus, o „bază arhetipală” 
pornind, de fapt, de la cruce și de la împărțirea spaţiului în patru sectoare, 
principiul fiind acela al cuprinderii și organizării „întregului”) alte asocieri 
cu alte asemenea diviziuni? Fără îndoială, asocierile de mai jos, care au 
toate în comun modelul cvaternar, sunt speculaţii care vor rămâne 
întotdeauna discutabile. Dar avem astfel un teren de gândire „organizat”, 
pe care ne putem mișca în deplină libertate... și din această libertate se 
pot naște multe alte idei. 


Așadar, am putea avea patru planuri în cele mai diferite domenii, 
cum ar fi: cele patru puncte cardinale, cele patru anotimpuri, cele patru 
substanțe primordiale din filozofia greacă (Thales, Anaximander, 
Anaximenes, Heraklit, Timaios-ul lui Platon), cele patru caractere 
fundamentale ale lui Hipocrate, și, de ce nu, cele patru orientări estetice 
în muzica românească expuse mai sus sau cele patru categorii sintactice 
definite de Boulez și Niculescu. 

lată câteva posibile asocieri: 


est vest nord sud 
primăvara toamna iarna vara 

aer terra aqua ignis 
melancolic sangvin flegmatic coleric 
liric-contemplativ structural-constructivist arhetipal-reflexiv ludic-parodic 
monodie polifonie omofonie heterofonie 


Revenind la tabelul prezentat initial, se pot formula câteva 
observaţii. 

În ceea ce privește cele șase perioade ale dimensiunii temporale, se 
poate remarca faptul că doar perioadele 4 și 5 (ab 1965, respectiv ab 
1970) cuprind toate cele patru orientări estetice; însă deoarece, așa cum 
am afirmat, fiecare continuă, cel puţin parţial, și în perioada următoare 
(din 1990), se poate deduce faptul că o creștere continuă a „densităţii“ 
intereselor și a numărului de compozitori implicaţi este indiscutabilă. 

În ceea ce privește prezenţa orientărilor estetice în anumite 
perioade de timp, singura orientare permanent abordată de compozitori 
a fost doar prima (liric-contemplativă). Cea de a doua (structuralist- 
constructivistă), deși cu mult timp înainte iniţiată, devine dominantă abia 
după 1965. De asemenea, după 1965 cea de a treia orientare (arhetipală- 
reflexivă) nu cunoaște o dezvoltare continuă, în timp ce cea de a patra 
orientare (ludic-parodicd), cu mult timp înainte iniţiată pe plan literar, 
odată cu prima, câștigă treptat importanţă în compoziţie în ultimul timp. 

Am afirmat că aceste orientări estetice au o bază arhetipala, deci 
sunt relativ independente de un anumit timp, de o anumită regiune; dar, 
de asemenea, că ele pot avea „istoria” lor. Nu este o contradicţie. Faptul 
că se apelează la „ceva” într-o anumită perioadă nu înseamnă că acest 
„ceva” nu a pre-existat: se poate apela, renunţa, din nou apela la ceva etc. 


>, 
~~ 


Următoarele scurte prezentări de mai jos a șapte piese muzicale 
selectate încearcă să documenteze concret câteva cazuri tipice pentru 
muzica românească de pian. 


Ștefan Niculescu (1927-2008): Jocul tastelor pentru pian (1968) 


TASTENSPIEL 
PENTRU PIAN “POUR PIANO 
1968 
[isa] I 
Nota ae eee Ae 1 STEFAN NICULESCU 

Dintre cei patru compozitori ai „generaţiei de aur”, Stefan 
Niculescu este probabil cel mai apropiat stilistic de George Enescu, a cărui 
operă a fost unul dintre primii care a analizat-o în detaliu. Înainte de a 
deveni mai târziu un susţinător consecvent al eterofoniei în practică și 
teorie, muzica sa era deja caracterizată prin caracterul său contemplativ 
— ca în această lucrare, o piesă pentru pian solo, în care „culoarea 
armonică” a unor acorduri amintește oarecum de Messiaen. Dominanta 
contemplativă justifică includerea piesei în prima orientare. Cu toate 
acestea, Niculescu, la fel ca marea majoritate a compozitorilor care au 
lucrat activ după 1965, poate fi încadrat și în a doua orientare 
(structuralist-constructivistă). 


Violeta Dinescu: Torre di Si pentru pian (1994) 


zane d Si 


oo gas ay Voda Donesen — 
o 
f 

Există în această piesă un fel de „centru magnetic” pe nota Si, 
conceput mult mai larg comparativ cu o tonică în sistemul tonal. În jurul 
acestui centru se organizează o serie de conglomerate sonore de diferite 
densități si grade de disonanta și, prin urmare, de diferite „transparenţe”. 
Prin selecţia specială a acestor conglomerate sonore se obţine o anumită 
„plutire continuă”, mai ales prin jocul „elastic” al diferitelor registre, astfel 
încât se creează un fel de „vibraţie a spaţiului”. (Acestea sunt, în general, 
gândurile și cuvintele compozitoarei). Muzica poate fi integrată în prima 
orientare, în cea de a doua, precum și, parţial, în cea de a treia. 


Adrian lorgulescu: Ipostaze I pentru pian și orchestră (1975 rev. 2015) 


IPOSTAZE I 
PENTRU PIAN SI ORCHESTRA 


I ADRIAN IORGULESCU 

În cadrul ciclului Ipostaze, această primă piesă pentru pian si 
orchestră este, de asemenea, prima creaţie dintr-o serie de șase concerte 
instrumentale ale autorului. Muzica dezvăluie o abordare dramatizantă, 
nuantat expresionistă, bazată pe opoziţia dintre fațete masive, abrupte, 
compacte: între liniște și tensiune, între armonie și disonanta, între senin 
și tragic. Se obţine reunirea, din numeroase tipuri de organizare și 
construcţie a unor materiale muzicale aparent incompatibile (inclusiv un 
coral tonal introductiv, scris de compozitor, care este integrat stilistic abia 
spre final), într-o unitate. În contextul celei de-a doua orientări, se poate 
detecta aici un ecou postmodernist. 


Corneliu Dan Georgescu: Piesa nr. 3 din ciclul 
Opt compoziţii statice pentru pian și mediu electronic (1968) 


Eight Static Compositions for Piano and Tape 


Corneliu Dan Georgescu 
(1968) 


8) 
A 


ar 


sa = = 


Fight Static Compasitions for Plano and Tape = Nr, 3 
DOOOR - Berlin 2008 


Acest ciclu reprezintă o prima expresie fără compromisuri a ideii de 
„muzică atemporală” arhetipală, idee teoretizată mulți ani mai târziu. 
Piesa a 3-a din ciclu se bazează pe opoziții binare extreme la cel mai 
elementar nivel al muzicii:  alternanţe între  muzică/pauză 
(prezenta/absenta), trison/cluster (armonie/zgomot), registru extrem 
înalt/extrem grav (lumină/întuneric), grupări de 3 sau 5 acorduri (sectio 

aurea este reprezentată in această lucrare nu doar de aceste două 
numere din seria Fibonacci), alternanţa între centre quasi tonale pe 
notele La/Si B (ca bază pentru o noua alternanță: a cuplurilor de trisonuri 
majore/minore la interval de cvinta, echivalente unor acorduri 
tonică/dominantă), respectiv durate lungi/scurte. Nu există în această 
piesă o succesiune melodică de tonuri, se folosește exclusiv omofonia 
(celelalte piese din ciclu sunt, de asemenea exclusiv, fie polifonice, 
heterofonice etc.). Primitivismul general, cel puţin aparent, al concepţiei 
este îndreptat spre o contemplare a structurilor de bază ale muzicii și are 
prea puţin de-a face cu postmodernismul. Atât prin principiul formei, cât 
și prin material, se distinge aici clar, pe lângă cea a doua orientare, mai 
ales cea de a treia. 


Maia Ciobanu: Da Suonare pentru pian (1976) 


DA SUONARE 


4 Alteratile st valabile numai pentru notele în fata cărora siht puse. The accidentals are to be applied oniy to those notes Pey are 

Piesa este alcatuita din patru sectiuni succesive, fiecare fiind 
definită printr-o sintaxă sonora: eterofonie, polifonie, monodie, 
omofonie și, de asemenea, printr-un material propriu (inclusiv un „mod 
Fibonacci” sau o formaţie pe sunetele armonice superioare ale notei Do 
etc.). Unitatea întregului este dată prin evoluţia ritmică (bazată pe o 
mișcare permanentă) și mai ales cea psihologică. 

Aceasta ar trebui să fie o piesă scrisă „pentru a fi sunată” în sensul 
clasic al cuvântului, o piesă care să tina cont de bucuria spontană a 
interpretului de a cânta la instrument, fără a căuta efecte speciale. 
Compozitoarea își vede lucrările sale timpurii ca pe un fel de protest 
împotriva unei mode moderniste standardizate, care este interesată 
aproape exclusiv de efecte coloristice. Tendinţa foarte timpurie de a 
opera cu structuri muzicale elementare, de bază, ca și simplitatea 
esentializata a formei trimit la cea de a treia orientare. 


aT ea 


Paul Constantinescu: Nr. 4 din Fabule pentru pian. 
S-a certat cumătra gaiță cu cumătra bufnitd (1932) 


4. s-a certat cumătra gaiţă 
cu cumătra bufnita 


Vivo agitate 


(ss suite i. EERE Eat HE 
baie = | 

| 

| (= eer txt Gepe irete 


pile eee ee. pietele n e e t e Ste fa. h 
e PE E EHHE 
5 E $ | 

Dupa George Enescu si Mihail Jora, Paul Constantinescu (1909- 
1963) conteaza ca una dintre cele mai importante si mai complexe figuri 
ale muzicii românești „clasice” pentru o lungă perioadă de timp, atât în 
calitate de „compozitor national-folclorist” si de orientare religioasă, 
autor al unor oratorii sau concerte bizantine, cât și de compozitor al 
„realismului socialist” sau autor de muzică corală, de cameră și pentru 
pian, sau de opere comice. Paul Constantinescu a fost un traditionalist 
convins, nepopular în rândul avangardiștilor. Dar el însuși a fondat noi 
tradiții de lungă durată în fiecare dintre domeniile în care a fost activ. 
Acest lucru este valabil și pentru muzica sa virtuoză și antrenantă pentru 
pian, ale cărei ecouri reverberează și astăzi, reprezentând de timpuriu în 
mod tipic una dintre liniile orientării a patra. 


Laura Manolache: Plecarea pentru pian și recitator (2018) 


Score PLECAREA 


Laura Manolache 


cea mai mare parte 


aie 


Din toate preparativele voiajului, 


Piano 


Muzica urmărește textul în mod cvasi-improvizational, mereu 
întreruptă, mereu ezitantă și surprinzătoare în dezvoltarea sa, de 
exemplu, prin alternanţa între clustere expuse ca acord sau ca o scurtă 
secvenţă cromatică de sunete. Tema lucrării constă în fragmente dintr-un 
text absurd al scriitorului român Urmuz (Demetru Demetrescu-Buzău, 
1883-1923), care — deși opera sa se reduce la câteva povestiri absurde și 
grotești — este considerat un precursor important al avangardei literare 

romanesti, al dadaismului si al suprarealismului. Ca atare, muzica 
reprezinta atat orientarea a doua, cat si orientarea a patra. 


Fragment din textul Plecarea de Urmuz: 


Din toate preparativele voiajului, cea mai mare parte erau 
indeplinite. 

În cele din urmă reuși să plătească și chiria, ajutat fiind de cele două 
rate ale sale, și care nici de astă dată nu-l lăsară la mila vecinilor. Singurul 
lucru ce-l cereau în schimb era să fie și ele primite câte două ore pe zi în 
camera sa de lucru, care exala un așa dulce-amar miros de ciurciuvele. 

Se sui în corabie. Sentimentul puternic și neînvins de tată îl trase 
însă înapoi. Nu mai avea nici un moment de pierdut. Intrase în al 
șaptezecilea an al existentei sale lăsând în urmă un trecut glorios. 

„„„şi acuma zilele îi erau numărate. Singura dorinţă ce mai avea, era 
să-şi serbeze nunta de argint. 

„în sfârşit, spre satisfacția tuturor, ciocul său mătăsos putea să 
atârne, plutind liber şi nesupărat de nimeni pe apa rece şi proaspătă a 
pârâiaşului cristalin. 

După aceea se sui din nou în corabie. Bătrâna sa soţie refuză însă 
să-l urmeze, roasă fiind de viermele geloziei. Totuşi, conştientă de 
îndatoririle ei de soţie, şi pentru a nu se arăta prost crescută, îi oferi la 
plecare două lipii, un caiet de desene de Borgovanu şi un zmeu cu 
speteze „din patru”, pe cari el le refuză, cu indignare, scuturând nişte 
alune într-un sac. 

Ambitioasa ca orice femeie şi neputând suporta afrontul unui 
asemenea refuz, netrebnica soţie îl legă atunci cu o frânghie de umerii 
obrazului şi, după ce îl târî în mod barbar până la marginea corabiei, îl 
luă şi îl depuse fără nicio formalitate pe uscat. 

Dezgustat de viaţă şi încărcat de glorie şi ani, îşi scoase căciula şi luă 
tot atunci ultimele dispozitiuni, cari erau şi ultima sa voinţă. Renunta la 
toate titlurile şi întreaga sa avere, se dezbrăcă în pielea goală, rămânând 
încins numai cu o funie de tei şi, după ce în acea stare mai privi încă o 
dată marea nemărginită, se sui în prima căruţă cu arcuri ce întâlni în cale 
şi, ajungând în goana cailor în oraşul cel mai mare din apropiere, merse 
de se înscrise în barou. 

Concluzie şi morală: De vreţi cu toţii în timpul nopţii un somn în 
tihna să gustati, nu faceţi schimb de ilustrate cu cel primar din Cirligati. 


Pe lângă compozitorii care au scris puţină sau deloc muzică pentru 
pian, există și alții care au acordat atenţie pianului doar ocazional, adesea 
la începutul carierei lor. Ar trebui remarcat, totuși, că, indiferent de gradul 
de atenţie acordat acestui instrument, mai toți compozitorii au văzut în 

muzica lor pentru pian un fel de laborator pentru a-si testa pentru prima 
dată cele mai recente idei. Așadar, aceste piese au jucat un rol special în 
contextul activităţii de creaţie a autorilor lor. Acesta a fost unul dintre 
criteriile de selecţie a materialelor exemplificative pentru aceast text. 


De exemplu, piesa lui Niculescu reprezintă probabil stabilizarea 
unei orientări stilistice proprii spre o contemplatie lirică după o serie de 
experimente, piesa Violetei Dinescu pare a fi unică în opera sa diversă, 
prin simplitatea și concizia ideii, piesa lui Adrian lorgulescu marchează 
probabil re-directionarea sau confirmarea înclinaţiei compozitorului 
spre o orientare polistilistică (prin încorporarea în 2015 a unui coral cu 
o sonoritate aparte într-o piesă mai veche, din 1975, explicit 
modernistă), piesa mea a fost prima muzică non-evolutivă, adică 
„atemporală”, scrisă în 1968, înainte de a fi conceput și teoretizat 
această denumire în 1979, piesa Maiei Ciobanu este de asemenea unică 
prin caracterul moto-perpetuo și expunerea celor patru tipuri de sintaxă 
muzicală ca idee compozitionala, dar ea poate conta și ca o 
„introducere” în estetica arhetipalului, iar piesa Laurei Manolache este 
probabil prima încercare a compozitoarei de a cupla muzica cu un text 
absurd. 


Așa cum am mai afirmat însă, pianul a jucat un rol important în 
diferite formaţii de muzică de cameră pentru marea majoritate a 
compozitorilor; de fapt, a fost probabil cel mai folosit instrument în acest 
sens de către toți (o excepţie este poate Doina Rotaru, la care acest rol 
este preluat de flaut). Nu trebuie neglijat nici faptul că, în mod tradiţional, 
cântatul la pian ca amator făcea parte dintr-o „bună educaţie” în multe 
familii, dar nici faptul că lecţiile de pian au fost întotdeauna parte 
obligatorie a educaţiei muzicale atât în școlile de muzică, cât și în 
conservatoare (mai târziu universități de muzică). În plus, instrumentul 
este de obicei prezent „pasiv” în casa oricărui compozitor, necesar pentru 
„probarea” pentru prima dată a ideilor componistice, eventual pentru 
„căutarea” lor. 

Dintre compozitorii care au scris muzică pentru pian, relativ puţini 
au fost pianiști concertisti profesioniști: George Enescu (1881-1955), Dinu 
Lipatti (1917-1950), Valentin Gheorghiu (1928), Nicolae Brânduș (1935- 
2023), Alexandru Hrisanide (1936-2018), Andrei Tănăsescu (1955), Livia 
Teodorescu-Ciocănea (1959), Mihai Măniceanu (1976). 


Concluzie: În timp ce muzica tradițională (folclorică) și cea sacră 
(psaltică, bizantină) au avut în spaţiul românesc o existență milenară, o 

muzică clasică în sens vest-european s-a putut afirma în România abia 
începând cu secolul al XIX-lea. În acest context, în ciuda unor condiţii 
istorice nu întotdeauna favorabile, a apărut și o muzică românească 
pentru pian diversă, reprezentând fidel principalele direcţii ale muzicii 
românești. Evoluţia ei a fost apoi rapidă: între aranjamentele folclorice 
naive de prin 1813 si Sonata I pentru pian de George Enescu din 1924 sau 
Concertul pentru pian, alămuri și percuție de Aurel Stroe din 1963, 
distanţa este imensă, atât din punct de vedere al scopului urmărit, cât și 
din punct de vedere estetic. Puţine culturi muzicale au cunoscut o 
asemenea dezvoltare „abruptă”, fructuoasă, ca și rezultatul ei, reflectat 
în diversitatea și calitatea muzicii pentru pian românești actuale. 


*Acest text a fost prezentat la simpozionul „Rumänische Musik für Klavier 
heute/Muzica românească pentru pian astăzi” din cadrul ciclului de simpozioane 
„Zwischen-Zeiten” de la Dresda, 23-25 septembrie 2022 și a fost însoţit de un fișier PPT 
și de exemple sonore. Ca și alte comunicări similare, el a fost adresat unui public 
eterogen, în cea mai mare parte prea puţin informat referitor la istoria și cultura 
românească, de unde și necesitatea unor informaţii documentare probabil inutile pentru 
publicul românesc. 

La acest simpozion, organizat de prof. dr. Michael Heinemann, profesor la 
Hochmusikschule din Dresda, compozitorii George Enescu, Aurel Stroe și Dan Dediu au 
beneficiat de prezentări speciale a muzicii lor pentru pian, respectiv, prezentări dedicate 
lor exclusiv; acesta este motivul pentru care nu am mai inclus piese ale acestor trei 
importanţi compozitori în secțiunea exemplificatore din expunerea mea. 

Consider totuși important a cita cel putin lista compozițiilor pentru pian ale lui 
Dan Dediu în perioada 1985-2010, lista amplă și diversă a unui compozitor și muzicolog 
extrem de fecund și în acest domeniu: Op. 1 Cinci piese pentru pian (1985); op. 
4 Sonata pentru două piane (1986); op. 6 Trei Sonate pentru pian: nr. 1 (1987), nr. 2 
(1987), nr. 3 (1988); op. 8 Nocturnis larvis - Concertino pentru pian și orchestră (1988); 
op. 11 Sfera nestGrii pentru două piane (1989); op. 34 Puck pentru pian (1993); op. 
43 Concert no.1 pentru pian și orchestră (1994/1998); op. 60 Sonata a IV-a pentru pian 
(1996); op. 64 Levantiques -12 Pieces pour piano (I* Livre) (1997); op. 66 Rafales pentru 
pian (1997); op. 72 Introduceri și Cântecele ariciului. 7 Bagatelle pentru pian (1998-99); 
op. 76 Idile și Guerrille pentru pian la patru mâini; op. 81 Concert pentru pian si 
percuție; op. 88 Fulgor pentru pian la 4 mâini; op. 97 Fantasia fantomagica sul nome 
B.E.C.H. pentru pian la 4 mâini (2002); op. 112 The Grasshopper (Cosașul) pentru pian 
la mâna stângă (2005); op. 142 Shopping Chopin pentru 3 piane (2010). 

[extras din: https://ro.wikipedia.org/wiki/Dan_Dediu - consultat pe 24.01.2023] 


O altă informaţie fragmentară, dar importantă, ne oferă numele primilor 
compozitori români care au scris un concert pentru pian și orchestră: Paul 
Richter (1918), Theodor Fuchs (1932), Filip Lazăr (nr. 2: 1933, nr. 3: 1934), Nicolae Julea 
(1936), Stan Golestan (1938), luliu Mureşianu (1939), Dimitrie Cuclin (1939), Sabin 
Dragoi (1940). 

[extras din: https://cimec.ro/artele-spectacolului/nou-lucrari-romanesti-pentru-pian- 
solo-compuse-in-perioada-1900-1945/ - consultat pe 17.02.2023] 

Mai cunoscute sunt concertele din perioada urmatoare ale lui Sigismund 
Toduta (1943), Alfred Mendelsohn (1945), Paul Constantinescu (1952), Pascal Bentoiu 
(nr. 1: 1954, nr. 2: 1960), Valentin Gheorghiu (1959), Liviu Glodeanu (1960), Dan 
Constantinescu (1966), Anatol Vieru (Jocuri 1967), Adrian lorgulescu (Ipostaze | 1975, 
rev. 2015), Nicolae Brandus (nr. 1 Dialogos 1978, nr. 2 1993), Maia Ciobanu (Concertul 
pentru pian si bandă 1990), Alexandru Hrisdanide (Sonnets pentru harpsichord si 
orchestra 1990), Dan Dediu (nr. 1 1994/1998, neterminat; nr.2 1999). 


Exemplele preluate din partituri cât și scurtele descrieri ale lucrărilor (cu 
excepţia lui Ștefan Niculescu și Paul Constantinescu) au fost oferite cu amabilitate de 
către compozitorii respectivi. 


Piesele pot fi ascultate la următoarele adrese: 
https://www.youtube.com/watch>v=nc]m1Z8excE 
(Ștefan Niculescu: Jocul tastelor, 1968) 
https://www.youtube.com/watch>v=w2Lx6JhTegU 
(Violeta Dinescu: Torre di Si, 1994) 
https://www.youtube.com/watch?v=jAVyQv4DheA 
(Adrian Iorgulescu: Ipostaze I, 1975/2015) 
https://www.youtube.com/watch?v=zL_Jujcm2Rk 
(Corneliu Dan Georgescu: Opt compoziții statice, 1968 - piesa nr. 3 de la minutul 8'16") 
https://www.youtube.com/watch>v=QFZgZy_tASI 

(Maia Ciobanu: Da Suonare, 1976) 
https://www.youtube.com/watch?v=889tb-Z6 qU 

(Paul Constantinescu: Fabule, 1932) 
https://www.youtube.com/watch Pv=8gW 1hjtjiROw 

(Laura Manolache: Plecarea pentru pian si recitator, 2018) 


Interpretii celor sapte compozitii prezentate au fost: Alexandrina Zorleanu (1), 
Werner Barho (2); Sorin Petrescu si Orchestra Romana Radio (3), Adrian Tomescu (4), 
Maia Ciobanu (5), Catalina Neamtu (6), Sorin Petrescu (7). 


O versiune în limba germană a studiului, cu titlul "Alte und neue rumänische 
Klaviermusik aus Perspektive der ästhetischen Orientierung. Umriss einer möglichen 
Systematisierung" a apărut în nr. 4/2022 al revistei Musicology Today. 

SUMMARY 


Corneliu Dan Georgescu 


Romanian piano music 
seen from the perspective of its aesthetic orientation. 
Outline of a possible systematization 


On the occasion of a symposium dedicated to Romanian piano music, an 
attempt is made to present this theme as a whole by means of a two- 
dimensional scheme. Information is provided on a number of historical 
periods and aesthetic orientations. The abstract character of this type of 
exposition is complemented by seven concrete examples of piano music. 
Among the study's conclusions is the fact that most composers, even 
those who have not paid particular attention to this instrument, saw their 
piano pieces as a first ground for experimenting with new ideas. 

Al treilea modernism avangardist (II) 


De la aleatorism la continutul ,,cutiei negre” 


Oleg Garaz 


(continuare din Revista MUZICA nr. 2 / 2023) 

Sistemele de organizare sonora: „combustibilul” evoluţiei 
conceptuale. Miza pe scriitura de tip masă sonoră şi pe constituenta 
timbrală ca factori generatori de formă şi proces se înscrie drept o 
următoare achiziţie majoră a gândirii muzicale europene. Genealogia 
acestei stări de fapt poate fi urmărită observând modelele istorice ale 
organizării structurale de profunzime sub-formală: (1) modală-monodică 
şi (eterofonic)-contrapunctică (Ev Mediu şi Renastere), (2) tonal- 
funcţională în egală măsură contrapunctică şi omofonă (Baroc), 
continuând cu hegemonia omofoniei în perioadele Clasicismului vienez şi 
a Romantismului, și până la urmă adoptând ipostaza (3) atonală şi din nou 
contrapunctică (dodecafonic-serială, Noua şcoală vieneză). În cel mai larg 
sens al ei, atonalitatea devine sistemul de organizare sonoră dominant pe 
durata celei de a treia modernitati muzicale a secolului XX cuprinsă între 
limitele ei geografice deja euro-americane. 

O observaţie importantă este că negocierea fiecărui nou salt 
evolutiv a fost înfăptuită prin intermediul sistemelor de organizare 
sonoră. Și asta într-o opoziţie cu starea de lucruri din câmpul gândirii 
asupra formei, parametru de ordin secund, care prin organizarea lui urma 
fidel mutatiile din planul scriitural. Spre exemplu, relevantă în acest sens 
este starea de lucruri din cadrul Clasicismului vienez și a Romantismului. 
În planul compoziţiei formei nu este de găsit nicio componentă de ordin 
implicit muzical: ideea de schemă compozitionald, structură şi, respectiv, 
procesualitate, toate trei pot fi identificate ca fiind determinante de 
substanţă explicit logică, și prin extensie, teatral-filologica. 

Fie este vorba despre (1) trinitatea silogistică de substanţă 
filosofică teză-antiteză-sinteză (concepţia clasică Allegro de sonată cu o 
aplicabilitate cvasi-universala în planul genurilor), fie despre (2) 
dramaturgia de substanţă teatrală („personale” — temele, trama 
„conflictuală” — planul armonic-tonal, „subiectul” narat — amorsarea, 
evoluţia și consecinţele „conflictului”, după aceeași teză-antiteză- 


|” 

sintezd), fie despre (3) continutul standardizat al partilor intregului ciclu 
de sonata (p. |— homo agens, p. Il — homo sapiens, p. IIl — homo ludens și 
p. IV — homo communius)!, fie despre accepţia de psihodramă 
(antagonismul masculin-feminin — tema principală versus blocul tematic 
secund)”, toate patru cazurile tin de organizarea discursivă de tip 
narativist. Ori anume logica narativă determină nevoia unui foarte strict 
control atât asupra structurii și procesului, cât și asupra întregii compoziţii 
ca ciclu asamblat din micro- și macro-articulatii discrete. 

Evoluţia în planul schemelor compoziționale se prezintă astfel 
drept indiciu al mutatiilor din planul sistemelor de organizare sonoră — o 
imensă fluctuatie istorică arcuită pornind de la modalismul originar al 
schemelor compoziționale lungi (rondo-variationale, Ev Mediu- 
Renaștere, inclusă aici fiind și forma ciclică de ordin superior a misei), 
intensificate la maxim şi deznudate în logica lor structurală a Clasicismului 
vienez (recursul la invariantul tripodic), urmate de o disolutie gradată tot 
mai pronunţată a articulaţiilor (Romantismul târziu şi Postromantismul) 
şi „topirea” structurilor discrete în şuvoiul procesual atonal al 
dodecafonismului serial (principiul ciclic al suitei și schema 
compozitionala neo-rondo-variationald)?. 

Cu alte cuvinte, cele trei modernisme ale ultimei modernitati 
muzicale sunt într-un mod tot mai insistent orientate în direcţia disolutiei 
ideii de articulație discretă și a suspendării tot mai evidente a controlului 
procesual. Ceea ce situează în prim plan nivelul ierarhic sub-formal care 
sunt sistemele de organizare sonoră. 

Deja la nivelul avangardelor postbelice, ca tehnică și stil de ieșire 
din varianta dodecafonic-serială a atonalismului, serialismul integral 
inevitabil cedează în favoarea masei sonore (cu variantele electronică, 
stocastică și micro-polifonică) focalizate explicit pe căutarea posibilităţilor 
de disolutie a oricărui tip de organizare compozitionala ca succesiune de 
articulaţii discrete. Întreaga lucrare devenea astfel o singură unitate 


1 Mark Aranovsky, Cum@onuyeckue uckanua: npo6nema wanpa cumponuu e 
coeeuckoii my3bikKe 1960-1975 2o0oe. Wccnedosamenvcrue ouepku [Cături 
simfonice: problema genului simfonie în muzica sovietică a anilor 1960-1975. 
Cercetări analitice], Leningrad: Sovetski Kompozitor, 1979, p. 27. 

2 Marcia J. Citron, Gender and the Musical Canon, Urbana and Chicago: Illinois 
University Press, 2000. 

3 Drept referinţă istorică aici servește principiul rondo-ului variational în creaţia 
lui J. S. Bach, asa cum acesta este tratat în V. Protopopov, /lpunuunbi 
My3bIKAAbHOŬ bopmbi V. C. Baxa [Principiile formei muzicale ale lui J. S. Bach], 
Moskva: Muzka, 1981. In paralel cu funcţionarea principiului rondo-variational 
(formele extensive lungi), muzicologul analizează în amănunt emergenta și 
funcționarea principiului da capo (invariantul tripodic, intensiv scurt) în lucrările 
instrumentale și vocale bachiene. 

procesuală integră. Calea spre muzica nouă adoptase o direcţie complet 
diferită de viitorul serialist al lui Anton Webern. 


Modelul avangardist al radicalismului experimental. Un alt tip de 
reacţie explicit anti-serialistă, unică în insolitul ei, este suspendarea 
controlului procesual și, progresiv, a oricărui tip de control (controlul 
compozitorului, al interpretilor sau al materialului). Această căutare își 
găsește forma pură în concepţia aleatorică, într-o sinonimie graduală cu 
indeterminarea. Dacă până la urmă este vorba despre o acțiune 
concertată de reacţie anti-serială (masă sonoră + aleatorism), respingerea 
asumată a ideii de control în calitate de metodă și tehnică exclusivă o 
adoptă doar aleatorismul?. Declaraţie conceptuală, manifest, tehnică de 
lucru, ideologie, estetică și până la urmă filosofie. Acestea ar fi acceptiile 
aleatorismului în gândirea compozitorului american, elev al lui Henry 
Cowell (1933) și Arnold Schânberg (1933-35), care a fost John Cage. 


> Suspendarea absolută ca referință conceptuală absolută. Ca 
referință extremă (moment zero) a ideii de suspendare a controlului 
poate servi celebra „compoziţie” (în realitate, performance) a acestuia — 
4°33” în trei parti? (1952, pentru orice instrument? sau componenţă)“ —, 


1 Alea este numele jocului cu zarurile numit tabula (table) în culturile antice ale 
Greciei și Romei. Acţiune fundată mai degrabă pe noroc (jocul șanselor) decât 
pe îndemânare, pricepere și iscusinta. 

2 În 1962 vede lumina zilei 433 nr. 2 cu titlul 0'00'. O informare detaliată 
asupra vieţii și creației în: James Pritchett, The Music of John Cage, Cambridge 
and New York: Cambridge University Press, 1993. 

3 O formă de intedeterminare poate fi observată încă în Arta fugii de Bach. Este 
vorba atât despre absența indicatiilor privind componenţa, cat și specificarea 
instrumentelor angajate în interpretarea lucrării. 

4 Ori, într-o opoziţie adecvată cu liniștea s-ar situa nu atât sunetul muzical (chiar 
și într-un veșmânt conceptual serial), cât mai degrabă zgomotul (conceptul 
noise-ului). Și atunci la cealaltă extremă s-ar situa mai târziu, proiectul Merzbow 
(în germ. Merzbau sau în jap. Merutsubau, inițiat în 1979) al japonezului Masami 
Akita prin genul harsh si electronic noise, situat între „bruitism” extrem 
(Amalgamelody și Requiem, albumul Merzbeat) și zgomot alb (albumele Pulse 
Demon, Dharma, Peace For Animals și Mercurated sau piesa Woodpecker No. 1). 
Aceste performance-uri acustice ca opoziţie la liniștea lui Cage, percepută mai 
degrabă (totuși) ca mutenie, își găsesc referinţa potrivită în esenţa sonorului 
însuși, în fundamentele lui pre-muzicale, „dezordonate”, „haotice”, ca o 
expresie a hybris-ului primordial. Ca durată absolută a sonoritatii (cea mai 
durabilă compoziţie interpretabilă vreodată) ar fi As Long As Possible (1987, 
piesă pentru orgă) de John Cage. 

in calitatea ei de marcaj al limitei conceptuale de la care poate porni 
numărătoarea taxonomică. Un prim sens poate fi descifrat ca legătură 
indisolubilă între proces și sonoritate. Și asta deoarece căutarea unei 
soluţii „absolute” pentru suspendarea controlului în egală măsură 
structural și procesual își poate găsi soluția doar în anularea completă a 
sonoritatii însăși. În opoziţie, ca o reproiectare în fapt, un al doilea strat 
semantic ar fi că sonoritatea nu poate fi decât dinamică, adică procesuală. 
Și până la urmă, hiperbolizarea cezurii, a pauzei și, mai general, a 
importanţei pe care o au „spaţiile albe” între sunete trimite la însăși ideea 
imensitatii volumelor interatomice hiper-rarefiate si a iluziei care este 
însăși lumea materială: sunetele „planează” în vidul interstitial mut, 
singurul habitat propriu al sonoritatii. 


> Sensurile autoabandonului aleatoric. Simplitatea sugestivă a 
sintagmei suspendarea controlului este, însă, doar una aparentă, 
deoarece chiar și pornind de la gradul zero al liniștii absolute (ca un 
autentic spaţiu de libertate dat imaginaţiei publicului), taxonomia 
tipologiilor de înfăptuire a acestei suspensii este diferentiabila în mai 
multe forme de cedare graduală a controlului. În esenţă, termenul cedare 
este sinonim cu negocierea gradelor de delegare, și nu atât (și doar) a 
controlului structural și procesual al lucrării, cât a controlului auctorial 
asupra propriei intuitii și, respectiv, asupra textului. Evident, nu mai poate 
fi vorba despre niciun fel de organizare sonoră, structură, formă, proces, 
și în orice caz, despre niciun fel de determinare ca voință de text si 
structură. Ci, poate, doar o insuprimabilă curiozitate fata de ce se află 
dincolo de toate aceste „cârje” ale unei gândiri încastrate în mai multe 
prejudecăți consensuale. 

Accentul de prioritate cade pe ideea și ideologia morții autorului 
ca generator conceptual exclusiv, atât timp cât determinanta - textul 
muzical devine consecinţa unei singure șanse (posibilitate potenţială) 
dintre mai multe altele, iar compozitorul adoptă simpla ipostază a unui 
operator probabilistic. 

Esentializand, textul muzical realizat în act rezultă din 
concomitenta a două proceduri posibile de delegare sau înstrăinare a 
operatorului intuitiv originar, ambele fiind forme de mediere. 


Observaţie 1. Prima formă (pură) — ca metodă componistică — 
este medierea prin șansă (zaruri, ruletă rusească, cap sau pajură, l- 
Ching, cu focalizare pe impredictibilitatea componentelor structurale și 
procesuale), atunci când compozitorul deleagă atribuţiile propriei 
intuitii unei proceduri de substanţă probabilistică (duală sau multiplă, 
desfășurabilă în șiruri practic infinite). 

A doua formă (pură) — ca act — se rezumă la delegarea funcţiei 
intuitive auctoriale către interpreții propriu-ziși în calitatea lor de 
generatori intuitivi, funcţiile de mediere îndeplinindu-le notația și 
indicaţiile compozitorului (cu diverse grade de detaliere). Este vorba 
despre o delegare negociabilă. 

In mod normal, este vorba despre o formă „mixtă” — îmbinarea 
primelor două ca metodă reală de compoziţie prin recursul la ideea și 
tehnica aleatorică. 


> Cele șase vârste ale aleatorismului. Personalitatea lui John Cage 
(1912-1992) este determinantă în înțelegerea gândirii muzicale de tip 
aleatoric?. lar aici, evident, este vorba despre un conflict semantic, 
deoarece pentru a produce indeterminare structurală și procesuală, 
compozitorul și-a formulat concepţia în termeni foarte determinanti. Pe 
lângă importanţa figurii compozitorului, inițierea aleatorismului doctrinar 
îi revine unei lucrări importante precum Music of Changes (1951), imediat 
urmată de 4'33 7 (1952). 

Etapizată în cei mai riguroși termeni muzicologici, perioada 
dedicată aleatorismului durează doar opt ani (1951-59) și este a treia în 
periodizarea creaţiei compozitorului. O preced două perioade — prima, 
învățarea meșteșugului (Sonata for clarinet, 1933-36), și a doua, cu o 
preocupare susținută pentru pianul preparat (Bachanale — 1938, Totem 
Ancestor — 1942, A Book of Music — 1944, Misterious Adventure — 1945, 
Music for Marcel Duchamp — 1947, Works of Calder — 1950 și Concerto for 
prepared piano — 1950-51). 

Îi succed alte trei perioade: a patra — dedicată practicii de tip 
happening și performance (1959-1968), a cincea — revenirea la compoziţia 
tradițională (1969-86) și ultima, a șasea, perioada târzie — preocuparea 
pentru compoziţii cu titluri numerale (1987-1992). 

Ori nu este de imaginat o departajare cronografică riguroasă atât 
timp cât acești opt ani ai perioadei aleatorice se impun ca nucleu 
conceptual al întregii creaţii, absorbind etapele anterioare — seria de 
peisaje ficționale Imaginary Landscape No. 1 (1939), Imaginary 


1 Ca idee, aleatorismul apare înainte de activitatea lui John Cage. Spre exemplu, 
este de remarcat întrebarea pe care Cage i-o pune lui Marcel Duchamp: „How is 
that vou used chance operations when | just being born?”, Lotringer, Sylvere. 
1998. „Duchamp Werden”. In: Crossings: Kunst zum Hören und Sehen: 
Kunsthalle Wien, 29.5.-13. 9.1998 [catalogul expozitiei], editat de Cathrin 
Pichler, 55-61. Ostfildern bei Stuttgart: Cantz. Preluat de la adresa de Internet: 
https://en.wikipedia.org/wiki/Aleatoric_music#CITEREFLotringer1998. 
2 Urmează însă și alte lucrări în aceeași acceptie conceptuală: 34'46.776'" For a 
Pianist (1954), 31'57.9864'' For a Pianist (1954), 45° For a Speaker (1954), 
26'1.1499'" For a String Player (1954-55), și 27`10.554` For a Percussionist 
(1956). 

Landscape No. 2 (1942) si Imaginary Landscape No. 3 (1942) sau Sonatas 
(16) and Interludes (4) for Prepared Piano din a doua perioada, care 
continua cu Imaginary Landscape No. 4 (1951) si Imaginary Landscape 
No. 5 (1952) ale perioadei propriu-zis aleatorice. Energia conceptuala 
acumulata este orientata inspre mijloace precum improbabilitatea, sansa 
și indeterminarea, înspre seria de variatiuni pentru componente 
nedeterminate — Variations | (1958, perioada aleatorica), urmând 
Variations II (1961), Variations III (1962), Variations IV (1963), Variations 
V (happening, 1965), Variations VI (1966), Variations VII (happening, 
1966) si pana la urma Variations VIII (1967), deja din a patra perioada. 

În a cincea perioadă sunt de observat, printre multe altele, seria 
de improvizații (Child of Tree/Improvisation | — 1975, Inlets/Improvisation 
II — 1977, Improvisation III — 1980, și Improvisation IV/Fielding Sixes — 
1982) și, spre exemplu, Etudes Australes (1974-75) și Etudes Boreales 
(1978), dar și un Roaratorio, an Irish circus on Finnegans Wake (1979). 

lar ultima perioadă, a șasea, începe cu, nici mai mult, nici mai 
puţin, decât cu Music for (în șaptesprezece părți fără partitură, 
1984-87), continuă cu seria Europeras 1 & 2, Europeras 3 & 4 [toate în 
1987), urmând Europeras 5 (1991) și în final declanșează o adevărată 
„cascadă” de piese cu titluri numerale, fără nicio legătură aparentă între 
ele, de succesiune, componente și conţinut: Two (1987), One (1987), Five 
(1988), Seven (1988), Twenty-Three (1988), Four (1989), One? (1989), 
Three (1989), Two? (1989), One? = 4'33''(0'00'') + cheia Sol vioară (1989), 
One* > si 7 (toate din 1990). Până la sfârșitul existenţei fizice (1992), John 
Cage a continuat, deja exclusiv, cu titluri numerale, ultimile două lucrări 
fiind Onet! si One !? (1992). 

Și chiar dacă termenul alea! este introdus în circuitul muzicologic 
prin conferințele susținute la Darmstădter Ferienkurse (începutul anilor 
1950) de către Werner Meyer-Eppler (1913-1960), fiind propagat de 
Pierre Boulez, singurul care a urmat până la capăt calea șansei a fost John 
Cage?. În comparaţie cu fidelitatea și coerenţa conceptuală si până la 


1Termenul are și forma lexica latină pentru operator, care este aleator (jucătorul 
de zaruri). 

2 Werner Meyer-Eppler este cunoscut ca acustician și fizician de origine 
germană. Impreuna cu inginerul si compozitorul Robert Beyer si muzicologul si 
compozitorul Herbert Eimert, WME participa la organizarea studioului de 
muzica electronica de la Köln (Cologne) pe lângă Nordwestdeutscher Rundfunk 
(NWDR). Și încă în 1949, el propune metoda compoziţiei prin mijloace pur 
electronice în Elektronische Klangerzeugung: Elektronische Musik und 
synthetische Sprache, Bonn: Ferdinand Dummlers, 1949. 

3 Este cunoscut faptul corespondentei intre Boulez si Cage, precum si disputele 
aprinse pe care cei doi le-au întreținut la începutul anilor 1950 în ceea ce 
privește căile muzicii noi. De asemenea, spre sfârșitul anilor 1950, John Cage 

urmă doctrinară a acestuia din urmă nu s-a putut compara niciun 
compozitor euro-american. Pentru tot restul lumii componistice, 
aleatorismul a rămas un simptom, o manieră și o tehnică specifică de 
încercat, de învăţat, de practicat și până la urmă de încadrat în arsenalul 
componistic. O asemenea fidelitate doctrinară ar fi de observat în 
preocuparea pentru neo-modalism la Bartók și Messiaen sau în cazul 
concepției neo-tonale la Șostakovici si Britten, la care ar adera si 
fidelitatea electronică-serială a lui Milton Babbitt, fără a mai aminti de 
inventatorul atonalismului dodecafonic-serial care a fost Arnold 
Schonberg. 


> Influente, inrduriri, împărtășire si iradiere. A treia perioadă 
aleatorică (1951-59) a biografiei lui John Cage a „iradiat” nu doar întreaga 
lui creație, ci s-a extins, simptomatic și invaziv, înrâurind orientările „co- 
abitante” din spaţiile culturale de ambele parti ale Atlanticului. Devenind 
o a treia tradiție referentiala a celui de al treilea modernism, împreună cu 
serialismul integral și masa sonoră (în aspectele ei stocastic și micro- 
polifonic), scriitura de tip aleatoric intră în stări de agregare întâi de toate 
cu scriitura de tip masă sonoră. 

Interferenţa o admite însuși șirul terminologic întâmplare (termen 
generic, cu sensul întâmplător) - șansă (alea, procedură, delegare 
decizională către procedura de selecţie) - indeterminare (termen generic, 
delegarea controlului procedural, structural și procesual către interpret 
sau sursă sonoră ca generatoare de text sonor, cu notație diferită de cea 
propriu-zis muzicală)?, cuvinte care nu au valoare sinonimală decât într-o 
măsură foarte aproximativă. Prin raportare la sensul negativ pe care îl are 
cuvântul determinare, toţi trei termenii se referă la procedura specifică 
prin care compozitorul deleagă momentul decizional către alti factori 
(text, interpreţi). De unde poate fi dedusă câte o procedură pentru fiecare 
termen: 

(1) recursul la decizii tehnice cu diverse grade de indeterminare 
(impredictibilitate a conţinutului) pentru a produce o partitură cu notație 


susține două conferinţe. Prima, în 1958, la Darmstadt, este intitulată 
Indeterminacy, iar a doua la Bruxelles, poartă titlul New Aspect of Form in 
Instrumental and Electronic Music. 
1 A se vedea mișcarea Fluxus. 
2 Dintre toţi trei termenii, doar șansa (alea) prezintă cel mai înalt grad de 
determinare. li urmează întâmplarea (căreia îi și este atașată titulatura 
aleatoric), termen care presupune, totuși, un grad (desi mult mai redus) de 
determinare. Doar indeterminarea se impune ca o evidentă și asumată 
suspendare a controlului. 

33 


Revista MUZICA Nr. 3 / 2023 


fixă (aleatorism)?. Cu alte cuvinte, ar fi vorba, după cum a afirmat chiar 
Werner Meyer-Eppler, despre: „a process is said to be aleatoric ... if its 
course is determined in general but depends on chance in detail”? 
(aleatorism controlat): 


Observaţie 2. Ca exemplu servește compoziţia Music of 
Changes, 1951 de John Cage, intensitatile, duratele, notele și grupurile 
de note împreună cu cronometrajul, sunt stabilite prin recursul la 
metoda / Ching, pe când forma întregii lucrări este una fixă, sau, spre 
exemplu, Night Music | (1963) de George Crumb (1929-2022), în totală 
conformitate cu definiţia lui Meyer-Eppler. 


(2) o formă de îndepărtare de primul principiu este producerea de 
forme fluctuante sau polivalente (delegare deja semi-controlată către 
interpreţi), atunci când compozitorul predetermină conținuturile si 
structura („cutiile” sau „modulele”), însă deciziile privind consecutia, 
frecvenţa si chiar interferența articulaţiilor, este delegată interpretilor. În 
această situaţie ar putea fi vorba despre boxed notation? (fie fragment, 
fie text „încapsulat”), în care compozitorul predetermină cantitatea, 
extensia temporală, numărul de repetări și conţinutul „cutiilor”, însă doar 
interpreţii decid la modul spontan care și câte „cutii” și în ce ordine vor fi 
implicate în procesul execuției (indeterminare structurală-procesuală), ca 
aluzie la sculpturile mobile ale lui Alexander Calder. 


Observaţie 3. Ca exemple pot servi trei lucrări ale compozitorilor 
Earle Brown (1926-2002), Karlheinz Stockhausen (1928-2007) și Morton 
Feldman’ (1926-1987), și anume Twenty-Five Pages (1953), urmând 


! în realitate, este dificil de diferențiat forme pure pentru fiecare dintre cele trei 
tipuri de abordare, care servesc mai degrabă în calitatea lor de repere cu funcţii 
atributive pentru identificarea parametrului prioritar. Mai degrabă este vorba 
despre identificarea (constatativă) a fiecărui tip de procedură și asta cu scopul 
de înţelegere adecvată a tipului de interacțiune (agregare). 

2 Meyer-Eppler, Werner, Statistische und psychologische Klangprobleme, în: Die 
Reihe 1 (Elektronische Musik), 1955, p. 22-28. Ar trebui precizat că este vorba 
nu atât despre șansă, cât despre modelarea impredictibilităţii, însă în contextul 
determinat al sonoritatii notate. 

3 Despre problemele notatiei in muzica modern-contemporană (muzica noua), 
în: Earle Brown, The Notation and Performance of New Music, The Musical 
Quaterly, Vol. 72, No. 2 (1986), p. 180-201, Oxford: Oxford University Press, 
1986, sau, deopotrivă: Jan A Katuzny, Krzysztof Penderecki and his contribution 
to modern musical notation, în: The Polish Review, Vol. 8, No. 3 (Summer, 1963), 
p. 86-95, Chicago: University of Illinois Press. 

1 Despre aportul lui Morton Feldman la muzica aleatorică în prima jumătate a 
anilor 1950, a se vedea: Alistair Noble, Composing Ambiguity: The Early Music of 
Morton Feldman, Routledge, 2013. 

Klavierstiick XI (1956, formă variabilă, Klavierstiick V-X), Mixtur (1964) 
și Intermission 6 (1953). Recurgând la sintagma limited aleatoric 
notation sau, în alti termeni, aleatorism (semi)controlat, drept exemplu 
servesc Mosaic Quartet nr. 3 (1934) de Henry Cowell sau Lousadzak de 
Alan Hovhaness (1944) ca și lucrări ale lui Witold Lutostawski precum 
Jeux venitiens (1960), Concertul pentru violoncel și orchestră (1969-70) 
și Simfonia nr. 3 (1973-83). 


(3) delegarea necontrolată a actului componistic către interpreți 
(și chiar dincolo de aceștia) prin notație sumară sau chiar indeterminată - 
scheme, imagini sau text notional, grafism, recurgere la dispozitive cu 
producere independentă de conținut sonor (indeterminarea, aleatorism 
necontrolat). 


Observaţie 4. O formă dusă la extrema radicalismului 
conceptual o prezintă Imaginary Landscape No. 4, pentru douăsprezece 
radiouri, a lui John Cage, unde relația compozitor-interpret-text este 
una complexă în virtutea faptului că (1) autorul formulează cu precizie 
doar setul de acțiuni pentru interpreţi, (2) aceștia din urmă operează 
fără abatere conform indicatiilor (controlul frecvenţelor și volumului), 
însă (3) nu există niciun control asupra „textului” care constă din 
fragmentele de emisiuni transmise de diverse posturi de radio. De 
asemenea, ca exemple de grafism ar putea fi amintite și December 1952 
(1952), Folio and 4 Systems (1952-1954, cu durată și componenţă 
nedeterminată) și Avalaible Forms | (1961) de Earle Brown si Zyklus 
(1959) de Karlheinz Stockhausen, pentru ca o forma extrema de grafism 
să servească compoziţiile Octet ‘61 (1961) si Treatise (1963-1967) de 
Cornelius Cardew (1936-1981). De aceasta data, analogia plastică- 
vizuala ar putea fi tablourile lui Jackson Pollock. 


Toate trei posibilitatile? comporta reale deschideri (diversificabile 
gradual) înspre efectul de masă sonoră?, drept exemple relevante servind 


1 Toate trei tipologiile tehnice ale gândirii de tip aleatoric — controlată, semi- 
controlată și necontrolată — pot fi considerate drept mimetice (mimând 
accidentalismul sonoritatii prin notație fixă sau prin calculul statistic al șansei) 
sau autentice (excluzând oricare tip de mimetism). In același timp, trei forme 
conceptuale ale aleatorismului pot fi alăturate celor trei concepte cultivate de 
compozitorii Noii școli vieneze - atonalism, dodecafonie, serialism. In ambele 
cazuri, termenii tehnici pot servi și drept termeni „periodizanţi” ai evoluţiei în 
plan istoric drept „tehnică” (stil) de intrare, „tehnică” de menţinere și „tehnică” 
de ieșire. De la aleatorism controlat (input) înspre indeterminare (output) și, 
respectiv, de la atonalism (input) înspre serialism pointillist (output). 

2 Spre exemplu, compoziţia Fifty-eight (John Cage, 1992, punctul 3) are în mod 
cert aparența de masă sonoră, într-o aproximativă sinonimie cu Pithoprakta 
(lannis Xenakis, 1955-56, atacuri, masă sonoră, grafism, tehnica de glissandi și 
pizzicatti, punctul 1+3). S-ar putea prezuma că termenii aleatorism și masă 

lucrari precum Tren Ofiarom Hiroszimy (1961) si Anaklasis (1960) de 
Krzysztof Penderecki, Volumina (1966) de György Ligeti, sau Epya (in 
nouăsprezece secțiuni) și Polytope de Montréal (1967, pentru patru 
orchestre?, instalație multimedia care include sunet, lumină și 
arhitectură) de lannis Xenakis. Fără a forța lucrurile, compoziția 
minimalistă /n C (1964) de Terry Riley (1935), cumulează o serie întreagă 
de însușiri parcă împrumutate de la tehnica aleatorică: componenţă 
indeterminată, instrumente  nedeterminate, precum și număr 
indeterminat de repetări a „modulelor” motivice-frazice. La această 
comunitate ar putea adera și Alfred Schnittke (1934-1998) cu Simfonia nr. 
1 (1968-1974), și coborând prin genealogia ideii de indeterminare, până 
la Mosaic Quartet (Cvartetul nr. 3, 1934) de Henry Cowell (1897-1965) și 
la însuși Charles Ives (1874-1954), pentru care aleatorismul a fost doar 
una dintre mai multe invenţii muzicale?. 


Inflaţia conceptuală ca o chintesenta a mentalitatii avangardiste. 
În planul istoric al perioadelor (etapelor) stilistice, iniţierea unor concepții 
de reacţie (de obicei într-o multiplicitate sincronă, individuale sau de 
grup) marchează instaurarea situaţiei de centrifugare a unui context 
cultural (istoric/stilistic) dat. Cu alte cuvinte, „fuga de centru” ca invariant 


sonoră interacționează organic într-un mod biunivoc, reprezentând „efecte 
colaterale” implicite fiecăreia dintre cele două concepţii. Deloc sinonimale într- 
un mod direct, aleatorismul poate genera efecte de masă sonoră, pe când 
aceasta din urmă afișează (aparent sau implicit) efecte aleatorice. 

1 Componente multi-orchestrale sunt prezente in A Symphony of Three 
Orchestras (1976) de Elliott Carter (1908-2012), precum și Gruppen (pentru trei 
orchestre, 1955-57) de Karlheinz Stockhausen. 

2 De cealaltă parte a Oceanului Atlantic, americanul Charles Ives (într-o evidentă 
sincronie cu pre-postmodernistul Gustav Mahler) concentrează parcă întregul 
conţinut al celor trei modernisme: „...Ives produced, within an incredibly brief 
period of not more than 12 years (1902-1914), hundreds of compositions that 
not only stand alone as the sole musical parallels to our nineteenth-century 
literary masterpieces, but which also anticipate almost every technique and 
development of twentieth-century musical practice — neo-classicism, 12-tone 
writing, serialism, tone clusters, quartal harmonics, static pitch structure, 
„noise”, counterpoints of sound masses, provisional and open-ended 
composition, collage, quotation, stylistic juxtapositions, foreground background 
contrasts, aleatory methods, choice of „special” ensembles, non-synchronizing 
groups, spatial music, and the use of polyrhythms, polyharmonies, and 
polytonalities”, Jonathan Cott, Charles Ives, Musical Inventor, în: The New York 
Times, octombrie 1974, p. 21. Textul este preluat de pe Internet de la adresa: 
https://www.nytimes.com/1974/10/20/archives/charles-ives-musical- 
inventor-musicthe-music-of-ives-goes-both.html 

atitudinal indică emergenta unei stări de dispersiet. Hegemonia 
doctrinara a ultra-serialismului institutionalizat a declansat reactia de 
multiplicare prin replici conceptuale antagoniste, „clonată” fiind (ca 
tentativă reusita/Cage sau ignorata/Xenakis-Ligeti) până și pretenţia unei 
relative singularităţi?. Din punct de vedere conceptual, perioada celui de 
al treilea modernism muzical a evoluat implacabil înspre o 
pluricentricitate expansivă. 

În același timp, chiar în pofida concepţiilor componistice 
declarativ eterogene, audierea lucrărilor seriale,  stocastice, 
micropolifonice si chiar aleatorice, în unele cazuri tradeaza o inexplicabila 
„înrudire” și chiar „îngemănare”, însă nu atât între aceste patru tehnici 
(care afișau o evidentă alteritate conceptuală), cât, mai ales între 
sonoritatea lucrărilor în care au fost folosite. 


Observaţie 5. Chiar luând în consideraţie transformările stilistice 
(tehnice-estetice) pe care le suportă gândirea unor compozitori precum 
„gemenii” Barocului (Bach si Handel), dar si cei trei „cavaleri” ai 
Clasicismului vienez (Haydn, Mozart și Beethoven) sau compozitorii 


1 Considerând fenomenul dispersiei drept un fenomen cultural tipic modernist, 
cel puţin ultimele două decenii ale secolului al XIX-lea romantic european 
(imediat după moartea lui Wagner, în 1883) ar putea fi considerate drept 
perioadă proto-modernistă. Este vorba despre dispersia Romantismului muzical 
inițiată pe mai multe planuri de conținuturile tehnice ale creaţiei lui Richard 
Wagner. Pomenită de Ernst Kurth în celebra lui monografie (al doilea volum din 
trilogia canonului european — Bach, Wagner, Bruckner), criza armoniei 
romantice în opera Tristan a determinat o serie de reacții conceptuale (de 
discontinuitate): verismul italian (mai degrabă ca reacţie anti-verdiană), ceva 
mai târziu venind expresionismul german (continuitate ca reacţie ultra- 
romantică) și nu în ultimul rând naturalismul (discontinuitate) și, ulterior, 
impresionismul/simbolismul (discontinuitate), ambele franceze. Mai mult, după 
o primă perioadă postromantică marcată prin lucrări ca poemul simfonic Pelleas 
und Melisande și sextetul Verklărte Nacht, Arnold Schânberg formulează ideea 
acentricităţii tonale ca reacţie (de continuitate) fata de creaţia wagneriană. La 
un nivel superior al spiralei istorice, al treilea modernism muzical reia această 
situație, însă deja într-un context pan-atlantic (intercontinental). 
2 Reluând modelul de propagare „virală” a ultra-serialismului, tehnica aleatorică 
s-a prezentat drept una foarte seducătoare pentru mai mulţi compozitori (în 
frunte cu fondatorul John Cage), care au fost Karlheinz Stockhausen, Morton 
Feldman, Witold Lutoslawski, John Corigliano, Earl Brown sau Franco Evangelisti 
(cu cartea Dal silenzio a un nuovo mondo sonoro, 1957-1977, dar si formatia 
Nuova Consonanza), Cornelius Cardew (cu formatia Scratch Orchestra) si, spre 
exemplu, în unele aspecte până si Henry Cowell sau Alan Hovhaness (cu o 
descendentă până la Charles Ives). Spre deosebire de accidentalismul irational 
al lui John Cage, atât muzica stocastică a lui lannis Xenakis, cât si micropolifoniile 
lui Gvorgy Ligeti ar putea fi văzute mai degrabă ca tehnici practicate de către un 
singur compozitor. 

romantici (precum Brahms, Bruckner sau Mahler), în esenţă este vorba, 
totuși, despre modelul de sti/ monolit. Este evidentă fidelitatea față de 
o concepţie tehnică-ideatică asumată pentru întreaga durată a vieţii. In 
acest sens, este normal ca stilul să suporte anumite transformări 
evolutive ca și coeficient conceptual-tehnic al maturizării biologice a 
compozitorului”. 

insă chiar de la începutul secolului XX drept indicator exclusiv al 
evoluției stilistice devine tipologia tehnicii practicate, lăsând în spate 
monovalenta emotivista si în egală măsură difuză a termenului 
periodizant-estetic, Romantism. Deja creaţia lui Charles Ives prezintă 
modelul multiplicităţii conceptuale care împinge accepţia termenului stil 
înspre o tot mai vizibilă inoperanţă. Modelul este preluat de „gemenii” 
primului modernism muzical conceptualizati ca atare de către Theodor 
Adorno?. Este vorba despre cele cinci stiluri (tehnici/perioade) ale 
vizionarului Schânberg și despre cele trei stiluri (estetici/perioade) ale 
„retrogradului” Stravinski. lar în opoziţie, spre exemplu, cu stilul monolit 
al lui Palestrina sau Bach, al treilea modernism excelează funciarmente 
în fluiditate stilistică, o ultimă acceptie înainte de ieșirea din uz practic a 
acestui cuvânt. 


Compozitorii celui de al treilea modernism doar amplifică modelul 
Stravinski-Schânberg. Spre exemplu, Boulez, Stockhausen, Xenakis și 
Ligeti au în comun un incipient interes pentru tehnica serială, urmând 
faza electronică, pentru ca ulterior fiecare să adopte o direcţie diferită: 
Boulez rămâne fidel ultra-serialismului, Xenakis inventează muzica 
stocastică, iar Ligeti elaborează tehnica micropolifonică. Anume anii 1950 
concentrează, pentru fiecare, alegerea reprezentativă de la care nu va 
devia nici Xenakis, și nici Cage, însă Boulez și Stockhausen (mai 
„omnivori”, cu evidente deviații înspre aleatorism)? vor încerca mai multe 
tehnici, pe când Ligeti va urma propria cale, formulând o proprie estetică 
și reinventându-se continuu și astfel construind un avangardism personal 
(până la și după Le Grand Macabre, 1974-77). 


1 Wilhelm von Lenz, Beethoven et ses trois styles, London: Forgotten Books, 
2018. 

2 Theodor W. Adorno, Philosophie der neuen Musik, Tübingen: Verlag J. C. B. 
Mohr (Paul Siebeck), 1949. 

3 De la Sonata nr. 2 pentru pian (1947-48), Structures (1952) si Le Marteau sans 
Maitre (1953-55), Boulez evoluează înspre Pli selon Pli (1957-62) și Sonata nr. 3 
pentru pian (1957), două lucrări cu o evidentă influenţă aleatorică, pentru ca 
deja în Répons (1981) să revină la idea fuziunii între electronic și acustic. La 
rândul lui, Stockhausen parcurge, rând pe rând, următoarele repere: serial 
(Kreuzspiel/1951), electronic (Studie 1/1953 si Studie 11/1954, Kontakte/1958-60 
si Mikrophonie 1/1964), aleatoric (Klaviersttick XI/1956, Momente/1962-69) si 
polistilistic (Hymnen/1969). 

Observaţie 6. Extinderea ofertei conceptuale slabeste 
considerabil relevanta termenului sti]. Similar articulării unei lucrări 
muzicale prin faze (phase shift) scriiturale, de tempo sau timbrale, nici 
termenul etapă sau perioadă nu mai funcţionează în același fel ca în 
Baroc, Clasicism vienez și Romantism. Cu alte cuvinte, accepţia stilistică 
adoptă ipostaza de simptom stilistic. 


De asemenea, polonezul Henryk Gorecki (1933-2010) parcurge un 
traseu componistic cvasi-,,conformist” începând cu Simfonia nr. 1, op. 14 
(1959), o lucrare serială, suferind o despărţire de radicalismul avangardist 
în Simfonia nr. 2, Copernicană, op. 31 (1972), pentru a ajunge la 
minimalism în Simfonia nr. 3, Symfonia piesni Zatosnych, op. 36 (1976). La 
fel se întâmplă și în cazul americanului George Rochberg (1918-2005) cu 
un început explicit ultra-serialist în Simfonia nr. 1 (1948-49) și Simfonia 
nr. 2 (1955/56), până la Contra mortem et tempus (1965, cu o tehnică a 
citatului) și Cvartetul de coarde nr. 3 (1972, cu scriitură neo-tonală și 
expresie de tip neo-romantic), pentru a finaliza cu Simfonia nr. 5 (1986, 
având aluzii stilistice și o dramaturgie non-conflictuală). 

Deloc metaforic, fluiditatea conceptuală expansivă instaurează în 
plan stilistic sincronia unei „mase” conceptuale care prin analogie ar 
putea fi asociată cu o „eterofonie” creativă-artistică în ceea ce privește 
gândirea si practica muzicală. O situaţie spectaculoasă: cumulare 
conceptuală, fluiditate și provizorat stilistice, și până la urmă, dispersie 
ca punct final al celui de al treilea modernism muzical, care, concomitent, 
semnifică atât sfârșitul celei de a treia modernitati, cât și al șirului celor 
trei modernitati culturale europene. Este de remarcat suspendarea sau 
epuizarea energiei evolutive ca semn al emergentei postmodernitatii, si, 
respectiv, a postmodernismului muzical. Încheierea unui ciclu cultural 
este evidentă. Însă care au fost premisele? 


Observaţie 7. Răspunsul la această întrebare poate fi rezumat la 
modelul istoric de negociere a conținuturilor muzicii europene de 
tradiţie componistica. In toate cele șase perioade istorice ale evoluţiei 
gândirii muzicale (de la Antichitate și până la Romantism), conținuturile 
ideologice au servit drept pârghie și chiar referință în formularea 
conținuturilor. Astfel, societăţile teocratice ale Antichității, ale Evului 
Mediu și ale Renașterii inclusiv au fost ferm ancorate în sistemul modal 
de organizare sonoră ca sistem cu legături funcționale slabe (referința 
absolută fiind una transcendentala). In perioada Barocului european, 
trecerea de la teocratic la aristocratic determina emergenta sistemului 
tonal-functional (ca replică tehnică a monarhiei — referința absolută de 
această dată laică), iar începând cu 1789 apare conștiința democratică 
(de la Beethoven și Wagner la Mahler), într-o evidentă „încleștare” 
concurentiala cu structurile încă aristocratice (cu o culminatie în 
prăbușirea celor patru imperii europene, la 1918), tendință care 

culminează cu dispersarea treptată a organizării sonore fundate pe 
centricitatea exclusivă a tonicii. Intrarea în perioada haoticului (Bloom) 
sau a extremelor (Hobsbawm) marchează formularea atonalitdtii ca un 
următor sistem de organizare sonora’. 

insă de abia din acest punct al istoriei devine vizibilă 
desincronizarea (de substanţă si de obiect, de mijloace si scopuri) între 
ideologicul comandatar (semnificant) si gândirea muzicală ca 
instrument (semnificat). Emergenta gândirii de tip avangardist și a 
„revoluţiei” schânbergiene devine posibilă, astfel, doar pe fondul unei 
inflatii galopante a ideologicului, hiper-ofertant în prima jumătate a 
secolului XX: social-democratie, liberalism, precum și o serie de 
totalitarisme — socialism bolșevic și sovietic, dictaturi militare sud- 
americane, national-socialism german, fascism italian și spaniol, 
comunism-maoist chinez. Gândirea muzicală își revendică o proprie 
capacitate de a-și formula conținuturile, cu atât mai mult cu cât 
conceptul muzicii absolute (E. T. A. Hoffmann, R. Schumann si R. 
Wagner) fusese o primă tentativă de a eluda ideologicul fie printr-un 
recurs doctrinar la trecut (Palestrina-Beethoven sau Bach-Beethoven), 
fie printr-o resuscitare a unei mitologii naţionale (Wagner), o primă 
„breșă” conceptuală cu scopul de a elimina obedienta și 
desincronizarea. 

Ori, hiper-productia conceptuală avangardistă (sinonimă cu 
inflaţia categoriei stil) este doar un efect cumulativ tardiv și astfel o 
consecință a crizelor în lant din planul ideologiilor europene. Nu 
întâmplător, anume în anii 19507, apare al treilea modernism ca o 
culminatie a tendinței amorsate la început de secol. De asemenea, toate 
cele trei modernisme muzicale s-au desfășurat între limitele celor două 
manifeste ca dovezi ale nevoii de o proprie ideologie: L 'arte dei rumori 
(1913) de Russolo și Music as Gradual Process (1968) de Steve Reich. 
Cuvântul-cheie este independenţa. Cel putin pentru al treilea 
modernism muzical. 


Ca și antecesorii săi — Palestrina pentru muzica Renașterii sau Bach 
și Handel pentru muzica Barocului —, și Beethoven a formulat o definiţie 


1 Este de remarcat faptul că în fiecare perioadă istorică, drept „partener” de 
negociere a ideologicului (estetic, social, politic) nu este canonul muzicii 
europene, nici stilul, nici genurile, și nici formele (schemele compoziționale), ci 
sistemele de organizare sonoră, care își asumă funcţia și structura de habitat 
pentru toate celelalte categorii ale gândirii muzicale. 

? După încheierea celui de Al Doilea Război Mondial (suprimarea totalitarismelor 
europene), în câmpul democratiilor euro-americane se instaurează o relativă 
uniformitate instabilă în plan ideologic. Declanșarea Războiului Rece între deja 
foștii aliați victorioși (1946) instaurează, însă, un relativism polemic și chiar 
conflictual, amplificat și prin persistenta ideilor socialiste în rândul elitelor 
occidentale. In tabăra occidentală criza ideologicului culminează cu anul 1968 
prin revoltele studențești de la Paris și în egală măsură în Statele Unite (pe 
fondul Războiului din Vietnam). Același an marchează și criza în tabăra 
socialismului urss-ist — invazia Ungariei în 1956 și a Cehoslovaciei în 1968. 

conceptuala unificatoare nu doar pentru Clasicismul vienez, ci si pentru 
întregul secol al XIX-lea, romantic. Împreună cu E. T. A. Hoffmann, A. B. 
Marx și R. Wagner, și Fr. Liszt urmat J. Brahms și G. Mahler au acţionat 
sub „umbrela” definiției beethoveniene. De ce ar sta altfel lucrurile în 
secolul al XX-lea? Cu atât mai mult că urmând inflaţiei ideologicului, și 
concepțiile componistice înaintau înspre o proprie și inevitabilă inflaţie. 
Ceea ce s-a și întâmplat în cadrul celui de al treilea modernism muzical. 
Cu atât mai necesară devenea o explicație doctrinară totalizatoare. 


Conţinutul „cutiei negre” ca legitimare pentru conținuturile 
conceptuale ale ultimului modernism muzical. O trăsătură mai putin 
evidentă a orientărilor din cadrul celui de al treilea modernism muzical 
este caracterul incluziv (în planul mijloacelor) și chiar „acaparator” (în 
planul spaţiului cultural), pe care îl manifestă fiecare dintre concepţiile 
componistice avangardiste‘. Indiferent de premise, această tendinţă este 
evidentă atât prin diversificarea, cât și prin includerea a noi și noi mijloace 
tehnice vizând instaurarea fiecărei concepţii drept referință, doctrină și 
tradiţie. 

Însă, deși eterogene ca tehnică de compoziţie, în ceea ce privește 
efectul sonor real, atât ultra-serialismul cât și muzica stocastică, 
micropolifoniile, aleatorismul sau muzica electronică, tind înspre efectul 
cumulativ al masificdrii sonoritatii prin importanţa pe care o are fiecare 
element al scriiturii. Si chiar în pofida acestei evidente alteritati a 
metodelor de compoziţie, care sunt multe, sincrone și eterogene, fiecare 
tipologie conceptuală se prezintă exclusiv drept una orientată înspre sau 
focalizată pe efectul sonor”. Exemplul ultra-serialismulului este edificator, 
deoarece această orientare care nu a urmărit explicit efectul de masă 
sonoră (deși l-a realizat), a deţinut în cel mai vizibil mod caracterul incluziv 
prin importanţa controlului funcțional (serial) al fiecărui element de 
scriitura?. 


1 Este vorba despre tendinţa de institutionalizare in calitate de orientare 
dominantă și, implicit, tradiţie. Ca o continuare a disputelor între Boulez și Cage 
(The Boulez-Cage Correspondence, J. J. Nattiez R. Samuels, eds., Cambridge 
University Press, 1995) despre direcţiile de evoluție a muzicii noi, ultra- 
serialismul și aleatorismul devin două referințe componistice majore în spațiul 
nord-american la nivelul anilor 1950 și începutul anilor 1960. 
2 Și asta într-o explicită antiteză cu muzica orientată către public a perioadelor 
Barocului, Clasicismului vienez și Romantismului. Psihologismul, emotivismul, 
narativismul, poeticitatea și dramaturgismul, toate mijloace extramuzicale și 
toate tributare ideologic, au fost, evident, incluse în consistenţa compoziţiei 
muzicale drept aservite publicului prin concepţia componistică. 
3 În comparaţie cu hiper-,pedantii” compozitori avangardisti, cu o 
responsabilitate maximă pentru cele mai mici elemente scriiturale (ultra- 

> Teoria ca determinantă a practicii. Atât pentru ultra-serialism, cât 
și pentru toate celelalte avangardisme de reacție, o teorie unificatoare o 
formulează muzicologul polonez Jozef M. Chominski, care pentru început 
publică în 1956, textul intitulat Z zagadnien techniki kompozytorskiej XX 
wiekul. 

Cu un studiu sistematic ancorat în creaţia lui Chopin (Preludia 
Chopina/1950, Sonaty Chopina/1960 și Chopin/1978-80) și Szymanowski 
(Studia nad tworczoscig Karola Szymanowskiego/Studiul creaţiei lui Karol 
Szymanowski, 1969), Chominski elaborează o monumentală pentalogie 
dedicată formelor muzicale (Formy muzyczne, împreună cu soţia sa 
Krystyna Wilkowska-Chominska, ed. a Il-a, 1974-87), urmărind și trei 
teme de cercetare în domeniul istoriei muzicii: Muzyka polskiego 
Odrodzenia/Muzica Renașterii poloneze (1953), Historia muzyki (în două 
volume, împreună cu soţia, 1989-90), Historia muzyki polskiej (Istoria 
muzicii poloneze, împreună cu soția, 1995-96). 


serialism și micropolifonie), compozitorii Barocului și în special ai Clasicismului 
vienez par a fi fost niște ,,indiferenti” prin chiar recursul la formele generale de 
mișcare și la scriitura de tip figurativ-ornamental. Este vorba despre raportul 
unitate de informaţie per unitate de timp, care îi avantajează pe Boulez și Ligeti, 
însă îi dezavantajează într-un mod vizibil pe Haydn și Mozart. După cum observă 
Charles Rosen cu referire la conventionalismul formelor generale de mișcare 
figurativ-ornamentală în concertele pentru pian K. 450 și, respectiv, K. 595 de 
Mozart: ,,... These passages are formed out of the basic elements of tonality: 
placing them well requires a certain mastery, but the invention of material here 
may be said to be almost at the zero degree. It is easy to see how any one of 
these passages may conveniently be replaced by a similar one from another 
work (p. 5/355) si, de asemenea, ca identificare a locului comun cu arbitrarul: 
„the long passages of stuffing in the late eighteenth century simply helped to 
pass the time, to extend the dimensions of the form, to make it more imposing.” 
(p. 13/363), in: Charles Rosen, Tradition without Convention: The Impossible 
Nineteenth-Centuri Project; proiectul The Tanner Lectures on Human Values 
(University of Utah, April 11, 2000). Textul este postat pe Internet si poate fi 
descarcat de la adresa: 
https://tannerlectures.utah.edu/_resources/documents/a-to-/r/Rosen_01.pdf 
1 Chomiriski, J., Z zagadnien techniki kompozytorskiej XX wieku [Din problemele 
tehnicii componistice a secolului al XX-lea], în: revista Muzyka, nr. 3/1956, p. 
24-51. În studiul său intitulat The Evolution of Jozef Chominski's Theory of 
Sonology: An Assessment, cercetătorul polonez Maciej Golab prezintă câteva 
etape în evoluția acestei teorii. In nr. 3 al revistei Muzyka (1961, p. 3-10) apare 
textul intitulat Technika sonorystyczna jako przedmiot systematycznego 
szkolenia [Tehnica sonoristică — obiect de studiu sistematic]. In 1968 vede 
lumina zilei monografia intitulată Muzyka Polski Ludowej [Muzica poporului 
polonez] (Warșovia: 1968, p. 127-71). In final, o ultimă formă apare în 
manuscrisul publicat doar partial și intitulat Fundamenta sonologiae/Podstawy 
sonologii muzycznej [1976-78, Fundamentele sonologiei muzicale]. 

Pe fondul acestei laborioase activitati de cercetare in ambele 
domenii ale muzicologiei — sistematic si istoric —, textul din 1956 se 
prezintă (1) ca o sinteză evaluativa in egală măsură pertinentă și necesară 
în calitatea ei de teorie unificatoare, (2) ca o dovadă a excelentei 
profesionale care îi permite lui Chominski identificarea unei însușiri 
determinante a muzicii avangardiste şi (3) ca nevoie a cercetătorului de a 
relationa direct cu procesele evolutive în planul gândirii muzicale de 
actualitate (în opoziţie cu sintezele de substanţă istoricistă). 

Mai mult, această sinteză teoretică iniţiază practic, o adevărată 
renaștere a școlii componistice poloneze. Este un fapt cu atât mai 
spectaculos, cu cât Polonia este o ţară comunizată (după 1945 și după a 
cincea dezmembrare din 1939), încadrată estetic și ideologic în realismul 
socialist, membră a Pactului de la Varșovia, și o societate a cărei cultură 
este suficient de bine închisă în spatele Cortinei de Fier. 

Însă necătând la această situaţie ideologică-politică deloc 
avantajoasă pentru elanuri și mai ales experimente avangardiste, în uz 
intră termenul sonorism, introdus de Jozef Chomińskiź, însă în forma 
evident poloneză a termenului, „sonorystyka”. În termeni proprii, este 
vorba despre ideea și concepţia de sinteză care determină apariția (Noii) 
Scoli poloneze de compoziţie. 


Observaţie 8. Aplicată rolului și funcţiei pe care și l-a reclamat 
sonoristica poloneză, expresia cutie neagră apare ca o sinonimie perfect 
justificată a termenului gap, pe care Zbigniew Granat îl folosește în 
studiul lui (cu sensul de lacună și decalaj). Din multitudinea acceptiilor 
acestui din urmă cuvânt, cel mai bine se potrivesc spărtură, gaură, 
breșă. Deși, în esenţă, este vorba despre o lacună sau un gol conceptual 
teoretic, pe care Chominski îl completează, redând întregului context 
avangardist coerenţa, integritatea și puterea de articulare în calitate de 
sistem de vase comunicante. Astfel, prin inventarea unui singur termen 

,sonorystyka” —, contextul inflationar prin însăși multitudinea 
alteritdtilor conceptuale și aparent centrifug, se relevă drept unul 


1 „Se pare că există o credință acceptată printre muzicologii vorbitori de limbă 
engleză precum că toate ideile importante din muzicologie sunt disponibile fie 
în engleză, fie în germană. Aș dori să sugerez, totuși, că multe concepte 
interesante sunt dezvoltate în afara muzicologiei „mainstream”, dar din cauza 
barierei lingvistice, ele rămân relativ necunoscute lumii occidentale. Sunt multe 
lacune de completat în acest sens, iar completarea uneia dintre ele este scopul 
meu modest în această lucrare. Numele acestui decalaj este „sonoristics”, dar în 
afară de numele său cu sunet englezesc, termenul nu se găsește în niciunul 
dintre dicționarele standard.”, în: Zbigniew Granat, Rediscovering "sonoristics": 
A groundbreaking theory from the margins of musicology, in: Zdravko 
Blazekovic, Barbara Dobbs McKenzie (ed.), Music's intellectual history, 
Repertoire International de Litterature Musical, New York, 2009, pp. 821. 

centripet, „alterităţile” convergând în efortul comun de inventare a 
muzicii noi. 

Intr-adevăr, expresia cutie neagră indică și alteritatea lingvistică 
(limba poloneză), una neprivilegiată (spaţiul culturilor muzicale est- 
europene), și ideologia regimului (socialism, realism socialist și pact 
militar anti-occidental), toate trei izolationiste, populiste și 
concentrationale, precum și insolitul termenului „sonorystyka”, de 
negăsit (după arată Granat), „în niciunul dintre dicționarele standard”. 
Insolit, izolationism, populism, alteritate — toţi cei patru termeni relevă 
însă cu o atât mai mare putere forța concepţiei sonoristice, care dintr-o 
cvadruplă „încătușare” și deloc ostentativ, își asumă într-un mod legitim 
accepţia de „comentariu” unificator și reprezentativ pentru cel de al 
treilea modernism muzical. 


Este convingerea compozitoarei Sofia Gudaidullina că muzica din 
a doua jumătate a secolului XX definește perioada de asimilare a spaţiului 
sonoristic. La această idee aderă și cercetătoarea Svetlana Putilova: ,,... 
sonoristica devine substanţă pentru un «câmp unificat al sonorului»” și 
asta deoarece „în oricare tehnică de compoziţie ar lucra un compozitor, 
gândirea lui într-un fel sau altul va interfera cu fenomenul sonorismului”?. 
Ori, absorbind ideea concepţiei sonoristice, tehnicile avangardiste 
deodată apar într-o cu totul altă lumină: sonorism stocastic/spatial, 
arhitectonic (Xenakis), sonorism micropolifonic/static (Ligeti), sonorism 
ultra-serial/pointilist (Boulez/Stockhausen/Nono/Babbitt), sonorism de 
clustere (Cowell), sonorism electronic (Stockhausen / Ligeti / Boulez / 
Xenakis), sonorism bruitist (Varèse), sonorism aleatoric (Cage și 
Lutoslawski) sau sonorism dramatic (Penderecki). 


> „Sonorystyka”: repertorii și tipologii. După cum arată Iwona 
Lindstedt în monografia ei?, școala sonoristică poloneză se prezintă 
printr-un corp conceptual-repertorial coerent, integru și în egală măsură 
diversificat, în imaginea unei taxonomii complete (urmărind preceptele 
concepţiei formulate de Chominski) și cu lucrări care dincolo de orice 
polemici îi validează potenţialul structural-expresiv drept unul cu valoare 


1 Svetlana Putilova, Conopu3m Kak xyðowecmeeHHoe AeNeHUe 8 My3bike 
nonbckux komno3umopoe 60-70-x 20006 XX eeka [Sonorismul ca fenomen 
artistic în creația compozitorilor polonezi ai anilor 60-70 ai secolului XX], 
rezumat al tezei de doctorat, Moskva: 2011, p. 25. Textul este postat pe Internet 
și poate fi descărcat de la adresa: 
https://new-disser.ru/_avtoreferats/01004966362.pdf 

? Lista repertorială-analitică este preluată din: Iwona Lindstedt, Sonorystyka w 
twórczości kompozytorów polskich XX wieku [Sonoristica în creația 
compozitorilor polonezi ai secolului XX], Warszawa: Wydawnictwo 
Uniwersytetu Warszawskiego, 2010, Cuprins. 

si energie de instaurare in calitate de conceptie normativa. in capitolul Ill. 
Analizy utworów sonorystycznych (Analiza lucrărilor sonoristice), lista 
lucrărilor reprezentative este subdivizată in două grupuri — (1) lucrări 
sonoristice propriu-zise și (2) lucrări electroacustice?: 


(1) Lucrări propriu-zis sonoristice: 1.1. Krzysztof Penderecki, 
Tren. Ofiarom Hiroszimy (1960), Quartetto per archi nr. 1 (1960), 
Polymorphia (1961), Kanon (1962); 1.2. Henryk Gorecki, Scontri, op. 17 
(1960), Genesis I: Elementi per tre archi, op. 19 nr. 1 (1962), Genesis II, 
op. 19 nr. 2 (1962); 1.3. Wojciech Kilar, Riff (1962), Générique (1963), 
Diphthongos (1963), Springfield Sonnet (1965); 1.4. Kazimierz Serocki, 
Segmenti (1960-61); 1.5. Witold Szalonek, Improvisations sonoristiques 
(1968); 1.6. Bohustaw Schaeffer, Mata Symfonia: ,,Scultura” (1960) 

(2) Lucrari electroacustice de substanta sonoristica: 2.1. 
Wtodzimierz Kotonski, Etiuda na jedno uderzenie w talerz (1959); 2.2. 
Andrzej Dobrowolski, Passacaglia na 40 z 5 (1959); 2.3. Tomasz Sikorski, 
Echa II (quasi improvisazione) (1961-63). 

Enumerarea de mai sus este, evident, incompletă în virtutea 
interesului analitic focalizat pe anumite aspecte de interes pentru 
cercetătoare. In completare ar putea fi menţionate si alte lucrări 
precum Equivalenze sonore (1959) de  Bogustaw Schaeffer, 
Fluorescences (1962) de Penderecki, Choros I (op. 20, 1964) de Gorecki 
si Symphonic Frescoes (1964) de Serocki, dar si Les sons (1965) de 
Witold Szalonek, prima (1966) si a doua (1971), De natura sonoris de 
Penderecki, Spectri sonori(1973) de Marta  Ptaszviska, Poeme 
sonore (1975) de Marek Stachowski si Klangspiel (1967) de Włodzimierz 
Kotonski. 

Din lista lwonei Lindstedt lipsesc, de asemenea, nume precum 
Grazvna Bacewicz (Pensieri Notturni/1961, Concertul pentru vioară nr. 
7/1965 si baletul Desire/1967-69) si Witold Lutostawski (partea a Il-a din 
Simfonia nr. 2/1967, Trois poèmes d ‘Henri Michaux/1961-63, Livre pour 
orchestre/1968), doua figuri importante ale muzicii poloneze, care la 
rândul lor, au contribuit prin lucrări proprii la evoluţia concepției 
sonoristice. 


Spre deosebire de conceptia-monolit stocastică sau, de 
asemenea, -monolit micropolifonică, sonoristica se dovedește a fi 
structurată din mai multe acceptii ca derivate ale principiului de bază. 
Chiar și departajarea de mai sus în două grupuri, deși net distincte, 
amestecă între ele lucrări care nu vor avea aceleași dominante tehnice și 
asta chiar dacă toate intră sub „umbrela” definiţiei sonoristice. În aceeași 


1 Această diferenţiere o susţine și cercetătorul israelian Mark Rais în textul 
intitulat CoHopucmuka u 3nekmpoakycmuueckaa mMy3bika, cmpykmypa u 
socnpuamue [Sonoristica si muzica electroacustica: structura și receptarea]. 
Textul este postat pe Internet și poate fi descărcat de la adresa: 
https://e-notabene.ru/phil/article_26574.html 

situaţie se află și orientarea cu titlul generic aleatorism, în interiorul 
căreia sunt diferentiabile trei acceptii ca forme de derivare procedurală- 
practică de la principiul de bază: aleatorism controlat, semi-controlat și 
necontrolat. Doar în calitate de analogie aici poate servi și trinomia 
atonalism-dodecafonie-serialism, însă în calitate de forme evolutive ale 
unui principiu originar. 

Tot trei sunt si acceptiile componistice de realizare a principiului 
sonoristic: 

1. sonorismul activ, cu accent pe notația nedeterminată (grafism), 
pe refuzul total sau parţial de a opera cu înălțimi și organizări ritmice, pe 
o puternică infuzie de microcromatisme și, drept consecinţă, pe 
delegarea iniţiativei către interpret. Este evidentă interdependenta între 
importanţa vizualitatii grafice și miza pe aspectul coloristic al sonoritatii. 
Reprezentative în acest sens sunt câteva lucrări: Scontri (Coliziuni, cu o 
tehnică de straturi sonore), op. 17, pentru orchestră și opt grupuri de 
percuție (1960) și seria Genesis I, Elementi, op. 19 (1962, trio de corzi), 
Genesis Il, Canti strumentali, op. 19, pentru 15 interpreţi, și Genesis III, 
Monodramma, op. 19, pentru soprană, percuție metalică și șase 
contrabasi (1963) de Gorecki. Mult mai hotărât pe această cale înaintează 
Serocki, spre exemplu, prin Impromptu fantasque (1973, în 20 segmente 
organizate într-o formă tripodică), pentru recordere, mandoline, chitare, 
percuție și pian. 

2. sonorismul moderat sau clasic (cel mai uzitat), poziţionat la 
intersecţia între mijloace tradiţionale și „euristice”, este de remarcat în 
lucrările lui Lutoslawski — Livre pour orchestre (1968) și Les Espaces du 
sommeil, pentru bariton și orchestră (1975) și la Penderecki, în special în 
Pasiunile după Luca (1966), o formă de sinteză între gândirea de tip 
tradițional și cea de tip avangardist; 

3. sonorismul pasiv (sau latent) se dovedește „absorbtiv” față de 
mijloacele tradiționale, conservând, spre exemplu, rolul melodiei și 
recurgand la resursele sistemelor modale si tonal-functionale. Însă este 
evidentă atenţia acordată componentei acustice — la nivel timbral, de 
registru și dinamic. La fel, este de observat apelarea genurilor și formelor 
tradiționale. Lucrarea concertantă Scenes pentru violoncel, harpă și 
orchestră (1977) de Tadeusz Baird excelează prin „personificarea” 
dramaturgică a instrumentelor solistice și recursul la un limbaj cu claritate 
tributară simplităţii sugestive emoţionale. În aceeași estetică a 
simplificării este concepută și Simfonia nr. 3, Symfonia piesni zalosnych, 
op. 36 (1977) de Goreckit. Nu ar fi de exclus de aici creaţia lui Arvo Part 
sau Valentin Silvestrov. 


1 Sistematizarea tipologică este preluată din: Svetlana Putilova, op. cit., p. 5-9. 

> „Sonorystyka”: noua lume a muzicii, noua realitate a sonorului. 

Ideea. Însuşirea determinantă a ideii sonoriste (Chomirnski) se 
relevă prin comparaţie cu ideea analizei reductioniste care vizează 
structurile de profunzime (Schenker), cu teoria lui Hans Mersmann 
referitoare la elementele primare și secundare ale unei lucrări muzicale, 
cu teoria energetică a lui Ernst Kurth sau, după cum arată Zbigniew 
Granat?, si cu ideile lui René Leibowitz si Josef Rufer, susţinători si 
promotori ai dodecafonismului si serialismului sch6nbergian. Evident, 
toate aceste teorii tin de atitudinea excluzivd, de privilegiere, spre 
exemplu, a anumitor parametri (nucleele tonale, Schenker), elementele 
primare (seria si sirurile de serii) in opozitie cu cele secundare (scriitura, 
dinamica, agogica s.a., Mersmann). Deprivilegiată este chiar scriitura si 
împreună cu ea sonoritatea reală a lucrării, care este doar un punct de 
pornire în explorarea analitică a „profunzimilor” structurale. Ori, în 
comparaţie cu ideea de totalizare în concepţia ultra-serială, totalizarea 
sonoristică se referă la cu totul altceva. Selectarea si comasarea unui grup 
de parametri determinanti ai sonoritatii sub forma de unităţi seriale 
contravine flagrant cu ideea totalitdtii sonoristice cu referire la 
integralitatea sonică (acustică) a compoziţiei muzicale? exclusiv în forma 
ei interpretată, adică reală. Două abordări și, în consecinţă, două lumi 
complet diferite. 

„Sonorystyka” reclamă o formă insolită a sono-perceptiei si a 
sono-reprezentării (psihologic, fenomene subiective), precum și a sono- 
acusticitatii (ca fenomen obiectiv), ceea ce determină o formă specifica a 
procedurii componistice, duce la apariţia unor forme muzicale unice 
(individuale) și reformulează fundamental arhi-tectonica împreună cu 
metro-tectonica unei lucrări, atât timp cât în calitate de agent tectonic se 
prezintă a fi timbrul. 


> Reformularea  accepțiilor. O simplă comparaţie a ultra- 
serialismului cu sonorismul îl arată pe cel dintâi oprindu-se, totuși, la 
operarea cu înălțimile, precum și limitându-se la sunetul muzical 
tradițional. Parafrazând celebrul titlu al lui Alex Ross, se poate spune cu 
toată convingerea: the rest is sonoristic. Pășind peste pragul în spatele 
căruia rămâne ultra-serialismul, muzica născută din teoria lui Chominski 


1 Zbigniew Granat, op. cit., p. 827. 
2 Cu alte cuvinte, în cazul ultra-serialismului este de constatat o desincronizare 
între (1) concepţia intențională de organizare a unor unităţi structurale și (2) 
efectul obţinut. In cazul sonoristicii, este vorba, din contră, despre orientarea 
convergentă intentionald a tuturor elementelor scriiturale înspre obţinerea unei 
forme sonore finale. 

reclama un vocabular componistic ireductibil la oricare alta tehnica, la 
oricare alte structuri, forme si procese. 

Împreună cu bruitismul și ultra-serialismul, scriitura de tip 
sonoristic face parte din subspecia atonală a tipologiilor sistemelor tonale 
de organizare sonoră. Însă în acest caz special, trebuie făcută 
departajarea clară de celelalte trei tipuri învecinate care sunt atonalismul 
propriu-zis, dodecafonia și serialismul. Dacă acestea din urmă operează 
cu înălțimi determinate, în cazul sonorismului este vorba despre operarea 
fie cu diferenţierea în micro-inaltimi, fie cu combinarea înălțimilor 
nediferentiate, ceea ce deja implică timbrul (un parametru difuz în 
comparaţie cu înălțimea), și determină o alteritate funciară a 
sonorismului. Este vorba despre structuri discernabile auditiv în opoziţie 
cu structurile indiscernabile. Această alteritate rezidă în reformularea 
coordonatelor componistice tradiționale (sunet, articulaţie, armonie, 
contrapunct, forme) în clase de obiecte sonoristice: 


(1) sunete singulare, structuri verticale intensive și extensive, 
microintervale, liniște, sunete și zgomote izolate; 

(2) structuri sonore izolate omogene sau „poligene”, clustere, 
structuri izolate orizontale și verticale; 

(3) dominante structurale ale formei, configurații texturale 
multi-sectionale ș.a.; 

(4) detalii latente ca accesorii indiscernabile empiric — înălțimi 
particulare, detalii orientate sonor sau zgomote izolate de contextul 
formei”. 


Considerat drept tipologie de scriitură referentiala cu funcţie 
incluzivă, sonorismul se relevă ca invariant (cu referire la efect) și ca 
algoritm (ca procedură focalizată pe obținerea efectului), dar și ca o cheie 
universală de lectură (înțelegere și asimilare). 

În cazul concepţiei sonoristice, răspunsurile clarificatoare 
trebuiesc căutate de această dată la nivelul specific al scriiturii ca formă 
de realizare practică a ambelor tipuri de sisteme de organizare sonoră: 
atât a celui tonal (ca organizare atonală), cât și a celui sintactic (ca 
organizare de substanţă timbrală a scriiturii). 


Observaţie 9. În acest sens pot fi diferenţiate cel puţin șapte 
tipuri de scriitură sonoristică: 

1. monofonică: sub forma unui sunet durabil cu aceeași 
naltime, a cărui elaborare este realizată prin mijloace dinamice sau de 


A 
I 


1 Maciej Golab, op. cit., p. 11. 

articulare, si de asemenea printr-o linie timbrala particulara, exprimata 
prin glissando monodic, microcromatisme sau expunere ekmelică?; 

2. pointilistă: sub forma de „puncte” sonore (sunete-monade), 
„împrăștiate” liber în spaţiul scriiturii și registrului, perceptibile ca 
sunete-culori autonome; 

3. micropolifonică: sub forma de „culoare mobilă/dinamică” sau 
„magmă sonoră”, care apare ca rezultat al „polifoniei inaudibile, ale 
cărei detalii constitutive nu sunt percepute ca separate, deși fiecare 
element al scriiturii este încadrat în caracterul întregii reţele polifonice”. 
Tipuri: imitativ, eterofon, de contrast; 

4. cluster: sub forma de „ciorchini”, sau fâșii, ale căror 
dimensiuni variază de la sonorități din trei sunete până la macro- 
sonorități extinse sau chiar până la cuprinderea întregului registru (al 
orchestrei sau al claviaturii). Tipuri: a. prin constituirea intervalică — 
diatonice, cromatice, pentatonice, microtonale și b. prin grade 
procesuale — statice si mobile; 

5. pluri-stratificată: constituiri masive sub forma de polifonie de 
straturi, contrapunct al blocurilor scriiturale, fiecare fiind diferentiat 
printr-o organizare individuală din punct de vedere al ritmului și 
înălțimilor; 

6. mobilă: sub forma unei poliritmii multifonice (la mai multe 
voci), drept consecință „a suprapunerii mai multor partide 
instrumentale independente, interpretate rubato”. Ca exemplu poate 
servi grafismul, însoţit de mijloace de articulare netraditionale; 

7. stereofonică: este exprimată prin multidimensionalitatea 
,tesaturii” muzicale, în care pe lângă orizontală și verticală este implicat 
și parametrul de profunzime (diagonala. 


O asemenea panoplie de tipologii scriiturale demonstrează un 
singur lucru: „sonorystyka” deţine suficiente instrumente, precum și 
tehnici pentru a concura și chiar a înlocui complet bibliotecile de mijloace 
aparținând atât tradiţiei tributare (neo-tonalism și neo-modalism), cât și 
tradiției seriale. Și cu o declaraţie tehnică-estetică fundată pe un principiu 
complet diferit de tot ceea ce fusese practicat anterior. Ori, de aici 
decurge o proprie metodă și tehnică de analiză a unor categorii 
procedural-structurale complet noi, pe care Chominski le definește drept 


1 Prin etimologia antică grecească, termenul ekmelic (de la ExueAic/ekmelos — 
cu referire la sonoritate neplăcută, dezarticulată) trimite la sunete cu înălțime 
nedeterminată. In muzica avangardistă procedeul ekmelic reprezintă insertia 
intonatiilor nediferentiate ale vorbirii într-un text muzical cu înălțimi 
determinate (Sprechgesang), la care ar adera atât procedeul shout, cât și skate, 
prin recursul la dirty tones. De asemenea, procedeul ekmelic este folosit si în 
tehnica sonoristică. Ca antonim, există termenul emmelic (Euuchea/emmeleia 
— cu referire la sonoritate plăcută, armonioasă) — totalitatea sunetelor potrivite 
pentru muzică, sunete cu înălțime determinată. 
2 Svetlana Putilova, op. cit., p. 3-4. 

un nou domeniu de studiu si îl subdivide în următoarele subdomenii 
constitutive: (1) tehnologia sonorului, (2) rationalizarea timpului, (3) 
formarea structurilor verticale și orizontale, (4) transformarea 
elementelor (ca evoluţie funcţională în interiorul scriiturii) și (5) 
continuitatea formala?. 


Concluzii istorice-metodologice. În planul gândirii muzicale, 
secolul XX a început prin ascensiunea hotărâtă a atonalismului Noii școli 
vieneze si în concomitenta cu modalismul timbral impresionist. Tonal- 
functionalismul luase sfârșit. Tot asa cum la 1918 ia sfârșit impresionismul 
doctrinar odată cu moartea lui Debussy”. Însă nu dispare definitiv, ci 
continuă, chiar și într-o cavalcadă de concepţii particulare prin Paul 
Dukas, Maurice Ravel, Frederic Delius, Ottorino Respighi, Albert Roussel, 
Isaac Albeniz, Manuel de Falla și Jan Sibelius. Astfel, viitorul muzicii nu 
putea fi decât atonal, dodecafonic și serial. De remarcat este că ambii 
compozitori, și Debussy (doctrinar), și Schânberg (experimental), recurg 
la ideea culorii (pentru început Klangfarben în cazul celui de al doilea), 
fără a o fi imaginat drept un element capabil de reformulări 
fundamentale în planul compoziţiei muzicale (melodie, armonie, 
contrapunct, ritm, orchestrație, formă, proces). 

Prin înrâurirea lui Messiaen intervine o primă „sincopă” a 
reorientării serialismului de la pointilismul webernian înspre o variantă 
neprevăzută (nici măcar de către Schânberg, decedat la 13 iulie 1951) a 
ultra-serialismului doctrinar („eterofonic”) iniţiat și cultivat de către 
Boulez. Viitorul nu putea fi altul decât ultra-serial. O a doua „sincopă” 
intervine, însă, prin relevarea tot mai puternică a opțiunii (asumate 
explicit sau neasumate conceptual de către compozitorii avangardisti) 
pentru timbralitate împreună cu „deblocarea” scriiturală” și în egală 


1 Explicitarea fiecăruia dintre cele cinci categorii în: Zbigniew Granat, op. cit., p. 
827. 

2 Impres-simbolismul debussian își găsește locul propriu mai degrabă într-un 
paralelism cu postromantismul lui Mahler și, concomitent, cu cel al lui 
Schânberg (tema Pelleas și Melisande), deoarece în paralel cu disoluția 
sistemului tonal-functional prin multi-centricitatea tonală și hipercromatizarea 
postwagneriană, acţiunea impresionismului este una identică, însă orientată în 
direcția disolutiei prin recursul la resursele modalismului. De asemenea, ar fi de 
observat că ideea propriu-zis atonală este asociată de către Schonberg întâi de 
toate cu timbrul. Indeterminarea tonală reclamă și parametrul cu cel mai scăzut 
grad de determinare care este „culoarea” sonoră. 

3 Limitele reale ale rezistenţei la diversitate, dar și capacitatea generatoare de 
noutate ale scriiturii au fost cu adevărat relevate de abia în cadrul celui de al 
treilea modernism și asta în virtutea celei mai slabe determinări pe care o oferea 
parametrul timbru în comparaţie cu parametrii înălțime (în organizările modală, 

măsură formal-procesuală pentru a fi focalizată pe efectul de masă 
sonoră. 

Direcţiile concomitente până la începutul anilor 1950 converg într- 
o concepţie de sinteză. Atonalitatea fuzionează cu timbralitatea, parcă 
reluând în special ,,declaratia” în egală măsură atonald si timbrală a lui 
Schânberg din piesa nr. 3, Farben, din ciclul Fiinf Orchesterstiicke op. 16 
(1912). lar tandemul timbralitatii și al atonalităţii, marcant pentru muzica 
avangardistă a secolului XX, trebuie înțeles atât ca o genială premonitie 
(initio), cât și ca o determinantă majoră a traseului evolutiv (motus) care 
își găsește forma realizării depline în concepţia sonoristică (terminus) — 
atonalitatea timbral-scriiturală. 

Fără a avea pretenţia de instaurare doctrinară drept conceptie- 
hegemon, dar și fără asumarea ipostazei de avangardism de reacţie, 
sonoristica poloneză, chiar și de după Cortina de Fier (în calitate de 
Răspuns Estic la ultra-serialism), se ipostaziază drept explicaţia 
unificatoare — nucleu în egală măsură epistemologic si hermeneutic — 
pentru întreg câmpul creaţiilor muzicale avangardiste ale anilor 50 ai 
secolului trecut. Geneza şi emergenta gândirii muzicale de tip sonoristic 
nu puteau fi rezumate doar la cazul Chominski, autorul teoriei, şi, ulterior, 
la figuri artistice reprezentative precum Serocki, Gorecki şi, respectiv, 
Penderecki. Discursul, adică povestea sonorismului, nu putea căpăta un 
sens suficient printr-o simplă descriere, ci doar ca obiect inclus în mai 
multe fluvii discursive ale altor concepţii şi tipuri de gândire. Este vorba 
astfel, despre diferenţa între două tipuri de abordare — unul excluziv, 
focalizat strict pe descrierea obiectului de studiu (sonorismul polonez, 
eterofonia românească, polistilistica sovietică), şi, în opoziţie, cea 
incluzivă, prin acumularea în jurul temei centrale a unui sistem cât mai 
consistent de referințe asociate în imaginea unui sistem de vase 
comunicante — fie pe orizontala prezentului, fie pe verticala istorică. 
Ambele stări tin de specificul poziționării muzicologice între obiect şi 
context. 

Descrierea excluzivă, a unui obiect izolat — conceptul sonorismului 
şi autorul său, tehnica sonoristică şi practicienii acesteia, poziţionarea 


tonal-functionala si dodecafonică-serială) și durată (contrapunctul medieval si 
renascentist și în egală măsură opţiunile pentru poli-ritmie si poli-metrie în 
muzica secolului XX). „Metaforicitatea” semantică avansată a timbralitatii a fost 
și cauza pentru care aceasta (ca și în cazul instrumentelor de percuție) a intrat 
în atenţia gândirii componistice de abia după ce resursele oferite de înălțime și 
durată, precum și potenţialul lor conceptual au fost literalmente epuizate. 
Algoritmul determinării absolute a atins asemenea grade de „eroziune”, încât 
pasul următor a fost evident — opţiunea pentru mijloace sonore și organizare 
formal-procesuală cu un grad avansat de indeterminare. 

istorică a fenomenului într-o cutie temporală -, tine, evident, de forma 
propedeutică-didactică a unei expuneri informative — o simulare statică 
şi punctuală, intenţionat izolată de multitudinea factorilor suplimentari 
care definesc imaginea unui fenomen implicat şi astfel dinamic. 

A doua, însă, de includere a obiectului angajat în cât mai multe 
istorii, naratiuni şi genealogii, paralele, proxime sau îndepărtate temporal 
şi geografic, animă obiectul ca simulare dinamică. În acest al doilea caz, 
includerea presupune atât (pre)existenta disimulată a viitorului sonorism 
ab ovo — impresionismul, bruitismul, conceptul Klangfarben ş.a.1 - pe 
întreg traseul de acumulare a premiselor generative, cât şi (post)existenta 
acestuia ca principiu deja referential ca o componentă a altor concepţii 
componistice (spre exemplu, componenta sonoristică în muzica 
stocastică a lui Xenakis, în aleatorismul lui Cage şi Lutoslawski sau în 
tehnica micropolifonică a lui Ligeti, spectralismul românesc şi european 
sau muzica electroacustică şi electronică). Cu alte cuvinte, sonorismul 
polonez reprezintă unul dintre scenariile importante în evoluţia gândirii 
muzicale fundate pe timbru, scriitură şi masă sonoră care obturată fiind 
de proeminenta gândirii dodecafonice-seriale doctrinare, îşi găseşte 
expresia de vârf de abia în cadrul istoric al celui de al treilea modernism 
european şi într-o incitantă concomitenta cu noul şi ultimul serialism. 

Într-un al doilea sens, rolul şi funcţia sonorismului în propriul bazin 
stilistic nu sunt reductibile la o singură acceptie (structurală, stilistică, 
istorică, de interacţiune şi înrâurire conceptuală ş.a.), deţinând şi sensul 
(1) de tehnică reprezentativă pentru mai toate concepţiile avangardelor 
de reacţie, (2) de antipol teoretic al concepţiei analitice schenkeriene, (3) 
de antipol conceptual-practic al noului serialism integral, și (4) de o 
posibilă soluţie stilistică pentru ieşirea din ultimul modernism muzical. 

Şi oricât de original, poate insolit, ar apărea întreg contextul 
ultimului modernism avangardist, acesta capătă un sens doar fiind 
încadrat într-o continuitate istorică în calitatea lui de invariant situat în 


1 După cum indică Zbigniew Granat în studiul lui Rediscovering "sonoristics": A 
groundbreaking theory from the margins of musicology, în: Zdravko Blazekovic, 
Barbara Dobbs McKenzie (ed.), Music's intellectual history, Repertoire 
International de Litterature Musical, New York, 2009, pag. 822: "... aspectul 
esenţial pentru muzica întregului secol XX a fost căutarea unor noi calităţi ale 
sonoritatii, care, după transformările radicale în cadrul sistemului tonal şi după 
o eventuală prăbuşire a acestuia, au devenit o preocupare crescândă a 
compozitorilor acestui secol. [...] Cele mai evidente etape ale acestui proces, 
reprezentate de către Debussy, principiul Klangfarbenmelodie al lui Schonberg, 
"pointilismul" lui Webern, Messiaen, Stockhausen şi Boulez, au arătat într-un 
mod foarte evident că vechile categorii analitice, în special melodia şi armonia, 
nu mai sunt suficiente pentru a descrie noua muzică." 

interiorul unui ansamblu de invarianti (cu tot atâtea genealogii si, implicit, 
ecologii) care asigură atât articularea evolutivă, cât şi înţelegerea celor 
întâmplate ca fapt cultural încadrabil cu drepturi depline într-o istorie a 
muzicii europene. 

Mai mult, într-un al treilea sens, sonorismul se poziţionează drept 
epicentru de iradiere şi legitimare conceptuală nu doar pentru 
avangardismele de reacţie — orientări contestatare şi în acelaşi timp de 
căutare a alternativelor evolutive —, ci 

(5) face corp comun cu alte două orientări muzicale majore — 
polistilistica sovietică şi eterofonia românească - ca răspuns estic la 
hegemonia euro-americană a ultra-serialismului și a aleatorismului. 

Dacă în primul caz, sonorismul îndeplineşte funcţia de alimentare, 
suport şi grupare sub umbrela unei explicaţii legitimatoare a tuturor 
avangardismelor într-un corp comun anti-serial, atunci în cel de-al doilea 
caz, el însuşi face corp comun cu celelalte două orientări est-europene în 
calitate de avangardism de rezistenţă într-un context ideologic totalitar. 

În calitate de epicentru de iradiere (blackbox), ideea şi teoria lui 
Józef Chominski permite o extrapolare conceptuală dincolo de limitele 
celui de al treilea modernism, poziţionându-se aproape simetric între 
două determinante: 

(a) a procesului de emergenta şi 

(b) o posibilă finalitate în evoluţia parametrului timbral ca factor 
generator de structură şi proces. Ca şi concepţie de intrare — input — se 
prezintă impresionismul debussian, însă şi cu o alternativă genealogică 
proprie, una poloneză - creaţia lui Karol Szymanowski (1882-1937), în 
special prin influenţa impresionistă din a doua perioadă de creaţie, cu o 
descendență din romantismul german şi cu o solidă ancorare în creaţia lui 
Chopin (o preocupare majoră si pentru Chominski). Stilul de ieşire — 
output — îl reprezintă concepţia spectralistă, de aceasta data de 
descendență românească — Corneliu Cezar, Octavian Nemescu, Costin 
Cazaban, Horaţiu Rădulescu, lancu Dumitrescu şi Ana-Maria Avram, 
urmaţi de doi compozitori francezi Tristan Murail şi Gerard Grisey, aici 
aderând și finlandeza Kaija Saariaho. 

Importanţa gândirii muzicale de tip sonoristic rezidă în primul 
rand în ireversibilitatea mutatiilor pe care le-a provocat și care în scurt 
timp au devenit normative. În al doilea rând, conceptul „sonorystyka” 
reformulează nu doar acceptiile orientărilor avangardiste cu care 
coexistă, ci devine vârf de lance al unei genealogii consistente și în același 
timp iradiază înspre viitor această în definitiv nouă percepţie a sonorului. 
Revelator este și faptul că sonorismul produce două „replici” — una de 
reacție precum minimalismul american, a doua, concepţia spectralista, de 
continuitate, ce apare pe teren componistic românesc și francez. lar prin 

teoria pe care a formulat-o în 1956, muzicologul Józef Chominski se 
instalează lângă compozitori precum Beethoven, Wagner, Debussy și 
Schonberg, cu toţii nu doar reformatori ai gândirii muzicale, ci și 
producători ai unor noi stări de identitate a realității sonore. 

SUMMARY 


Oleg Garaz 


The third avant-garde modernism (II) 
From randomness to "black box" content 


The second segment of late musical modernism reveals the problem of 
reference in all its sharpness. And it is not the referentiality of anteriority, 
but (self-)edification as reference. Boulez's famous assertions - 
"Schonberg is dead" and especially "Every musician who has not felt the 
necessity of the serial language is USELESS" - produce a spectacular split, 
leading to the emergence of avant-gardism as a reaction to 
institutionalised ultra-serialism. The suspension of procedural control 
and the game of chance, as well as sonic massification, become two 
promising conceptual orientations that propose viable solutions for 
moving forward. The verve and generative flare of the avant-garde 
decade (1950s) seems to emulate the 'golden decade' (1920s) of 
European musical culture. And the context of the Cold War (1946-1991) 
and the 'lron Curtain' makes things even hotter, as the aleatorism 
invented by Schânberg's American pupil (John Cage) practically meets the 
creators of the Polish Chominski's theoretical concept - „sonorystyka” 
(Serocki, Salonek, Penderecki). And in the end, two orientations will 
become referential for the totally unpredictable end of the last musical 
modernism - American minimalism and - on the other side of the 
"curtain" - Romanian spectralism. Thus ended an evolutionary cycle both 
in terms of the evolution of music and in general of the stylistic evolution 
of Euro-American culture. 

INTERVIURI 


Un dialog cu muzicologul 
Mihail Cozmei 


Andra Apostu 


Am avut onoarea de a adresa 
întrebări unuia dintre cei mai 
: longevivi și dedicați muzicologi din 
România, un profesionist în 
istoriografia muzicală si un rafinat 
observator al vieții muzicale ieșene. 
Domnul Mihail Cozmei este renumit 
pentru profesionalismul său dar si 
pentru căldura cu care a susținut si 
promovat artiști valoroși, interpreţi 
—. și compozitori. În același timp a pus 
MU bazele unei adevărate școli de 
muzicologie în cele peste cinci decenii petrecute la catedra de istoria 
muzicii, muzicologie și estetică muzicală a Universităţii Naţionale de Arte 
„George Enescu” din lași. 


Andra Apostu: Stimate domnule Cozmei, sunteţi principalul 
exponent și un continuator de tradiţie al muzicologiei ieșene. Deși de-a 
lungul carierei dvs. ați urmat căi deschise de înaintașii dvs. precum 
George Pascu, Theodor T. Burada si nu numai, ati fost marcat si de 
interacțiunea cu maeștrii Paul Constantinescu, Dragoș Alexandrescu, 
Zeno Vancea. Cum a fost această perioadă și cum v-a influenţat ea cariera 
dumneavoastră de mai târziu? 

Mihail Cozmei: De la inceput trebuie sa mentionez ca atunci cand 
m-am prezentat la concursul de admitere organizat, in vara anului 1950 
la Conservatorul de Muzica Ciprian Porumbescu din Bucuresti, eram 
absolvent al unui liceu de cultura generala din Husi, cu o oarecare 
pregătire muzicală: cantasem în cor de biserică din „fragedă copilărie” si, 
mai ales, la încurajarea profesorului de muzică loan Timuș, pregătisem și 
dirijasem cu ceva succes corul Liceului Cuza Vodă. Cum a fost normal, am 
optat pentru Facultatea de Compoziţie, Dirijat și Profesor de Muzică, 
întrucât doream să mă formez ca dirijor de cor și, poate chiar mai mult... 


A.A.: Care au fost primele dumneavoastră publicaţii, primele emoţii 
să vă vedeţi cuvintele tipărite? Când ati știut că vă doriţi să urmaţi o 
carieră de muzicolog? 

M.C.: La absolvire, viata mi-a condus preocupările spre domenii de 
activitate pe care le-am învăţat și cucerit treptat: critica muzicală, mai 
întâi, apoi istoriografia muzicală și, surprinzător, managementul cultural, 
toate impuse de solicitările vieții muzicale din anii 60-80 ai secolului 
trecut. Așadar, pot îndrăzni a spune că nu eu am ales cariera de 
muzicolog, ci muzicologia m-a ales pe mine. Și totul s-a petrecut printr-o 
mereu înnoită dorință de cunoaștere a locului, a oamenilor, a 
mentalităților și iniţiativelor de bun augur, a succeselor și înfrângerilor din 
viata muzicală a lasiului. 

Voi evoca, pe scurt, apropierea și afirmarea în domeniile 
muzicologiei. Mai întâi, în timpul anilor de studii, angajarea ca ziarist 
colaborator la Secţia de Artă a revistei Contemporanul (unde șef era 
George Bălan, pe atunci coleg de grupă la Conservatorul bucureștean), în 
paginile căruia am „comis” două texte (octombrie-noiembrie 1953), unul 
despre Institutul de Folclor (ce știam eu oare despre acest institut foarte 
important în acel moment, nu este greu de înțeles, dar sarcina trebuia 
îndeplinită); al doilea, despre turneul baritonului Petre Ștefănescu- 
Goangă în URSS, cu informaţii preluate direct de mine într-o discuție cu 
marele artist, el mâncând brânză cu smântână și mamaliguta, eu înghițind 
în sec... Un an mai târziu am scris, la solicitarea profesorului Nicolae 
Buicliu, o relatare despre Cenaclul Conservatorului Ciprian Porumbescu 
(publicat în Revista Muzica nr. 5). Publicarea acestor texte a stârnit în 
mine o stare de orgolioasă auto-pretuire, pentru că însemna mult să-ţi 
apară numele în reviste de prestigiu în care semnau personalităţi 
importante ale culturii noastre. Este drept, relatarea despre activitatea 
Institutului de Folclor a stârnit ceva discuţii acide și întrebări cu privire la 
specialitatea autorului. Această afirmare, surprinzătoare și pentru mine, 
s-a oprit brusc. Am fost declarat bolnav și trimis la Sanatoriul TBC de la 
Moroieni. 

Momentul următor a fost, cred, hotărâtor. La absolvire, în 1956, 
compozitorul Achim Stoia, atunci director al Filarmonicii Moldova, aflând 
că vreau să mă stabilesc în lași, mi-a propus să accept numirea pe postul 
de secretar artistic la instituţia pe care o conducea, funcție care 
presupunea și elaborarea programelor de sală și a prezentărilor pentru 
concertele simfonice și educative (acestea, pe care eu le-am numit 
muzicologie orală erau practicate excelent de profesorul, dirijorul și 
muzicologul George Pascu). Se adăugau, desigur, și concertele-lectie 
lunare. Bineînţeles că nu din primul an a trebuit să „compun” texte despre 
partiturile înscrise în programele simfonice săptămânale. Dar am avut 
timp să citesc mult (biblioteca muzicală cuprinzătoare a domnului Pascu 
mi-a fost pusă la dispoziţie cu generozitate) și am asistat permanent la 
repetițiile și concertele orchestrei simfonice. Vrând-nevrând a trebuit să 
scriu nu doar programe de sală, ci și textele pentru prezentările 
concertelor, desigur cu firești stângăcii și ceva încercări de „literaturizare” 
a conţinutului partiturilor. Destul de repede am fost în stare să produc și 
texte de care nu mă dezic nici astăzi, ca, bunăoară, programul de sală (7 
pagini) al concertului din 3 ianuarie 1958, dirijat de Achim Stoia, dirijorul 
corului fiind George Pascu, având următorul program: Uvertura Coriolan 
și Simfonia a IX-a de Beethoven. 

Anii filarmoniști au fost etapa pregătirii pentru începuturile unei 
activităţi muzicologice tot mai aplicate, dublată de o constantă prezenţă 
în paginile revistelor /asul literar și, mai cu seamă, Cronica, dar și în ziarul 
Flacăra lasului, semnând atât cronici la premierele Operei Române, cat si 
texte despre muzicieni. Chiar și despre tendinţele de înnoire a gândirii 
artistice din secolul trecut, unele chiar șocante pentru mai toţi muzicienii 
timpului. 

Punând punct acestor rânduri privind începuturile unui viitor 
muzicolog, mă simt dator să încerc a evoca „întâlnirile” fericite cu 
personalități ale culturii noastre muzicale, profesori la Conservatorul din 
București: George Breazul, care la cursul de Teoria Muzicii și Solfegiu ne- 
a purtat, la abordarea fiecărui element al teoriei muzicale, prin toată 
istoria culturii muzicale; ne-a vrăjit ca orator și ne-a deschis mintea spre 
o mai complexă înţelegere a gândirii muzicale. Dragoș Alexandrescu ne- 
a învățat teoria aplicată și solfegierea, fiind asistent atunci, al profesorului 
George Breazul. Nu am uitat nici orele de Armonie tonală la care 
profesorul și compozitorul lon Dumitrescu încerca să ne îndrume cu 
aprecieri acide uneori, dar cu o vădită bunăvoință fata de strădaniile 
noastre de a nu încărca temele cu cvinte și octave paralele; în al treilea 
an am urmat cursul de Armonie sub îndrumarea profesorului si 
compozitorului Paul Constantinescu, ale cărui preocupări pentru 
modalism, în general, și pentru armonia modală de la curs, au dat roade 

bune in cazul unor colegi care s-au orientat si spre activitatea de creatie 
muzicala. Evoc, de asemenea, cu note de admiratie, distinctia senioriala 
a profesorului si compozitorului Tudor Ciortea, apoi didactica poate prea 
riguroasa a orelor de Contrapunct asigurate de profesorul si compozitorul 
Nicolae Buicliu sau orele desfășurate într-o atmosferă destinsa, încărcate 
de bun gust și un cert profesionalism conduse de profesorii Dumitru. D. 
Botez și loan D. Vicol. Despre cultura muzicală de până în secolul XX, o 
doamnă - al cărei nume s-a pierdut în umbra uitării - nu ne-a transmis 
prea multe idei nemarcate de estetica preluată, ca și N. Moraru, din surse 
proletcultiste. Au fost cursuri teoretice fără exemple muzicale (în 
instituţie exista doar un aparat de radio cu pick-up de tip sovietic, mereu 
ocupat). Urme certe a marcat în formarea mea ca muzician, ca istoriograf 
și critic muzical, profesorul George Breazul. Tema sugerată pentru a-mi 
alcătui lucrarea de absolvire a cursului a fost — „Invățământul muzical în 
Moldova”, notată cu foarte bine. Să fi fost un gest premonitoriu? Oricum, 
scrierile sale s-au aflat în permanenţă pe masa de lucru a tânărului 
istoriograf muzical ieșean. 

Ca muzician și om, m-a însoţit în permanenţă personalitatea 
profesorului și compozitorului Alexandru Pașcanu. Felul său de a fi, 
cultura uimitoare, harul pedagogic, bunătatea sa și, cu deosebire puterea 
de a înţelege spusele și nespusele au fost în permanenţă pentru mine, 
date călăuzitoare. Mi-a fost profesor la trei cursuri: Teoria 
instrumentelor, Orchestratia, Citire de partituri. Ultimul, de o oră pe 
săptămână a devenit pentru mine un curs de două ore, întrucât colegul 
care urma să vină la întâlnirea cu profesorul uita să fie prezent. Și astfel 
am avut șansa unor discuţii despre tot, despre muzică și muzicieni, despre 
literatură și artele plastice, despre lumea de ieri și din acel moment, 
despre prietenie și, da, despre religie și credinţă. 


A.A.: În scrierile dumneavoastră observ două direcţii principale: 
muzicologia de tip istoric (în volumele deosebit de bogate în informaţii 
privind instituţii muzicale sau de învățământ muzical, și altele) și 
muzicologia de tip critic, ca observator rafinat al activității muzicale și 
culturale ieșene (mă gândesc aici în special la cartea Cuvinte despre 
muzică și muzicieni). Cum se împacă aceste două laturi complementare 
dar pe care, de obicei, le regăsim singulare la muzicologii contemporani 
dvs.? 

M.C.: Sosind în lași în toamna anului 1956 - eu la Filarmonica 
Moldova și soția mea la Școala Populară de Arte - în ciuda greutăților, 
greu de acceptat uneori, ne-am integrat firesc în munca și aspiraţiile 
tuturor, cu scopul de a contribui la o nouă renaștere a vieţii muzicale 
ieșene (se înființase în 1949, Filiala din lași a UCMR, luase ființă în 1956, 
Opera Română din lași, se redeschid porţile Conservatorului de Muzică 

George Enescu in 1960). Din contactele cu muzicienii mai varstnici, cu 
deosebire instrumentiști la Filarmonică (unii, bunăoară violonistul, 
profesorul și dirijorul Alexandru Garabet, concert-maestrul orchestrei, de 
asemenea, corniștii loan Nosec și Constantin Arbore făcuseră parte din 
orchestra inițiată de George Enescu în stagiunea 1917-1918, iar alţii 
activaseră în orchestrele simfonice conduse de Mircea Bârsan și, în primul 
rând, de Antonin Ciolan) sau din discuţiile cu George Pascu ori cu 
compozitorii și profesorii Constantin Georgescu si Constantin 
Constantinescu am început să descopăr trecutul important și valoros al 
vieţii muzicale ieșene. Și astfel, în timp, am înţeles că voi putea fi 
persoana, cercetătorul care să ducă mai departe cele aflate și scrise până 
în acel moment, să adaug noi informaţii cu privire la începuturile dificile 
dar de remarcabilă importanţă, ca și despre realitățile impresionante prin 
profesionalism și entuziasm din lasul de ieri și din anii 60-80 ai secolului 
trecut. Cu cine să încep, de la cine să pornesc? Desigur, de la Teodor T. 
Burada, a cărui fiică, violonista și profesoara Lucia Burada Romanescu mă 
aprecia pentru ceea ce publicam în revista Cronica despre muzicienii de 
ieri și ai momentului. În scrierile lui T.T. Burada am aflat sursele bogate 
de documentare pe care le folosise dar cărora nu le epuizase importanţa, 
totodată, idei și texte de arhivă și cronici cu privire la învățământul 
muzical, viața muzicală din numeroasele saloane de muzică ale epocii, 
spectacolele de teatru cu muzică și de operă mult pretuite de publicul 
ieșean și din alte centre ale Moldovei. Apoi, cum cântasem în cor de 
biserică, m-am îndreptat către Gavriil Musicescu, cel care publicase 
câteva texte muzicologice despre culegerea și publicarea cântecelor 
populare. Am aflat în acest fel că a existat în lași o revistă cu profil muzical, 
editată și scrisă aproape integral de Titus Cerne (Arta, lași, 1883-1885, 
1894-1896), care în plus publicase și un Dicţionar de muzică. Voci și 
instrumente, biserică, concert, teatru, compoziţie, istorie, lași, 1898 (A-D), 
1899 (E-L). Personalitatea acestui muzicolog, compozitor și profesor, 
strădaniile sale, setea de cunoaștere și dorința de a valorifica tot ceea ce 
purta amprenta valorii în viața muzicală românească, totodată interesul 
pentru lărgirea cunoștințelor despre muzica centrelor europene, toate 
acestea m-au provocat să duc mai departe ceva din începuturile sale. Și 
am pornit să cercetez, să aflu și să scriu. În primul rând ca fost membru al 
Filarmonicii Moldova (1956-1962), apoi ca profesor la Conservatorul de 
Muzică George Enescu (1962-1997), am considerat că am datoria, o 
datorie de onoare, să adun între coperţile unor volume istoria acestor 
instituţii (Filarmonica Moldova - 50, lași, Edit. Filarmonica, 1992; Pagini 
din istoria învăţământului artistic modern din lași, la 150 de ani (1860- 
1995), lași, Edit. Artes, 2021, volum îmbogăţit cu noi informaţii fata de 
acela din 1995. 

În toată această muncă de cercetare și elaborare m-am consultat 
adesea și cu domnul George Pascu, cel care, la aniversarea unui secol de 
la înfiinţarea Conservatorului De Muzică și Artă Dramatică, cu două școli 
- la lași și București (1964) - a scris un volum omagial, nu o istorie în sine, 
ci o portretizare exemplară a profesorilor care s-au impus nu doar prin 
activitatea de formare a viitorilor muzicieni, ci și prin reușitele personale 
care au conferit lașiului aura de loc al iniţiativelor practice și teoretice de 
o certă importanţă. Formula aceasta de redactare împletită cu riguroasa 
documentare a activităţilor curente și a evenimentelor muzicale care au 
pus în lumină meritele școlilor de muzică și teatru, se află și în exemplara 
reconstituire a lașiului muzical din volumul Hronicul muzicii ieșene, lași, 
Edit. Noel, 1997, realizat în colaborare cu Melania Botocan. La împlinirea 
a cincisprezece ani de la înfiinţarea Filarmonicii Moldova, George Pascu a 
scris o concisă dar convingătoare istorie a mișcării simfonice din lași, 
rezultat al unei munci pe care a desfășurat-o chiar cu o notă de patos. 
Lucrarea a fost tipărită în 1957, dar înainte de a fi preluată pentru 
prezentare cu ocazia concertului aniversar, a fost trimisă la topit. 
Motivul? În scrisoarea de salut a academicianului Mendel Haimovici, 
autorul afirmă că „publicul amator de artă iubește si pretuieste pe artiști, 
mai mult decât pe cei care-i satisfac nevoile materiale”. Profesorul Pascu 
a fost atât de afectat de această decizie arbitrară, încât nu a mai dorit să 
recidiveze publicând o nouă ediţie îmbogăţită cu noi documente și opinii. 

Acestea au fost personalităţile criticii și istoriografiei muzicale ale 
căror împliniri am încercat să le dezvolt și să le adâncesc. Cercetătorii de 
mâine vor stabili în ce măsură lucrările mele au au urmat „căile deschise” 
de iluștrii mei precursori. 


A.A.: Aplecarea asupra muzicologiei istorice presupune disciplină, 
ordine și coerenţă atât în documentare cât și în structurarea materialului 
finit. Cum decurge acest proces, vă documentati undeva anume, aveţi o 
anumită rutină? 

M.C.: Muzicologia este un domeniu complex și, mai ales, o „știință 
deschisă”, iar muzicologul - s-a spus adesea - este ca și dirijorul, un 
muzician care face muzică fără să producă sunete! În economia 
convorbirilor noastre nu este necesară și o prezentare a tuturor ramurilor 
de cercetare. Două din multele ramuri, practicate și de mine sunt, cred, 
de o importanţă majoră: istoriografia, ca știință omniprezentă în toate 
ramurile muzicologiei și critica muzicală, prin care nu înţeleg doar cronica 
de concert și spectacol, ci ca pe o situare obiectivă în raport cu aspectele 
de viață muzicală (creaţie, interpretare, muzicologie, receptare a muzicii). 
Între aceste două „laturi complementare” se află în permanenţă o relaţie 
firească, întrucât - cum a scris undeva G. Călinescu -,,nu există istorie fara 
critică și nici critică fără istorie”. În tot ce am scris de-a lungul anilor, m- 

am straduit sa armonizez aceste doua ramuri. Mai mult, am fost convins 
ca istoriografia si critica pot contribui efectiv la dezvoltarea si afirmarea 
muzicii, la promovarea muzicii în ansamblul culturii și a practicii culturale. 

Sunt convins că orice muzician și, în primul rând, orice muzicolog 
trebuie să se implice în viata societăţii, să comunice, să critice, să explice 
iubitorilor și viitorilor iubitori ai muzicii, cum și de ce avem nevoie de arta 
sunetelor, cum și de ce evoluează sau involuează muzica de astăzi și, 
desigur, care sunt valorile creaţiei, artei interpretative și ale muzicologiei 
din ţara noastră și din lume. 


A.A.: Ati intrat în istoria unora dintre cele mai renumite instituții 
culturale ieșene, Filarmonica Moldova, dar v-aţi aplecat și asupra 
învățământului muzical prin Pagini din istoria învățământului artistic din 
lași: 1860-1995, Existente și împliniri: dicționar biobibliografic domeniul 
muzică (cu două ediții) etc. Aceste incursiuni în istorie, prin faptele pe 
care le descoperiţi, prin istoriile oamenilor, aduc cu ele și un bagaj 
emoţional? Sunt muzicologii istorici oamenii care redescoperă culoarea și 
viaţa unor oameni și instituţii uitate de vreme? 

M.C.: Orice incursiune în viaţa unui om, a unui muzician, a unei 
instituţii culturale poate provoca cercetătorului trăiri mai mult sau mai 
puţin profunde, stări emoţionale pozitive sau negative. Oricum, cel puţin 
mirare. În acest sens, cercetând și scriind despre cele două instituţii 
importante din lași - Filarmonica și Conservatorul - am trăit cu o vibrantă 
intensitate evocarea a două situaţii caracteristice. Cea pozitivă se referă 
la pianistul și profesorul Radu Constantinescu, director al celor două 
instituţii și la lupta sa stăruitoare, dramatică uneori, dominată însă de o 
permanentă și vie pasiune pentru dezvoltarea și afirmarea culturii 
muzicale din această zonă a ţării. Zeci de memorii, zeci și zeci de 
intervenţii pe lângă mai marii timpului de la care obținea promisiuni 
nerespectate și din partea unora, chiar brutale refuzuri. În ciuda unor 
asemenea atitudini, nu și-a pierdut voința de a construi domenii de 
activitate și instituţii spre mai binele cultural al locului. Și astfel, în 29 
martie 1942 s-a desfășurat primul spectacol al Operei Române a 
Moldovei, iar pe 9 octombrie 1942, a avut loc concertul de inaugurare a 
Filarmonicii Moldova, la pupitrul dirijoral aflându-se George Enescu. A 
doua situaţie, cea negativă: în 1944, orchestra simfonică a Filarmonicii, și 
o parte importantă dintre studenţii și profesorii Academiei, conducerea și 
arhiva se aflau în refugiu la Făget. Și chiar susțineau concerte și spectacole 
în zonă. Indignare a stârnit și stârnește atitudinea lui Mircea Bârsan care, 
cu mijloace nu prea elegante, reușește să atragă o parte dintre 
instrumentiști și profesori la București și propune ministerului de resort 
aducerea celor două instituţii ieșene la București. Obține chiar funcţia de 
director al Filarmonicii și al Conservatorului (14 octombrie 1944) și 

destituirea lui Radu Constantinescu. in discutiile cu Al. Garabet si altii care 
au trăit acel moment, am simțit si eu indignarea celor rămași la Faget si 
am vibrat la evocarea dârzeniei cu care au pregătit revenirea la lași, 
director la Filarmonică fiind ales profesorul George Pascu și Nicolae 
Broșteanu - clarinetist, la Conservator. 


A.A.: Puteţi face recomandari pentru mai tinerii muzicologi, vis-a- 
vis de această rigoare a documentarii? 

M.C.: În prezent sursa mea de documentare este constituită din 
fișele și documentele pe care le-am adunat în orele de cercetare. În 
perioada de activitate, cu deosebire între anii 1965 - 1985, apoi 1990 - 
2000, dincolo de obligaţiile didactice și de conducere (decan, 1965 - 1976, 
rector, 1976 - 1984), mi-am stabilit lunar zilele și orele în care, cu o 
disciplină strictă am parcurs cea mai mare parte a dosarelor aflate în 
Arhivele Statului lași, ziare, volume și manuscrise de la Biblioteca Centrală 
Universitară lași, Muzeul Literaturii Române lași, în sfârșit, arhivele celor 
două instituţii aflate, permanent, într-o fructuoasă colaborare - 
Universitatea Naţională de Arte George Enescu și Filarmonica Moldova. 
Au mai rămas multe surse de cercetat, de pildă, Arhivele Primăriei 
Municipale lași. Le-am lăsat spre satisfacția celor mai tineri. Să nu-și uite 
însă masca împotriva prafului. Și mănușile. 

Pentru mai tinerii și viitorii muzicologi aș putea să le spun multe. 
Mai întâi le voi atrage atenţia asupra faptului că muzicologia nu este o 
activitate cu succes de public, cu aplauze și flori. Și nici cu substanţiale 
beneficii materiale. Să nu se aștepte la tipărirea unor lucrări, scrise cu 
trudă și dragoste, în prea multe sute de exemplare și nici la apariţia 
reprezentantului unei edituri care să le solicite - cu onorariile firești și nu 
cu substantiala contribuţie personală a autorului - un volum despre un 
compozitor, un interpret sau despre trecutul și prezentul vieţii muzicale 
ieșene, sau din alte centre, chiar din lumea largă. 

Înainte de a se decide pentru această activitate dificilă dar plină și 
de satisfacţii, le recomand să mediteze la următoarele, presupunând că 
dragostea de muzică și de cercetare există: sunt în stare să se auto- 
disciplineze împletind normal programul de cercetare cu activitatea care 
le asigură sau le va asigura condiţiile de viata? Au reușit să-și descopere o 
nepotolită sete de cunoaștere și o puternică dorință de a-și păstra la un 
nivel normal profesionalismul? Au suficientă răbdare și speranţă că într- 
un târziu vor apărea și documentele așteptate? Cred că persoanele 
apropiate vor reuși să înțeleagă și să susţină această pasiune? (Eu am avut 
pe deplin această înțelegere și o permanentă susținere). Pentru că dal, 
aceasta este muzicologia - o pasiune care presupune și spirit de sacrificiu 
din partea muzicologului și a celor apropiaţi. Celor care ne vor urma le 
doresc mult succes! 

A.A.: Prin scrierile dvs. ati fost un permanent susţinător al 
muzicienilor, al interpretilor pe care i-ati promovat prin diverse metode 
si cărora le-aţi dat, in acest fel, încredere. Cat de importantă este critica 
de specialitate pentru dezvoltarea profesională a muzicienilor, 
deopotrivă compozitori și interpreţi? 

M.C.: Pot să spun că susţinerea muzicienilor tineri - compozitori, 
interpreţi, critici muzicali - a fost una dintre obsesiile mele constante. Din 
momentul în care am avut și puterea de decizie (ca decan, apoi rector), 
am promovat organizarea „serilor muzicale ale Conservatorului”, cu 
scopul de a desăvârși pregătirea studenților, întrucât studiau, aveam 
impresia, doar pentru întâlnirea săptămânală cu profesorii și nu pentru 
confruntarea cu publicul. Am îndemnat și profesorii mai tineri să-și 
valorifice aptitudinile în raport cu publicul și, astfel să se autocunoască. 
Am găsit, printre multe altele, trei programe tipărite ale unor asemenea 
cicluri de manifestări - 1966-1967, 1970, 1986. În această direcţie ar fi 
încă multe de spus, bunăoară despre repertoriul promovat de la o ediție 
la alta a „serilor muzicale”. Cred că, pe această direcţie, cea mai 
importantă iniţiativă și realizare a căpătat rapid un nume cu frumoasă 
rezonanţă - Vacanţe Muzicale la Piatra Neamţ. Am reușit, în acest fel, să 
scutim studenţii noștri de posibilele pericole presupuse de munca pentru 
care nu fuseseră pregătiţi și le-am asigurat contactele directe, prin cursuri 
de măiestrie, cu personalități ale muzicii noastre (Ștefan Niculescu, 
Myriam Marbe, Pascal Bentoiu, Aurel Stroe, Anatol Vieru, Constantin 
Stroescu, Arta Florescu, Sofia Cosma, Marin Constantin ș.a.) și 
posibilitatea afirmării publice prin cicluri de manifestări în Piatra Neamţ, 
Roman, Bicaz, Cetatea Neamt, Mănăstirea Neamt ș.a. Ideea a prins. 
Vacantele Muzicale se desfășoară și în prezent, anual, desigur cu un profil 
determinat de condiţiile de astăzi. 

Și tot în ideea promovării tinerilor compozitori, interpreţi și critici 
am iniţiat - tot în colaborare cu dirijorul lon Baciu și Filarmonica ieșeană, 
Festivalul Muzicii Românești, cu un succes așteptat de noi, pentru că la 
susținerea programelor de concert au participat nu doar formaţii 
muzicale locale, ci și din București, Cluj-Napoca, Timișoara, Brașov. S-au 
afirmat atunci: grupul celor cinci compozitori, tinere cadre didactice 
(Vasile Spătărelu, Anton Zeman, Sabin Păutza), dar și studenţi 
compozitori (Viorel Munteanu, Cristian Misievici, Teodor Caciora). Și tot 
în acest festival s-a afirmat constant Cvartetul Voces. Totodată, scriind 
despre concertele programate în fiecare ediţie, s-au impus în critica 
muzică ieșeană atât Liliana Gherman, cât și Paula Bălan. 

Fiind vorba de critici și critică, voi spune că documentul publicat 
într-o revista sau un ziar este foarte important pentru toţi cei implicaţi, cu 

condiţia ca aprecierile să fie făcute cu profesionalism si obiectivitate si în 
ideea de a încuraja, ajuta și afirma. 


A.A.: Aţi dedicat o mare parte din timpul dumneavoastră formaţiei 
Voces, cvartet devenit emblematic pentru viata muzicală ieșeană si nu 
numai. Vorbiti-ne despre interesul dumneavoastră pentru această 
formaţie. 

M.C.: Mi-au plăcut întotdeauna studenţii care mărturiseau, prin 
activitatea lor publică, dorința de afirmare a talentului, a pregătirii 
tehnice și a culturii muzicale. Și cum am fost în bune relaţii cu un fost coleg 
de generaţie, George Hamza, prima vioară a Cvartetului Muzica, l-am 
vrăjit să facă naveta la lași, în ipostaza de colaborator. Și a făcut-o. Câteva 
cvartete au obţinut premii la Festivalul de Cvartet de coarde de la Brașov, 
patronat de ilustrul muzician W. G. Berger. Cu G. Hamza și-au început 
pregătirea de specialitate și membrii Cvartetului Voces, care a debutat la 
lași, acum cinci decenii, în data de 8 aprilie 1973. Cu membrii acestui 
valoros cvartet de coarde am avut relaţii strânse, prietenești chiar. l-am 
încurajat, i-am sprijinit, am scris, cred, cele mai multe pagini de critică 
muzicală după concertele lor și, mai cu seamă, am realizat un volum de 
convorbiri cu cei patru artiști - Bujor Prelipcean, Anton Diaconu, 
Constantin Stanciu și Dan Prelipcean. Volumul a fost tipărit în condiţii 
foarte proaste în 1993 și retipărit într-o formulă civilizată la Editura Artes, 
lași, 2021. 


A.A.: O aplecare deosebită aș dori să fac asupra volumului 
dumneavoastră deosebit de dens și variat, Cuvinte despre muzică și 
muzicieni. De ce aţi ales să aduceţi la lumină evenimente culturale din 
perioada anilor 1960-1980? 

M.C.: Pentru cine a citit sau va citi o lucrare cu titlul Cuvinte despre 
muzică și muzicieni în care am adunat texte publicate în ziarele și revistele 
timpului sau intervenţii la reuniuni culturale, aspectele de viata muzicală 
retipărite în acest volum vor așeza într-o poziţie mai clară starea vieții 
muzicale din lași în perioada 60-80. O perioadă de adevărată renaștere 
muzicală a lașiului care, cum scriu în cuvântul de început, așeza din nou 
orașul nostru în rândul centrelor culturale de primă importanţă ale ţării - 
București, Cluj-Napoca și Timișoara. Cartea are șapte parti - Opinii, Muzica 
și literatura, Lumea muzicală în schimbare, Schite și portrete, Despartiri, 
Recenzii, Cronici. Volumul a primit Premiul Academiei Române Ciprian 
Porumbescu în 2019. 


A.A.: Care este, poate, cel mai complex și dificil demers muzicologic 
pe care l-ați avut? Poate cel mai provocator profesional, și de ce? 

M.C.: Cel mai provocator demers muzicologic a fost realizarea 
Dicţionarului Existente și împliniri. Dificil, pentru că am dorit ca structura 

acestei lucrări lexicografice să nu semene cu monumentala opera bio- 
bibliografică în multe volume a regretatului Viorel Cosma, în care a fost 
înscrisă întreaga floare a creaţiei și muzicologiei din România. Mai mult 
sau mai puţin înflorită! În al doilea rând, am vrut să pun într-o mai firească 
lumină, pentru noi ieșenii, dar și pentru muzicienii din celelalte zone ale 
țării, personalitatea unor compozitori și muzicologi aflaţi de prea mult 
timp în umbra uitării. În sfârșit, amintindu-mi spusele lui Oscar Wilde - „Să 
trăiești este cel mai rar lucru din lume; majoritatea oamenilor se 
mulțumesc să existe” - mi-am numit dicționarul bio-bibliografic folosind 
cuvinte cu un sens sugestiv și ușor de distins - împliniri, existente - sens 
care poate fi descoperit cu ușurință mai ales parcurgând biografia fiecărui 
personaj înscris în ordine alfabetică. 


A.A.: Aveţi o vârstă absolut onorabilă și pentru mulţi dintre noi aţi 
fost sursă de documentare și inspiraţie... 

M.C.: La vârsta aceasta care îmi apasă umerii îndoindu-mi spatele, 
sursă de documentare as mai putea fi, dar de inspiratie...ma rog. Chiar 
vreau să vă spun stimată doamnă Andra, că punându-mi ochelarii și 
convorbind cu întrebările - la obiect - pe care mi le-aţi adresat, am simţit 
nevoia să parcurg câteva pagini din volumul despre care am vorbit mai 
sus și din T. T. Burada. Pagini care efectiv m-au inspirat și m-au determinat 
să duc la capăt două proiecte: primul ar fi despre personalităţile cu care 
am făurit și afirmat imaginea muzicală a lașiului în a doua jumătate a 
secolului trecut, al doilea proiect - despre gustul pentru spectacol, pentru 
teatru cu muzică, pentru operă în lașiul din secolul al XIX-lea. 


SUMMARY 


Andra Apostu 


A dialogue with musicologist Mihail Cozmei 


| had the honour to interview one of the most dedicated musicologists in 
Romania, a professional in music historiography and a refined observer 
of the musical life in lași. Mr Mihail Cozmei is renowned for his 
professionalism but also for the warmth with which he has supported and 
promoted valuable artists, performers and composers. At the same time, 
he laid the foundations of a true school of musicology in the more than 
five decades he spent teaching music history, musicology and musical 
aesthetics at the "George Enescu" National University of Arts in lasi. 

PORTRETE 


Epopeea Antonin Ciolan 
(1 ianuarie 2023 — 140 de ani de la naștere) 


Alex Vasiliu 
Preambul 


Împlinirea la 1 ianuarie 2023 a 140 de ani de la nașterea dirijorului, 
profesorului, făuritorului de instituţii muzicale Antonin Ciolan constituie 
încă un argument să revenim la 
personalitatea sa  plurivalentă, 
proteică. Celelalte argumente 
privesc absenţa din circulaţia publică 
a unor informaţii temeinic verificate, 
vădindu-și efectul îndelungat prin 
necunoașterea unor aspecte 
definitorii pentru activitatea sa, 
pentru istoria artei sonore culte 
românești. Sigur, de-a lungul 
deceniilor, articole, interviuri, cronici 
publicate în presa cotidiană și 
culturală, în volume de istoriografie 
au reflectat activitatea impetuoasă, 
cu multe caracteristici înnoitoare 
pentru viata muzicală a Moldovei și a 
țării, destinul uman sinuos al lui 
Antonin Ciolan (mai ales textele de 
dinainte de 1944). Este meritul istoricului muzical Mihail Cozmei că a 
oferit cercetătorului interesat de personalitatea lui Antonin Ciolan 
bibliografia substanţială cuprinzând dicționare, enciclopedii, sinteze 
istoriografice, memorialistică apărute în intervalul de timp 1912-20107. O 


1 Mihail Cozmei, Dicţionar biobibliografic. Domeniul Muzică. Ediţia a Il-a. Editura 
Artes, 2010. Universitatea de Arte „George Enescu” lași, pp. 109-113 

seamă de documente revelatoare au rămas tăcute pînă în anul 2012, cand 
Gheorghe Mușat le-a adus la lumină în prima ediţie a monografiei Antonin 
Ciolan — inegalabilul maestru al baghetei.! Câteva articole-semnal în 
presa generalistă, în reviste culturale, emisiuni la Radio Trinitas, TVR lași 
și TVR 3 au luminat importanţa publicării ediţiei a Il-a, revăzută si 
adăugită, în anul 2017.2 Însemnările de fata, ce includ alte documente, 
informaţii absente din documentaţia actuală, au rostul de a contribui la 
cunoașterea mai detaliată a omului și muzicianului ce merită statutul de 
model pentru generaţiile tinere. Cuvintele generice, de început al 
portretului publicat de profesorul Mihail Cozmei în revista Cronica din 21 
ianuarie 1983, reprezintă un stimul pentru cercetarea detaliată: 

„Nu sunt mulţi marii artiști a căror viaţă și activitate, al căror 
destin s-a contopit cu istoria vieţii culturale a unei localităţi, definindu-se 
și definind-o. O asemenea personalitate, cu aură de legendă, a fost 
Antonin Ciolan.”? 

Predoslovia ce se încheie acum, spaţiul extins din aceste însemnări 
dedicat elementelor biografice sper să alcătuiască pledoaria 
convingătoare, încă necesară pentru cunoașterea unui reprezentant de 
primă importanţă a culturii muzicale românești. 


Începuturi sub semnul valorii precoce 


În mod natural, copilul, adolescentul, tânărul Antonin Ciolan a 
dezvoltat calităţile înaintașilor din familie. Dorinţa de a ști, de a învăţa, 
plăcerea lecturii i-au fost transmise de tată, Daniil, școlit la mănăstirea din 
Târgu Neamt, la Seminarul ieșean „Veniamin Costache”, ajuns avocat si 
profesor de filozofie, interesat de literatură, fondator al cotidianului 
„Lupta”. Mama i-a transmis, tot așa, înclinația spre literatură, spre poezie, 
dar mai ales calitățile muzicale — Smaranda Ciolan având, după cum își 
amintea peste ani fiul său, o voce frumoasă de soprană. Ar fi exagerat să 
explicăm spiritul de acțiune, talentul organizatoric, rapiditatea, eficienţa 
în tot ce a înfăptuit de timpuriu Antonin Ciolan gândindu-ne la viața aspră, 
nu lipsită de pericole dar și de frumuseți, a înaintașilor săi mai îndepărtați, 
plutași pe apele greu de stăpânit ale Bistriţei? Sau alegerea pentru studiile 
superioare, la dorinţa părinţilor, a Facultatilor de matematica-fizica și 
drept, pe care le-a urmat un timp? Din fericire și-a ascultat instinctul, 


1 Editura Ecou Transilvan, Cluj-Napoca 
2 Editura Junimea, lași. 
3 Centenar Antonin Ciolan, revista Cronica, lași, 21 ianuarie 1983, text antologat 
în Mihail Cozmei, Cuvinte despre muzică și muzicieni. Editura Artes, lași — 2017, 
pp. 297-301 

interesul, pasiunea pentru arta sunetelor, pe care, de altfel, le-a dovedit 
încă din primii ani ai copilăriei, când, asemeni lui George Enescu, era 
numai urechi la cântecele lăutarilor. Marșurile militare ascultate pe 
străzile lașului sau în parcul din Târgu Neamţ (unde a „debutat” 
întâmplător la vârsta de 8 ani înlocuindu-l pe toboșar — element 
predestinat al vivacitatii, al pregnantei ritmice puternic marcante în 
versiunile sale dirijorale de mai tîrziu), sunetul pătrunzător al fanfarei 
nelipsită la nunţi, primele lecţii de vioară, apoi de pian au fost treptele de 
început ale drumului muzical de la care nu s-a abătut toată viata. 

Dublul talent muzical-organizatoric, spiritul volitiv i-au fost 
remarcate de profesorii Liceului Naţional din lași (printre ei Enrico 
Mezzetti), unde i s-a încredinţat conducerea orchestrei și a corului 
alcătuit din elevi. Studiul pianului încă din copilărie a înlesnit „rolul” de 
acompaniator în producţiile școlare, când a completat partiturile soliștilor 
vocali și corului în concertele organizate de Theodor Burada în lași, în 
orașele mici ale Moldovei. Anul 1901 a rămas în memoria muzicianului, în 
documentele Mitropoliei Moldovei și Bucovinei. Dirijând în sala de 
festivități corul de el pregătit, cu toată pasiunea, cu începutul de siguranţă 
pe care i le-au dat succesele dintâi tânărul de numai 18 ani a simţit emoția 
puternică știind că dirijorul titular al ansamblului vocal din instituţie, 
compozitorul Gavriil Musicescu, mult respectat de toată societatea 
muzicală românească, a venit special să asculte. A fost primul succes 
mare, pentru că severul, intransigentul Musicescu l-a cooptat pe Antonin 
Ciolan ca asistent al său la Corul Mitropoliei din lași, iar în 1899, cu ocazia 
turneului intreprins de acest ansamblu vocal la Moscova și Sankt 
Petersburg, a împărţit cu el „pupitrul dirijoral”. În capitală au fost 
susținute concerte la Catedrala Sinodală și în palatul guvernatorului 
orașului în onoarea Regelui Carol | al României, cu prilejul vizitei acestuia 
în Rusia, iar în catedrala Kremlinului, „Adormirea Maicii Domnului”, în 
prezenţa Țarului Nicolae al II-lea și a familiei imperiale. În concertele de 
la 21 iulie și 16 august, maestrul și discipolul au dirijat fragmente din 
Cântările Liturgice. Musicescu a mai făcut un important gest de apreciere: 
în 1901, ca director al Conservatorului din lași, l-a desemnat pe foarte 
tânărul Antonin Ciolan dirijor al orchestrei instituției, post rămas liber prin 
retragerea lui Eduard Caudella și a altor profesori, ca protest față de 
întreruperea subventiei ministeriale acordată orchestrei școlii ieșene de 
învățământ muzical superior. Acestea au fost „rădăcinile” din care s-au 
dezvoltat cu atâta succes timp de decenii activităţile lui Antonin Ciolan ca 
dirijor de coruri și de orchestre. 

Interesul copilului de altădată pentru sonoritatea, pentru 
repertoriul fanfarelor s-a dovedit la nivel superior în timpul efectuării 
serviciului militar în Regimentul 4 Vânători, când a organizat o orchestră 

de dimensiuni relativ mici și o fanfară, susținând spectacolele de operetă 
Baba Hârca de Alexandru Flectenmacher și Fatinitza de Suppé. Întors în 
viaţa civilă, Anton Ciolan a întemeiat orchestra Cercului Didactic, iar din 
1903 a participat la realizarea unor spectacole de operetă găzduite de 
Teatrul Naţional din lași. Succesul noii orchestre a determinat conducerea 
Teatrului să-i solicite susținerea unei adevărate stagiuni, dar ca 
întotdeauna, banii au rămas o problemă, astfel că dirijorul și ansamblul 
și-au schimbat locul de activitate tot în centrul aristocratic al Iașului, pe 
strada Lăpușneanu, la vestita berărie „Bragadiru”. Cei 25 de 
instrumentiști au înlocuit taraful schimbând, bineînţeles, repertoriul. 
Atunci s-a vădit prima dată dorinţa lui Antonin Ciolan de a orienta 
interesul, gustul publicului de la polci, valsuri și, cel mult, operete, spre 
repertoriul simfonic sau de operă, deoarece în programele de la 
„Bragadiru” a fost inclus, pe lângă muzica de divertisment vieneză, un 
potpuriu din opera Maestrii cintareti de Wagner! Din evocările perioadei 
ieșene de dinaintea Primului Război Mondial reiese că în timpul 
programelor orchestrei de salon dirijată de Antonin Ciolan, personalul 
localului nu servea clienţii spre a se păstra liniștea necesară muzicii! 


A doua perioadă de educaţie muzicală 


În primele două decenii ale secolului XX, intelectualitatea din 
Moldova era în mare parte orientată spre limba și cultura franceză, ceea 
ce ar fi putut determina plecarea lui Antonin Ciolan să studieze la Paris. 
Alegerea Germaniei ca perioadă de învăţătură muzicală superioară 
datorită antecedentelor familiale bucovinene (tatăl s-a născut în 
apropiere de Gura Humorului, în satul Gura Cârjii) ar putea fi 
presupunerea autorului prezentelor însemnări. Dar rigoarea, precizia, 
trăinicia de tip german a cursurilor, a întregii activități muzicale de la 
Dresda, Leipzig și Berlin s-au potrivit primei perioade de formare, la lași, 
a personalităţii lui Antonin Ciolan. Intrat mai întâi, în 1909, la 
Conservatorul din Dresda, el și-a continuat pregătirea avându-l ca 
profesor de contrapunct, fugă și compoziţie pe Felix Draeseke (ceea ce a 
convenit tânărului român pasionat de muzica lui Wagner deoarece 
dascălul era considerat adept al „noii școli germane”, tot un admirator, în 
dubla calitate de dirijor și teoretician, al maestrului de la Bayreuth). În 
Leipzig, cunoscutul conducător de orchestră Arthur Nikisch i-a potentat 
lui Antonin Ciolan pasiunea, exactitatea interpretării lucrărilor simfonice 
de Beethoven și Ceaikovski, iar la Berlin concepţia impusă de alt dirijor 
renumit, Hans von Bulow, i-a oferit noi perspective în tratarea partiturilor 
lui Wagner, stimulandu-i și interesul pentru simfoniile de Brahms. Triada 
Nikisch-Bilow-Draeseke poate fi considerată ultima, cea mai importantă 

pecete asupra stilului dirijoral, rafinat o viata de Antonin Ciolan. Au intrat 
în rezonanţă cu personalitatea, cu climatul interior al muzicianului roman 
temperamentul ardent al lui Nikisch, adâncirea sondării, puterea de 
expresie ale lui von Bülow, transmise de urmașii acestuia, iar Draeseke l- 
a influenţat datorită culturii tehnice profunde în domeniul orchestratiei. 
Se știe, Draeseke a fost apreciat de Wagner la superlativ, mai ales ca 
performer cu bagheta al scriiturii pentru ansamblu, ca autor al 
însemnărilor despre arta orchestratiei. În privinţa tehnicii, a expresiei 
dirijorale, combinaţia învățăturilor marca Hans von Bulow-Arthur Nikisch, 
dinamismul, precizia, masivitatea de factură germană altoite pe 
vivacitatea, rigoarea, temperamentul deseori incandescent, forţa 
emoţională și caracterul spectaculos încă de atunci evidente la Antonin 
Ciolan au avut ca rezultat modelarea stilului său dirijoral. Nu pot fi omise 
studiile cu Jean Luis Nicodé, care i-a cultivat repertoriul vocal-simfonic. În 
perioada Dresda, Antonin Ciolan era deja considerat unul dintre cei mai 
valoroși interpreţi ai creației compozitorilor clasici ruși, ceea ce avea să 
dovedească ulterior în mod strălucit. Adăugând la aprecierea de care s-a 
bucurat din partea celor trei profesori (Draeske, Nikisch, Nicodé), 
integrarea ca violonist în cvartetul de coarde condus de Alexandr 
Writting, deținerea postului de dirijor permanent al Societăţii Filarmonice 
„Mozartwerein” din Dresda, ale căror concerte le-a dirijat de cele mai 
multe ori fără partitură, propunerea lui Draeseke de a prelua catedra de 
compoziție, altă propunere, la fel de onorantă, a lui Nikisch, de a susține 
în septembrie 1917 o serie de concerte la Riga, Sankt Petersburg și Kiev — 
se formează imaginea clară a perspectivelor largi deschise lui Antonin 
Ciolan de a se integra în societatea muzicală selectă germană. Două 
documente probează aprecierea de care s-a bucurat. Profesorul Felix 
Draeseke semna următoarea caracterizare: 

„Domnul ANTONIN CIOLAN mi-a făcut impresia unei personalități 
întru-totul înzestrate din punct de vedere al muzicalitatii, [căruia] i-a lipsit 
în teorie numai o îndrumare adecvată pentru a putea ajunge la excelente 
rezultate. Deoarece D. Ciolan s-a dovedit a fi foarte sârguincios și, precum 
am amintit, foarte muzical și a făcut progrese remarcabile în studiul 
contrapunctului, este de așteptat din partea dânsului ca rezultatul final al 
studiilor sale să fie foarte bun. Consilier secretar, professor FELIX 
DRAESEKE, șeful Comisiei de profesori în Teorie și Compoziţie la 
Conservatorul Regal, 12 iulie 1910.”1 


Tot Draeseke a scris: 


1 Gheorghe Mușat, Antonin Ciolan — Inegalabilul maestru al baghetei. Junimea, 
2017, p. 36 

»CERTIFICAT. Domnul Antonin Ciolan din lasi a studiat la mine cu 
cel mai bun succes contrapunctul si va fi absolvit in foarte curand acest 
obiect spre desavarsita mea multumire. Am gasit in Domnia sa un domn 
de un talent muzical extraordinar, de la care cu certitudine si de la studiul 
de compoziţie care va urma, ma astept la cele mai îmbucurătoare 
rezultate. 30 iulie 1911”.? 


Cu potrivirea temperamentului, seriozitatii, rigorii, determinării, 
pasiunii și spiritului organizatoric de care a dat dovadă, este ușor să ne 
închipuim ce carieră profesională performantă ar fi avut Antonin Ciolan 
în Germania ca dirijor și profesor, în lume ca șef de orchestră. Dar altă 
calitate, pe care mulţi nu ar fi capabili să o aprecieze astăzi, i-a oprit 
drumul spre afirmarea fără graniţe: patriotismul. 


naltimi și bolgii; repertoriul simfonic 


Chemat sub arme în ţară, Antonin Ciolan a participat mai întâi la 
campania militară din 1913, ca sublocotenent în regimentul 4 Vănători 
lași. În 1916 a luat parte, cu același regiment, având gradul de locotenent 
și comandant de companie, la luptele de pe frontul Primului Război 
Mondial. Dumnezeu l-a ajutat: rănit în urma unei explozii, rămas o zi sub 
un val de pământ, apoi îndelung spitalizat, având nevoie de mult timp 
spre a-și reveni, Antonin Ciolan s-a întors în orașul natal, implicându-se 
din nou, cu toată energia, în viața muzicală. Refugiul autorităților, al 
multor muzicieni la lași în timpul Războiului a înlesnit organizarea de 
instituții și concerte. Se știe, Enescu a activat intens ca violonist, ca dirijor 
în săli de concert, a cântat răniților aflaţi pe patul de spital. Tragediile, 
lipsurile războiului nu au descurajat muzicienii ieșeni în eforturile 
înființării orchestrei simfonice. După scurta perioadă 1914-1916, când 
orchestra și corul Societății muzicale din lași au susținut o serie de 
concerte dirijate de Antonin Ciolan, în 1918 s-a înființat Societatea 
muzicală „George Enescu”, dorită de initiatori — Traian lonascu, Antonin 
Ciolan, Mircea Bârsan, Romeo Drăghici — apropiată de rolul, de 
importanţa unei instituţii de tip filarmonic. În titulatură încă nu a intrat 
cuvântul „filarmonică”, situaţia generală a lașului nu permitea, însă 
organizatorii au profitat, în sensul bun, de prezenţa la lași a lui George 
Enescu pentru impulsionarea ritmului concertistic, pentru acordarea de 
prestigiu Societății. 

Impresionat de cultura, spiritul organizatoric și de acţiune, de 
experiența deja acumulată, de succesul dirijorului, pianistului Antonin 


1 idem, p. 40 

Ciolan — președintele noului for muzical, George Enescu, l-a desemnat 
director. Evident, dinamismul lui Ciolan ca organizator și muzician a 
stimulat mult ritmul de desfășurare a concertelor, în prima stagiune fiind 
oferite publicului 20 de programe dirijate în alternanță cu Mircea Bârsan, 
iar după plecarea acestuia la studii în Franţa, toate programele au fost 
conduse de Antonin Ciolan, George Enescu numindu-l și în funcția de 
director general. Afișele vremii dovedesc importanţa acordată de Antonin 
Ciolan repertoriului clasico-romantic de bază, ce includea în mod frecvent 
simfonii de Beethoven (primul program, din 17 decembrie 1918, a cuprins 
Uvertura Leonora 3, Concertul în re major pentru vioară si orchestră, 
Simfonia a IIl-a „Eroica”, la 11 noiembrie 1921 au fost ascultate Simfonia 
a V-a, tot de Beethoven și poemul simfonic Stenka Razine de Glazunov), 
Ceaikovski (Simfonia a IV-a, la 26 martie 1923), Saint-Saëns, Dvořák în anii 
următori, cu orchestrele Societăţii și Conservatorului sau Academiei de 
muzică și artă dramatică, în funcţie de denumirea schimbată a instituţiei 
de învățământ muzical superior. Unul dintre cele mai importante, dificile 
dar performante programe poate fi considerat cel din 23 ianuarie 1931, 
când Antonin Ciolan a interpretat împreună cu orchestra Societăţii 
„George Enescu”, simfoniile Din Lumea Nouă de Dvořák si Patetica de 
Ceaikovski. Ar fi îndreptăţită întrebarea - câte orchestre simfonice 
românești (și nu numai românești) pot interpreta astăzi într-o seară cele 
două creații simfonice ample, atât de dificile tehnic și expresiv? 


Odată cu plecarea din ţară a lui George Enescu în 1919, 
disensiunile dintre Mircea Bârsan si Antonin Ciolan s-au întețit prin 
desemnarea dirijorului ca director al Conservatorului. Atitudinea unor 
muzicieni ieșeni împotriva lui Antonin Ciolan a fost alimentată prin 
scrisori la autorităţile locale și din București, prin campanii în presa 
ieșeană ce aveau ca subiect privilegierea de către șeful de orchestră a 
repertoriului simfonic german și rusesc, desi capodoperele 
compozitorilor din aceste tari erau cultivate în toate centrele muzicale din 
lume. La lași se pleda pentru un repertoriu mai ușor, apropiat de romanțe 
și muzică de divertisment, minându-se eforturile permanente ale lui 
Antonin Ciolan, desfășurate pe parcursul anilor, de a îndrepta publicul 
spre valorile consacrate ale muzicii academice. Scopul nedeclarat de 
adversari era minimalizarea, chiar scoaterea sa din circuitul muzical local. 
Valoarea ca dirijor de anvergură europeană i-a fost confirmată de 
personalități din străinătate venite în turneu la lași, cum au fost Felix von 
Weingartner, Oskar Nedbal, Henry Morin. Nedbal a înscris în concertul 
orchestrei Societăţii „George Enescu” din 1909, Simfonia „Patetica”, iar 
în cel din 1922, Simfonia a Ill-a de Beethoven, Preludiul operei 
„Lohengrin”, uvertura operei „Maeștii cântăreţi” de Wagner — toate, 

opus-uri incriminate de adversarii muzicianului ieșean. Apreciind calităţile 
tehnic-expresive ale orchestrei, Nedbal îl considera pe Antonin Ciolan „un 
artist desăvărșit ce se consacră pe de-a-ntregul muzicii”.1 

Fiind nevoit să repete o singură dată cu orchestra Societăţii 
„George Enescu”, rămasă la celelalte repetiţii cu Antonin Ciolan, Felix von 
Weingartner a apreciat la rândul său performanţa muzicienilor din lași — 
dirijorul și ansamblul simfonic: 

„Sunt de-a dreptul uimit de faptul că instrumentiștii cântă 


întocmai asa cum aș fi vrut eu să le cer”.? 


La distanță de numai două zile (15-17 martie 1922), orchestra 
Societăţii a stabilit adevărate performanţe interpretând Uvertura 
„Carnavalul roman” de Berlioz, Simfonia „Faust” de Liszt, poemul 
simfonic „Le sejour des bienhereux” de Weingartner, atunci învăţat, 
Preludiul operei ,, Lohengrin” de Wagner, Simfonia a VIII-a de Schubert și 
Simfonia a III-a de Beethoven. Semnificative sunt opiniile lui Henry Morin 
adresate reporterului cotidianului Opinia pentru ediţia din 25 aprilie 
1925: 

[venirea mea la lași] „trebuie s-o multumiti domnului Ciolan, care 
m-a invitat să conduc orchestra voastră și am făcut-o cu atât mai mare 
plăcere cu cât aveam de achitat o datorie fata de orașul d-stră. [...] Vă 
mărturisesc că am avut o plăcută surpriză [...] căci mă așteptam să mă 
găsesc în fata unei orchestre de amatori, potrivit unor informatiuni. Va 
pot mărturisi cu sinceritate că orchestra ieșeană are calităţi reale; am fost 
impresionat de calităţile instrumentistilor, în special ale violinelor.”? 


Dar una este să te laude oaspeţi de seamă sosiți în vizită la 
intervale mari de timp — alta este să fii permanent criticat acasă la tine, 
de colegii de meserie. Demisii din funcţia de director al Conservatorului, 
procese în cele din urmă câștigate, amintitele campanii de presă l-au 
afectat, fără îndoială, pe Antonin Ciolan, dar nu i-au învins încrederea în 
forțele proprii, energia de a lupta. Cu atât mai mult cu cât muzicieni de 
valoare, mai vârstnici, i-au luat curajos, cinstit apărarea. Etapele 
neplăcute pentru el, pentru viaţa muzicală ieșeană, pot fi urmărite din 
lectura publicaţiilor Opinia, Lumea și Curierul Artelor din anul 1922. 
Închiderea acestui prim episod trist al destinului unuia dintre cei mai 
importanţi muzicieni români este oportună prin redarea cuvintelor lui 
George Enescu din cotidianul Opinia, datat 12 martie 1927: 


1 idem, p. 63 
2 Idem, p. 65 
3 Idem, p. 68 

[domnul Ciolan] „e o victimă a manoperilor altora. O valoare 
muzicală necontestată și singurul căruia i s-ar putea încredința bagheta 
unei asociaţii simfonice. Dacă se va reface fosta asociație [referire la 
Societatea „George Enescu”] e cel mai indicat pentru conducerea ei.”? 


Numit în 1930 director al Conservatorului din lași, Mircea Bârsan 
nu a reușit să asigure activitatea continuă a orchestrei, desi la reinfiintare 
a fost iarăși de fata George Enescu. În cele două stagiuni cât a fiintat, 
neobositul conflict cu Antonin Ciolan, pe care l-a întreținut, a avut două 
efecte negative: numărul foarte mic de concerte și retragerea subventiei 
oricum redusă acordată de Ministerul Artelor. În cele din urmă, după 
numai doi ani Societatea „George Enescu” s-a desființat a doua oară, iar 
la conducerea Academiei de Muzică și Artă Dramatică a fost numit poetul 
Mihai Codreanu. 

În acest timp, Antonin Ciolan și-a găsit aprecierea superlativă mai 
întâi la Chișinău, apoi la Cernăuţi, Bălţi, Soroca, Ismail și în alte localități. 
Numai în stagiunea 1921-1922 a dirijat 53 de concerte alcătuite cu lucrări 
ale compozitorilor clasici ruși. Cunoscută fiind exigenta profesională a 
dirijorului, performanţa este impresionantă dacă ne gândim la condiţiile 
modeste de deplasare pe distanțe mari în acea epocă si la obligativitatea 
susținerii concertelor la lași în aceeași perioadă de timp. Totuși, chiar 
numărul programelor de la lași a fost mult mai mic decit cel înregistrat în 
deplasare! La invitația Societăţii simfonice, a Primăriei municipiului 
Chișinău, a directiunii Societăţii Muzicale, el a preluat la 14 iulie 1927 
funcția de director general al Școlii Muzicale. | se datorează înfiinţarea 
Orchestrei filarmonice a Basarabiei, pe care a condus-o ca prim-dirijor. De 
reținut că lui Antonin Ciolan i s-a încredinţat și funcţia de inspector 
general al Fundațiilor Culturale Regale în domeniul muzicii pentru 
teritoriile Prut și Nistru. Numărul mare de afișe, fotografiile din perioada 
1921-1931 atestă prețuirea de care s-a bucurat Antonin Ciolan în aceste 
ţinuturi. 

Luptele din culisele vieții muzicale ieșene nu au putut împiedica 
momentele speciale din 1931 și 1934, când a fost sărbătorit cu fast: 
studenţii prezenţi în număr mare au aruncat de la balconul sălii Teatrului 
Naţional sute de flori spre muzicianul ce își savura noua clipă de glorie. 
După discursurile conducătorilor unor instituţii ieșene, după concertul 
simfonic, aceeași studentime entuziastă l-a luat pe maestru în braţe și l-a 
dus spre caleașca ce aștepta pe peronul teatrului, în timp ce corul adunat 
acolo îi cânta încă odată „La Mulţi Ani”! 


1 Idem, p. 108 

Muzica religioasa 


Al doilea domeniu muzical de excelenta pentru Antonin Ciolan a 
fost conducerea corurilor religioase. Am menţionat succesul când avea 18 
ani organizând și conducând corul Liceului Naţional din lași, fiind acceptat 
ca asistent de Gavriil Musicescu. Mișcarea corală era în acea epocă bine 
reprezentată peste tot în ţară de ansamblurile laice active sub egida unor 
școli și aşezăminte culturale, de ansamblurile constituite pe lângă lăcașuri 
de cult. Dintre corurile existente la lași în primele decenii ale secolului XX, 
două și-au câștigat renumele bazat pe îndelungata valoare muzical- 
artistică: al Mitropoliei și al Bisericii „Sf. Spiridon”. Adus de Gavriil 
Musicescu la nivelul performanţei, apreciat de publicul din lași, din orașe 
ale Transilvaniei unde a susţinut turnee, de credincioși, de personalităţi 
culturale și prelați de vază, corul Mitropoliei Moldovei și Bucovinei a fost 
dorit de patriarhul Nicodim al României la aceleași cote valorice. Întâi 
Stătătorul Bisericii Ortodoxe Române a ţinut seama de competenţă, de 
prestigiu, hotărînd ca vocile să fie ale celor mai buni studenţi de la 
Academia ieșeană ce se pregăteau în domeniile muzicii corale și de cult, 
iar dirijor-prim Antonin Ciolan, care a fost numit în acest post în februarie 
1935. Surprinzător pentru unii, lui Antonin Ciolan i s-a mai acordat postul 
de dirijor al corului Bisericii „Sf. Spiridon”. Cu siguranţă, s-a ţinut seama 
de calitatea excepţională a acestui ansamblu vocal, condus de el vreme 
îndelungată, din 1921 până în 1938 când, după numai o lună, în februarie, 
Epitropia a reînnoit contractul, argumentând prin aprecierile elogioase 
ale cercurilor muzicale și ecleziastice. Cu siguranţă, valoarea celor două 
ansambluri corale a fost recunoscută și de cei care au răspândit vestea la 
București, ajunsă în cele mai înalte cercuri politice și religioase. Sunt 
convins, a mai contat generozitatea lui Antonin Ciolan: întrucât suma 
alocată corului Mitropoliei a fost modestă pentru cele 90 de persoane 
angajate, dirijorul a lucrat 8 ani fără să accepte o retributie, iar la corul 
Bisericii „Sf. Spiridon” a cedat salarul unui elev din Basarabia, fără 
mijloace financiare. Poate că ar trebui căutat în presa ieșeană a vremii 
dacă neacceptarea retributiei de către Antonin Ciolan cât a dirijat cele 
două coruri a fost explicată corect. Spirit drept, sincer, prob, curajos, ela 
vorbit limpede în discursul ținut la începutul activității corului bisericii Sf. 
Spiridon despre lipsa de grijă a autorităţilor locale pentru dificultăţile 
financiare ale studenților, profesorilor Academiei și celor ce activau în 
formaţii muzicale de înalt nivel artistic! 

Cum am arătat, performanţele lui Antonin Ciolan în calitate de 
dirijor de cor erau cunoscute la București în mediile politic și religios, 
astfel că în septembrie 1942, cu prilejul inaugurării Turnului dezrobirii 
Basarabiei din Chișinău, a fost desemnat să dirijeze corurile reunite din 

Chisinau, Balti, Soroca, Hotin, Orhei, Cetatea Alba si Ismail, cu care a 
lucrat in prealabil separat. Au fost prezenti atunci Regele Mihai | al 
României, mareșalul lon Antonescu, primul ministru, personalităţi 
politice, ierarhi înalți ai Bisericii Ortodoxe Române care au ascultat /mnele 
Sfintei Liturghii de Gavriil Musicescu, piese laice și patriotice. Aprecierea 
supremă a venit foarte repede: peste numai o lună, el a fost numit, fără a 
fi cerut, director general muzical și prim-dirijor al orchestrei Operei din 
Odessa. În monografia Antonin Ciolan — inegalabilul maestru al baghetei, 
Gheorghe Mușat a precizat, bazându-se pe documentele păstrate în 
arhiva familiei Ciolan și la CNSAS: 


La cererea și insistența Guvernământului Transnistriei către 
Guvernul Român, ministrul Culturii Nationale lon Petrovici a fost nevoit să 
dea ordinul nr. 254.204/1942, prin care Antonin Ciolan s-a văzut obligat 
să muncească dublu, impartindu-si activitatea artistică atât în Moldova 
cît și în Trasnistria unde, începând cu 1 octombrie 1942, a fost repartizat 
în funcția de Director General Muzical al Operei din Odessa. Activitatea 
maestrului Antonin Ciolan la Opera din Odessa a durat până în 20 martie 
1944, când s-a întors in tard și s-a refugiat cu Conservatorul din lași, la 
Făget (Banat).! 


Din nou, el și-a dovedit calitățile muzicale și organizatorice de 
excepţie într-un timp uimitor de scurt: i-a fost suficient doar un an și 
jumătate pentru montarea a 24 de spectacole de operă și balet (afișele, 
fotografiile sunt documente prețioase). Și la Odessa, A. Ciolan s-a bucurat 
de mult respect din partea colectivului teatrului liric, reprezentațiile 
având mare succes. 

Nu se poate trece la următorul episod din această epopee fără 
menţionarea pe scurt a altor trei momente istorice pentru cultura lasului, 
a ţării, deși extrem de scurte, legate de activitatea lui Antonin Ciolan. La 
2 noiembrie 1941 a dirijat concertul susținut de orchestra Academiei în 
prima transmisiune a Postului de Radio Moldova, concert alcătuit exclusiv 
din lucrări românești: uvertura operei Petru Rareș de Eduard Caudella, 
Divertisment rustic de Sabin Drăgoi, două fragmente din poemul simfonic 
Tiganii de Alexandru Zirra, Arii bucovinene de Carol Miculi și Rapsodia | 
de George Enescu.2 În martie 1942 dirija spectacolul Boema de Puccini la 
Opera din lași, ce tocmai fusese deschisă. Teatru liric efemer deoarece 
sfârșitul războiului a însemnat și sfârșitul instituţiei. Mai norocoasă, 
Filarmonica, înființată în același an, și-a sărbătorit recent, la 9 octombrie 


1 Idem, p. 188 

2 Radu T. Constantinescu, Temă cu variatiuni. Memoriile unui muzician. Junimea, 
ediția |, 1986, p. 123, ediţia a Il-a, 1999. 

2022, al VIII-lea deceniu de existenţă, dar primele două stagiuni, 1942- 
1944, s-au bucurat de prezenta ritmica la pupitru a dirijorului Antonin 
Ciolan, aflat printre membrii fondatori.! 


Reîntoarcerea în bolgiile vremurilor 


Instalarea noului regim politic în august 1944 i-a adus lui Antonin 
Ciolan alte suferințe mari. Deși în momentul primei arestări, la 19 
octombrie 1944, motivul nu i s-a comunicat, a fost limpede că a purtat 
„vina” de a fi participat ca dirijor de coruri la inaugurarea Turnului 
Dezrobirii Basarabiei, de a fi lucrat ca director general muzical, ca prim- 
dirijor al Teatrului de operă și balet din Odessa, activitățile sale muzicale 
de la Cernăuţi fiind, în configurația politică schimbată, la fel de prost 
văzute. La 1 februarie 1945, Ministerul Afacerilor Interne a emis ordinul 
nr. 2992 de eliberare din arest, dar la 13 aprilie a fost din nou reţinut de 
Poliția din București și inclus pe lista criminalilor de război. Ultima acţiune 
s-a dovedit total inexplicabilă deoarece, cu doar o lună în urmă, la 13 
martie 1945, Antonin Ciolan primea din partea Presedentiei Consiliului de 
Miniștri (în timp ce era retinut!), cu Brevetul cu nr. 21.403, medalia 
Răsplata muncii pentru 25 de ani în serviciul Statului.? Una dintre 
acuzațiile false ce i s-au adus viza înstrăinarea, la plecarea din Odessa, a 
unor materiale și sume de bani. În memorii adresate primului ministru, 
ministrului Afacerilor Interne, Antonin Ciolan a explicat sincer, precis, așa 
cum îi era felul, motivele activităţii sale la Odessa (exclusiv sarcină oficială 
de la București), natura pur muzicală a îndeplinirii ordinelor primite, lipsa 


1 Trebuie corectată o informaţie care nu îl privește direct pe Antonin Ciolan: a 
fost publicată cu mult timp în urmă dar într-un text de ample dimensiuni despre 
muzicianul comentat aici. In articolul Portrete de interpreți: Antonin Ciolan 
(Muzica, nr. 1, 1967, p. 37) Rodica Oana Pop afirma: „lașului îi trebuie un 
simfonic” arată „Opinia” din 4 decembrie 1929, dar acest deziderat nu va fi 
împlinit decât abia în anul 1942 datorită lui George Enescu, care reușește să 
obţină înfiinţarea filarmonicii „Moldova”. Documentele demonstrează că 
acțiunile cele mai multe, mai insistente pentru înfiinţarea instituţiei au aparținut 
pianistului și profesorului Radu T. Constantinescu, care a și argumentat în cartea 
sa de memorii Temă cu variatiuni (Junimea, ediţia |, 1986, ediţia a Il-a, 1999), 
reproducând lista membrilor fondatori, 22 de persoane, listă în care nu figurează 
numele lui Enescu. R. T. Constantineascu precizează: „M-am dus la București, ca 
să-l rog pe maestrul Enescu să dirijeze primul nostru concert, arătându-i că 
orchestra e crudă încă și are nevoie de repetiţii îndelungate. Deși foarte ocupat, 
ca de obicei, maestrul a acceptat cu bonomie și după o săptămînă de repetiţii, a 
avut loc, la 9 octombrie 1942, concertul inaugural “ [...] (citat din ediţia a Il-a, p. 
131). 
2 Gheorghe Mușat, Antonin Ciolan — op. cit, p. 191 

oricarui amestec in problemele financiare ale Operei din Odessa, totala 
neafiliere politica. Sintetizandu-si indelungata activitate muzicala, ajuns 
la 62 de ani in aceasta situatie critica, nedreapta, Antonin Ciolan si-a 
încheiat memoriul din 16 martie 1945 cu o propoziţie scurtă, demnă: Nu 
cer milă, cer dreptate! 

În completarea evocării episodului dramatic din viața 
muzicianului, trebuie menţionate memoriile foștilor studenţi ai lui 
Antonin Ciolan la Conservatorul de muzică din lași, memoriile orchestrei 
și soliștilor Operei din Odessa adresate ministrului culturii de la București, 
în care au fost explicate pe larg natura prezenţei sale în Odessa ca 
profesor, ca dirijor și director general al teatrului liric, texte din care 
răzbat prețuirea, afecțiunea pentru artistul, organizatorul, omul Antonin 
Ciolan. Toate actele oficiale reprezentând evenimentele nedorite din 
1945 (memoriile în manuscris și dactilografiate, reabilitarea emisă de 
Ministerul Justiției, publicată în Monitorul Oficial, Partea I, Nr. 129, iunie 
1946) au fost integral difuzate prima dată în monografia lui Gheorghe 
Mușat. Apărută doar în amintita ediţie a Monitorului Oficial, exonerarea 
muzicianului de orice vină a rămas pentru multi necunoscută, neclaritatea 
situaţiei, teama împiedicând timp îndelungat numeroși muzicieni, 
instituţii muzicale și de presă să se refere liber la acel eveniment. Abia în 
2012, anul publicării primei ediţii a monografiei, situaţia a fost lămurită 
pe deplin. 

Tocmai neclaritatea, incertitudinea, frica instaurată de noul regim 
în 1944 au stimulat imediat atitudini și fapte radicale, vindicative ale unor 
muzicieni care au dorit să-și potolească frustrările acumulate în timp fata 
de activitatea prodigioasă, plină de succes, a lui Antonin Ciolan, fata de 
funcţiile pe care le-a deţinut. Unul dintre cei mai activi detractori ai săi a 
fost vechiul inamic Mircea Bârsan. Antonin Ciolan nu a mai dorit să 
suporte climatul nefavorabil ce i s-a creat la lași, luând, la vârsta de 64 de 
ani, drumul Bucureștiului, unde la 18 septembrie 1947 i-a fost încredinţat, 
prin Ordinul nr. 15.161 emis de Ministerul Artelor, postul de prim dirijor 
al orchestrei Filarmonicii „George Enescu”, apoi a condus câteva concerte 
la Radiodifuziune. Dar suspiciunea în urma evenimentelor recente din 
1945-'46, inconfortul unor muzicieni la apariția confratelui încărcat de 
prestigiul profesional imens au creat altă situaţie neplăcută pentru 
Antonin Ciolan. Nu fusese uitat că în 1942 dirijase la București, în trei 
concerte, ansamblurile reunite ale multor coruri din ţară, bagheta lui fiind 
atent urmărită la Arenele Romane de 2000, 4000 și 6000 de voci! lar în 
scurta perioadă 1947-1949 avusese succes la București cu simfoniile de 
Beethoven, Dansurile polovtiene de Borodin sau poemul simfonic O 
noapte pe muntele plesuv de Musorgski. Cu toate aceste succese, si 
autoritățile politice s-au găsit în situaţia de a acorda credit deplin unui 

muzician pe care l-au intemnitat cu puţini ani în urmă, asa că au pus în 
practică singura soluție de rezolvare a problemei. 

Începând din 1949, unul dintre punctele importante ale politicii 
regimului comunist a fost înfiinţarea de instituţii culturale. Filarmonicile 
au avut prioritate, începându-și activitatea în mai multe orașe din tara. 
Important centru cultural, pe bună dreptate Clujul nu putea lipsi din 
ecuație. Existau Institutul român de artă, Opera Maghiară, Opera 
Română, Conservatorul, însă nu exista Filarmonică. Îmi exprim opinia că 
autorităţile l-au considerat pe dinamicul muzician Antonin Ciolan în 
burgul transilvan departe de orgoliile si geloziile unor confrati, instituţiile 
muzicale, Conservatorul îi puteau absorbi energia creatoare în domeniul 
dirijatului și pedagogiei, viitoarea Filarmonică ar fi devenit pentru el locul 
ideal și, prin el, o instituţie de prestigiu. În consecinţă, în 1948 i s-a 
repartizat catedra de profesor la Institutul român de artă din Cluj, în 1949 
a devenit prim dirijor al Operei Maghiare, în anul următor a primit 
catedrele de „orchestră” și „dirijat” la Conservator, iar în 1955, la 
înfiinţarea Filarmonicii, a fost numit director și prim-dirijor. 

La 4 noiembrie 1955, primul concert al orchestrei Filarmonicii 
clujene a ilustrat, cum altfel?, succesele stabile din repertoriul lui Antonin 
Ciolan. Au fost interpretate uvertura la Maeștrii cîntăreți de Wagner și 
Simfonia a Ill-a „Eroica” de Beethoven, din creaţia românească 
prezentîndu-se Concertul pentru orchestră de coarde de Sigismund 
Toduta, Liana Serbescu oferind publicului Concertul în do minor pentru 
pian și orchestră de Serghei Rahmaninov. Poate că nu întâmplător, 
Antonin Ciolan a ales pentru prima înfățișare a noii orchestre clujene în 
fata publicului A ///-a simfonie beethoveniană. Poate că și-a simţit, după o 
viață de muncă asiduă, inspirată, pe toate planurile muzicale, după 
succesele și suferințele care l-au copleșit, după ajungerea târzie la limanul 
dreptăţii și adevărului, consacrate tot datorită muncii, seriozitatii, 
talentului, disciplinei, curajului său — statutul de erou al muzicii. În orice 
caz, s-a simţit respectat, exprimarea oricărei dorinţe pe planurile muzical- 
organizatoric fiindu-i împlinită prompt de autorităţile clujene. | s-au 
acordat posturile de instrumentiști în orchestră pe care le-a considerat de 
trebuinta, fondurile necesare achiziţionării de instrumente, partituri, 
cuvântul său a fost prețuit, și-a aplicat în voie la Filarmonică strategia 
repertorială. Efectele s-au evidenţiat într-o perioadă relativ scurtă de 
timp: concertul festiv „Bart6k” și Festivalul „Robert Schumann” (1956), 
concertul comemorativ „luliu Mureșianu” (1957), concertul festiv 
„Schubert” (1958), integrala simfoniilor de Beethoven (1962), concertele 
cu ceea ce am putea numi muzica titanilor: Brahms-Bethoven-Richard 
Strauss (1963); concertele Mozart (1964, 1965, 1966), Ceaikovski (1966, 
1967) etc. S-au dovedit etapele creșterii valorice a orchestrei Filarmonicii 

din Cluj până la nivelul recunoscut de al doilea ansamblu simfonic 
românesc performant, după cel al Filarmonicii din București. Casa de 
discuri „Electrecord” a realizat, începând din a doua jumătate a deceniului 
1961-1970, o serie importantă de înregistrări, inclusiv două albume cu 
maestrul Ciolan. Invitarea ca dirijor al concertului de deschidere la 
Festivalul Internaţional „George Enescu” din 1967, susținut împreună cu 
orchestra Filarmonicii din București, a avut ca motive, desigur, valoarea 
sa permanent argumentată când a condus ansamblurile simfonice ale 
Filarmonicii și Radiodifuziunii (ex. Concertul Beethoven — 20 mai 1954 cu 
Orchestra Radio și pianista Aurelia Cionca; concertul Andricu-Hdndel- 
Wagner, 1 ianuarie 1955 cu orchestra Filarmonicii și organistul Helmuth 
Plattner; concertul Mozart-Beethoven din 2 aprilie 1966 cu aceeași 
orchestră și violonistul Ștefan Ruha). Este cunoscut ajutorul dat de 
maestrul Antonin Ciolan tânărului sărac și virtuoz Ștefan Ruha, pe care l- 
a programat în concertele Filarmonicii clujene, amăgindu-i oarecum lipsa 
banilor. 

Întorcându-ne la activitatea de la Cluj a lui Antonin Ciolan, 
numărul dirijorilor pregătiţi de el a crescut considerabil datorită libertăţii 
de care s-a bucurat în transmiterea concepţiei ca șef de orchestră, în 
șlefuirea tehnicii și expresivitatii studenților clasei de „dirijat orchestră” si 
„dirijat cor”. Formati în deceniile trecute la lași sub îndrumarea lui 
Antonin Ciolan — Carlo Felice Cillario, Emanuel Elenescu, Dumitru D. 
Botez, Florica Dimitriu, Remus Tzincoca au fost urmați la Cluj de Anatol 
Chisadji, Erich Bergel, Petre Sbircea, Alexandru Munteanu, Ervin Acél, 
Miron Raţiu, Emil Simon. Multe decenii, Sergiu Celibidache nu a fost știut 
ca învățăcel de aproape (la lași), ca admirator de departe al profesorului 
și dirijorului Antonin Ciolan. Deși nu s-a înscris oficial student al 
Conservatorului din lași, Celibidache a urmărit de multe ori cursurile 
maestrului, s-a bucurat de sfaturile sale. Scrisoarea din 14 iulie 1968, plină 
de afecţiune, trimisă din Veneţia, este o dovadă importantă: 


„lubite Maestre,/ Rîndurile matale mi-au umplut sufletul de 
bucurie. Numai de ce ai început cu Domnule?/ Mie îmi plăcea mult mai 
mult cînd la lași îmi spuneai ,,draguta” si te rog să crezi că nu m-am 
schimbat./ Atunci ca și astăzi gândeam că mata ai fost cel mai mare dirijor 
român. Și printre impresiile din ţară pe care le-am luat cu mine la plecare 
și care într-un fel mi-au influențat adolescenţa și desfășurarea, imaginea 
netedă a lui Antonin Ciolan cu intransigenta, răbdarea și talentul lui a fost 
hotărâtoare. [...] eu te vad maestre în fata ochilor și astăzi cînd la Ateneu 
în timpul unei probe a unui așa zis mare dirijor, te-ai întors spre banca din 
spate unde stăteam eu și bietul Mircea Florescu și ne-ai spus cu indignare: 

nu-i asa! măi băieţi! Si nu era asa dragă si neuitate maestre! / Cu tot 
dragul de totdeauna al matale elev credincios, Sergiu Celibidache”? 


Succesele importante, valoarea ca dirijor și profesor au avut drept 
rezultat firesc pentru Antonin Ciolan, în vremurile când puterea politică i- 
a fost favorabilă, acordarea celor mai importante distincţii oficiale 
românești: Ordinul „Meritul cultural pentru artă”, cl. a Il-a (1934, 1942), 
Artist emerit (1953), Ordinul muncii cl. | (1958), Ordinul Meritul cultural 
cl | (1961), Maestru emerit al artei și Profesor emerit (1962), Artist al 
poporului (1964), Decorația „Meritul Cultural” cl. | (1970). 

Antonin Ciolan și-a încheiat epopeea lumească la 4 decembrie 
1970. Momentele oficiale de prețuire supremă înaintea ultimului drum 
spre „Eternitatea” lasului natal au oglindit recunostinta societăţii 
muzicale clujene pentru ridicarea instituţiilor sale de profil, mai ales a 
Filarmonicii, la nivel performant in tara si peste hotare (după cum se 
poate demonstra datorită cronicilor), clipa dispariţiei, retrospectiva 
onorantă a realizărilor sale numeroase ca dirijor, profesor, conducător de 
organizaţii profesionale în domeniul muzicii motivând atunci atenţia 
presei, chiar dacă rigorile cenzurii comuniste i-au trecut sub tăcere 
destule succese. 


Concepţia dirijorală 


Am acordat spațiu generos evocării destinului uman și muzical 
purtând numele lui Anton Ciolan pentru că, din nefericire, o parte 
consistentă a informaţiilor aflate multe decenii în circulaţie restrânsă au 
fost sporadice, lacunare, au ocolit perioade semnificative din istoria 
României, implicit din viata și activitatea sa. Abia în anul 2012, 
trompetistul, profesorul, conducătorul de formaţii muzicale Gheorghe 
Mușat a adunat între coperţile impozantului volum Antonin Ciolan — 
inegalabilul maestru al baghetei un mare număr de documente 
(informaţii din presă, cronici, scrisori, afișe, programe de concert, acte 
oficiale, evocări ale unor muzicieni, fotografii) care luminează ceea ce am 
numit epopeea lui Antonin Ciolan. Accesul la alte documente apărute 
între timp sau consultate personal, la care mă voi referi în continuare 
(înregistrări audio, scrieri publicistice și muzicologice) îmi motivează 
gestul de sporire a luminării realizărilor exemplare marca „Antonin 
Ciolan” . 


1 Gheorghe Mușat, Antonin Ciolan — Inegalabilul maestru al baghetei. Junimea, 
ediția a Il-a, 2017, pag. 350-351 

lau ca prim exemplu Mica serenadă în do major K.K. 525 de 
Mozart. Ajuns la 80-83 de anit, Antonin Ciolan a creat din măsurile de 
început ale primei parti, Allegro, „imaginea” temperamentului propriu: 
accentuat-dinamic, volitiv, ușor sesizabil în vârfurile trăsăturilor de arcuș. 
Se simte cadenta interioară de sorginte germană, însă deplin rezonantă 
mlădierii melodice, urmărită cu talentul-stiinta diferentierii trăsăturilor, a 
elegantei frazării. Impetuozitatea tinerească irumpe o clipă și în a doua 
secţiune a Romantei, spre a lăsa din nou loc lirismului respectuos al 
acestui Andante, încheiat măestrit cu cele două ultime note admirabil 
prelungite. Alt binom detectabil în viziunea lui Antonin Ciolan a fost 
aparenta dichotomie între cadență și eleganţă din Menuet (Allegretto), 
pentru ca în Rondo (Allegro) să izbucnească din nou tinereţea sprintara, 
cu accente hotărâte, însă nu exagerate. 


Unul dintre pilonii rezistenți 61 de ani în repertoriul lui Antonin 
Ciolan, de la începutul studiilor în Germania (1909) până la finalul vieţii 
(1970), a fost simfonismul beethovenian. Astăzi, întruparea sonoră a 
concepției sale în privința Simfoniei a VII-a poate fi reconstituită indirect 
din analiza Rodicăi Oană Pop?, și nemijlocit din auditia versiunii 
înregistrată împreună cu ansamblul de acasă, de la Cluj. Acest document 
îmi permite ordonarea impresiilor personale. După atâtea reluări ale 
partiturii, la senectute regizorul noului spectacol muzical a echilibrat 
solemnitatea introducerii, Poco sostenuto, a gradat cu fineţe sonoritatile 
viorilor și ale instrumentelor de suflat, cărora le-a cerut claritate, lirism, 
aspect incisiv, participare organizată la „traficul” de teme, înţelegere 
creatoare a rolului temelor secundare. Secțiunea Vivace a fost, sub 
gesturile măsurate ale octogenarului dirijor, exact ceea ce au trebuit să 
fie: expunere hotărâtă, de aceeași sorginte germană, cu aceeași origine a 
strălucirii instrumentelor de alamă. 

În partea a II-a, Allegretto, dramaturgia tristetii bethoveniene este 
exprimată cu o senină maturitate, fără supradimensionarea vreunei note 
sau vreunui accent. Sunetul fiecărui instrument este clar luminat, 
imaginea de ansamblu duce gândul ascultătorului la orchestre renumite 
ale lumii. Arhitectura complexă, logica fiecărui plan, a fiecărui detaliu 
sonor, dublul caracter epic-descriptiv, dozarea nuantelor, ritmul interior, 
spectaculozitatea secventelor în Allegro amintind inevitabil tempii alerti 
ce au supranumit una din indicaţiile altui temperamental cu baghetă, 
Arturo Toscanini, ,,toscanissimo” (de aici termenul românizat 


1 Imprimarea audio nefiind datată precis, o asimilez intervalului de timp 1964- 
1966, când Antonin Ciolan a susţinut o serie de concerte „Mozart” la Cluj- 
Napoca și la București cu orchestrele celor două filarmonici. 

2 Portrete de interpreţi: Antonin Ciolan, în Muzica, nr. 1, 1967, pp. 35-40 

„ciolanissimo”!) — totul contribuie la inaltarea unui edificiu muzical- 
artistic rezistent in timp. 

Alt stâlp de rezistenţă a creaţiei dirijorale „marca Antonin Ciolan” 
este, fără îndoială, simfonismul brahmsian. Coloană nefisurată din anii 
1909-1913, când a fost ridicată sub îndrumarea profesorilor germani. 
Pentru Brahms, liniile de forță ale concepţiei dirijorale șlefuită o viata de 
Antonin Ciolan pornind de la Hans von Bilov, prin urmașii săi. Spre 
deosebire de simfonia beethoveniană înregistrată în concert, primul opus 
de acest tip, op. 68 în do minor, beneficiază de performanţa captării 
sonore, argument pentru publicarea pe disc.” 

Masivitatea dramatică, tristeţea desenului melodic al oboiului și 
al partidei de violoncele, stinsă treptat în tăcere, climatul interior 
învolburat cuprinzând întregul complex instrumental, alternările unduite 
de la tempo-ul de marș la andantele liric permisiv ritardanto-urilor 
justificate, „ariile” parcă de belcanto ale partidei violinelor, și ele supuse 
vivacitatii neafectată de senectutea dirijorului, totul a inspirat în partea |, 
Un poco sostenuto — Allegro, interpretarea performantă a orchestrei 
modelată de Pygmalion-ul său. 

Partea a Il-a, Andante sostenuto, a însemnat pentru Antonin 
Ciolan un poem de un lirism înfiorat, dar sensibilitatea moldoveanului și- 
a aflat echilibrul în simţul arhitectonic ce a stăpânit proporțiile, a luminat 
solar ori crepuscular, după vrerea compozitorului, sunetul și expresia 
fiecărui instrument, peisajul impunător al ansamblului simfonic. 

Gratia solemn-lirică se regăsește în mini-poemul Un poco 
allegretto e grazioso din partea a Ill-a, pentru ca mișcarea finală, Allegro 
non troppo, ma con brio — piu allegro, să devină în concepţia lui Antonin 
Ciolan un poem simfonic în sine, de o captivantă dispunere a diversităţii 
tematice, a complexităţii scriiturii, a spectaculozitatii desfășurării 
dramatice, a frumuseţii muzicii. Totul a fost migălit cu răbdare și 
minutiozitate de german, cu simţul proporţiilor, cu logica argumentării 
celui care în tinerețe își începuse, ne amintim, studiile de Drept, cu 
sensibilitatea latină definindu-l pe scena de concert si pe scena vieţii. 
Simfonia | de Brahms în viziunea lui Antonin Ciolan captivează total 
ascultătorul, formându-l precum și-a format maestrul orchestrele, așa 
cum a fost ca om: în legea ambivalentă a rigorii, claritatii, fermitatii, 
pregnantei, caracterului spectaculos al discursului muzical. 

Încă un pilon de sprijin pentru structura principală a repertoriului 
cultivat de Antonin Ciolan l-a constituit creaţia rusă (Ceaikovski, 
Musorgski, Rimski-Korsakov, Glinka, Borodin, Haciaturian etc.). Doar 
afișele, unele cronici, alte documente scrise și fotografice pot argumenta 


1 Electrecord, prima ediţie - ECE 0330, 1968 

succesul neintrerupt al concertelor, al spectacolelor de opera dirijate de- 
a lungul deceniilor în toată tara. Din păcate, în momentul de fata printre 
foarte puţinele înregistrări audio existente mai poate fi studiată doar 
înregistrarea Simfoniei a V-a în mi minor opus 64 de P.I. Ceaikovski, 
realizată tot cu Orchestra Filarmonicii „Transilvania”.7 

Încă de la începutul marșului din partea | — Andante. Allegro con 
anima, este evident climatul temperamental, năvalnic ce dezvăluie 
valoarea individuală și de ansamblu a instrumentiștilor clujeni. Impresia 
principală dintâi, revenită la auditia acestui document sonor, este 
caracterul epic al muzicii în viziunea lui Antonin Ciolan. Îndiferent de 
natura sa — dinamică sau lirică. Atrage atenţia din nou vioiciunea 
tinerească, impresionează mobilitatea desfăşurării muzical-sonor- 
expresive reflectată în exploziile întregului aparat orchestral, în solo-urile 
sprintare. 

Ardenta expresiei rămâne nestinsa in Andante cantabile con 
alcuna licenza, partea a Il-a. Liniile melodice ale viorilor si violoncelelor, 
ale fagotului, ale oboiului, totul este slefuit, luminat cu inspiratie, cu 
echilibru. Desenul melodic inventat de Ceaikovski isi pastreaza natura 
existential-romantica, ferită de orice redundanta, de orice notă 
grandilocventă. Nici elementul-surpriza nu lipsește, justificat de 
contrastele firești, luminate ale atacurilor puternice de la instrumentele 
de alamă lăsând loc melodiei unduioase a instrumentelor cu corzi din 
final. 

Caracterul epic se păstrează în elegantul vals din partea a Ill-a, 
Allegro moderato, eleganţă ce nu se pierde în fulgurarea melodică a 
violinelor și instrumentelor de suflat avantajate de solo-uri sprintare. Este 
alt moment definitoriu pentru valoarea individuală și de ansamblu la care 
ajunseseră membrii Filarmonicii din Cluj. 

Andante maestoso — Allegro Vivace, partea a IV-a, ar fi putut fi 
pentru Antonin Ciolan, contemporanul unor Furtwängler, Toscanini sau 
George Georgescu prilejul ritmului alert cadentat, al strălucirilor puternic 
iradiante, orbitoare, „mitraliate” din pâlniile instrumentelor de alamă, de 
întreaga „artilerie” instrumentală. Nu este asa pentru că masivitatea 
impozantă (pleonasm intenţionat) a triadei melodie-ritm-sonoritate a 
rămas echilibrată datorită școlii germane urmată în tinereţe, datorită 
naturii expansive, volitive a dirijorului român, datorită experienţei și 
maturității. Ascultând opus-uri de Mozart, Beethoven, Brahms sau 
Ceaikovski în variantele dirijorale rămase de la Antonin Ciolan, se impune 
alt element stilistic ce i-a fost propriu: libertatea creatoare mult 
respectuoasă fata de textul muzical. De aceea climatul ardent, 


1 Electrecord 0294 

vivacitatea ritmica, luminarea poetica a cantilenelor, slefuirea solo-urilor, 
spectaculozitatea momentelor de ansamblu, continuitatea interioara a 
fluxului dramatic, maturitatea senectutii neîntrerupt înfierbântată de 
tumultul afectiv tineresc — totul asigură creației dirijorale „marca Antonin 
Ciolan” interesul, aprecierea superlativă neafectate de trecerea timpului. 

Pe parcursul însemnărilor de faţă, am privilegiat, ca informaţie și 
comentariu, versiunile interpretative ale unor lucrări din repertoriul 
simfonic. Motivul îl constituie numărul mare al informaţiilor, amintirile 
celor care l-au cunoscut, l-au urmărit în sala de concert, dovezile 
concludente ale înregistrărilor. Există prea puţine cronici, rămâne de 
cercetat dacă s-au efectuat imprimări ale spectacolelor de operă. Dar 
evaluările concertelor sale simfonice, înregistrările mă încredinţează că 
sub bagheta lui Antonin Ciolan orchestra își păstra egalitatea ca element 
important al reprezentatiei, nu avea rol acompaniator. Avansez supoziţia 
că succesul spectacolelor de teatru liric de la Chișinău, Odessa, Cernăuţi, 
lași, Cluj s-a datorat si pregnantei „vocii” ansamblului instrumental, ce 


| 


contribuia prin mobilitatea ritmică, prin dispunerea accentelor, 
frumuseţea și strălucirea melodică, prin păstrarea caracterului epic- 
dramatic al muzicii la plasarea întregii producţii în zona spectacolului de 
primă calitate. 

Încă un triumf târziu al lui Antonin Ciolan a fost invitarea sa, la 
Festivalul Internaţional „George Enescu” din 1967 în ipostaza onorantă a 
deschizătorului de concerte. Clemansa Firca a înregistrat în cuvinte 
măsurate importanţa momentului, remarcând unul dintre componentele 
de bază ale viziunii dirijorale, coeziunea gândirii muzical-dramatice: 

Evenimentul prezentării în deschiderea festivalului a Simfoniei I [în 
mi bemol major opus 13] în execuţia Filarmonicii „George Enescu” 
condusă de Antonin Ciolan a însemnat totodată — în virtutea unei tendinţe 
deja relevate — o proiectare in simfonismul european a „Eroicei” 
enesciene, efectiv investită cu acest caracter. O asemenea concepție, 
excluzând efuziunile romantice, a fost favorizată de adoptarea tempo-ului 
extrem de viu, ducând la o linie continuă, la evitarea fragmentărilor.! 

Doar afișele, câteva cronici, informaţiile diseminate sporadic de-a 
lungul timpului în reviste, în cărţile profesorului Mihail Cozmei, în volumul 
monografic realizat de Gheorghe Mușat, în volumul lui Eugen Pricope 
Dirijori și orchestre? dau seamă despre bogăţia și diversitatea 
repertoriului componistic românesc prezent în programele dirijorului, 
peste tot in tara. Rămâne de aflat dacă lucrări de Enescu, Caudella, 
Drăgoi, Rogalski, Paul Constantinescu, Toduta au rămas în memoria 
magnetică. 


Concluzii 


Prima calitate (în ordine cronologică) a lui Antonin Ciolan a fost 
patriotismul. El a renunţat la perspectivele evidente ale carierei dirijorale 
în Germania și în Europa spre a se întoarce în tara natală. În acest sens, 
poate fi considerat deschizătorul seriei dirijorilor români care și-au 
sacrificat succesul pe cele mai importante scene ale lumii - lon Baciu și, 
de la un anumit moment, Cristian Mandeal devenindu-i urmași vrednici. 
Efectele negative ale opțiunii celor trei maeștri ai baghetei au fost 
nedreptatile, luptele de culise, energia prețioasă irosită în conflicte cu 
autoritățile (Ciolan, Baciu), cu mentalităţile românești ce privilegiaza 
deseori interesul personal, pecuniar în dauna celui colectiv. Antonin 
Ciolan nu numai că s-a întors în România, dar și-a ales rolul de întemeietor 
de orchestre, înnoitor al repertoriilor, de profesor. Însă prin concepțiile 
înaintate, prin rezultatele admirate de dirijorii străini care au lucrat cu 
orchestra din lasi, de George Enescu, din 1955 cu orchestra din Cluj, de 
public, el și-a argumentat permanent statutul ce a depășit granițele 
naționale. Cu dreptate scria Eugen Pricope: 

[...] „a lucrat mereu în provincie, dar n-a rămas un provincial. 
Octogenar, dirija Filarmonica din Cluj, al cărei director era, acasă ori în 
turneu la Ateneul din București. Dirija, deasemenea, Filarmonica George 


1 Muzica, nr. 10, 1967, Festivalul. Muzica Românească. Clemansa Firca — Creaţia 
enesciană, p. 15. 

2 Editura Muzicală, 1971, capitolul Un animator neobosit - Antonin Ciolan, pag. 
343-349 

88 


Revista MUZICA Nr. 3 / 2023 


Enescu cu un brio ce stârnea entuziasmul, ca unul căruia i s-ar fi cuvenit 
întotdeauna mai mult.” 


În nota de subsol, autorul volumului preciza: 

„Ciolan a dirijat la Filarmonica din București 10 programe în 26 de 
ani (1940-1966).” 

Al doilea element ce se detașează la auditia înregistrărilor este 
pregnanta ritmică. Tempo-urile lui Antonin Ciolan se potriveau deseori 
indicatiilor allegro-allegretto-presto, dar corespund permanent 
mobilitatii interioare a muzicii, avand rezultat caracterul epic, fluenta 
neîntreruptă a desfășurării ce include în mod contrastant, perfect 
justificat dramatismul si lirismul, fermitatea si starea poetica. Desi 
înregistrările audio au fost realizate cand dirijorul ajunsese la opt decenii 
de viata, nu este perceptibilă concepţia austeră, din care fiorul ingenuu a 
fost eliminat spre a lăsa loc serenitatii lipsită de elan. Spre exemplu, 
versiunea Primei Simfonii în do minor opus 68 de Brahms emană spiritul 
înţelepciunii grave, impozante chiar, luminată solar de frumuseţea și 
poezia desenului melodic. 

Arhitectura grandioasă, solidă a edificiului muzical, vizibilă din 
orice unghi, este privită/ascultată (din oricare secțiune a lucrării) oferă 
concomitent receptorului libertatea savurării fiecărui detaliu sonor, la 
fel cum se întâmplă când privești o catedrală, cu ornamentele sale baroce 
încrustate în piatră. Armonia de ansamblu este impresionantă, admirabilă 
rămâne sonoritatea fiecărui instrument privilegiat de compozitor cu 
pasaje solistice. „Arii” individuale alocate oboiului, flautului, violoncelului 
sau viorii — alt exemplu poate fi Simfonia a V-a în mi minor de Ceaikovski. 

Numai din puţine mărturii sonore adăpostite în memoria 
magnetică, rămâne evidentă modernitatea interpretărilor lui Antonin 
Ciolan. Străine de redundante, efuziuni și edulcorări tipice finalului de 
secol XIX, primei jumătăţi de secol XX, refuzând orice nuanţă sau accent 
de orgoliu personal evident chiar la șefi de orchestră celebri, versiunile 
interpretative ale dirijorului român au, în schimb, orgoliul justificat al 
apropierii sensibile de spiritul partiturii. Dacă adăugăm la aceste 
coordonate ale concepţiei slefuirea infinitezimală a detaliilor privind 
fiecare instrument, a sonoritatii de ansamblu, ne explicăm valoarea 
performantă, de nivel internaţional, la care a ajuns orchestra Filarmonicii 
clujene sub conducerea sa. 

Sunt valori-model ce ar merita oferite spre studiu tinerilor aflați în 
stadiile însușirii tehnicii dirijatului de orchestră, valori pe care publicul de 


1 Eugen Pricope, Dirijori și orchestre. Editura Muzicală, 1971, pag. 343, capitolul 
Un animator neobosit, p. 343. 

astazi ar trebui sa le cunoasca. Spre sfarsitul vietii indelungate, Antonin 
Ciolan a fost supranumit cu dreptate „patriarhul dirijorilor”. Acum își 
merită pe deplin locul printre cei mai importanţi dirijori din istorie. 


SUMMARY 


Alex Vasiliu 
The epic Antonin Ciolan 


Strongly influenced by the musical schools of Leipzig, Dresden and Berlin, 
Antonin Ciolan had an exceptional career as a conductor, founder of 
orchestras, innovator of the musical life of lași by introducing into the 
concert repertoire, symphonic masterpieces representing German, 
Russian and French creation, highly appreciated conductor of religious 
choirs, respected teacher at Conservatories of lasi and Cluj-Napoca, 
ferment of the musical life in Chișinău, Odessa, Chernivtsi, where he 
coordinated concert and opera institutions. He was director and first 
conductor of the "Transilvania" Philharmonic, whose orchestra he 
brought to the European standards and he was the teacher of a long 
series of conductors retained by the history (Emanuel Elenescu, Sergiu 
Celibidache, Remus Tzincoca, Erich Bergel, etc.). He has distinguished 
himself as the creator of a conducting concept that has stood the test of 
time thanks to the combination of respect for the score-creative freedom, 
thanks to his dynamism and dramatic sense, the enhancement of each 
sound source and of the whole orchestra, thanks to the spectacularity of 
his interpretative versions. Antonin Ciolan is a legendary name in 
Romanian music that deserves to be better known. 

Cine se teme de Thanatos? 


lrina Boga 


Transylvanian Tributes to Ligeti 


Thanatos in Contemporary Music, 
from the Tragic to the Grotesque 


Edited by 


Bianca Tiplea Temes 
Hermann Danuser 


[Mista 


Fiintele umane au 
pierdut stiinta de a muri, 
susținea Zoltan Farkas în 
eseul Thanatos ca ritual: 
„Funeral Rite” de Zoltán 


i Jeney. Această afimatie m- 


a surprins și am avut 
nevoie de un răstimp să îi 
înțeleg substratul. Autorul 
identifica, în adevărul 
zilelor noastre, o dizolvare 
a presupusei umilinte si 


~ integritati caracteristice 


ars moriendi, o detaşare 
de demnitatea ultimei 
călătorii si transgresarea 
către o atitudine violentă, 
dezagreabila, umilitoare, 
întreținută de tavalugul ce 
a călcat cu barbarie 
umanitatea ultimelor 
secole (deportată sau 
nimicită de genocide, 
deflagratii mondiale sau 
pandemii, părăsită în 
morminte comune). Un 


furt de identitate — am spune, sau mai degrabă o aducere la numitor comun, 
menită a şterge tot ce ne este personal, inclusiv demnitatea în fața morții. 
Thanatos coboară astfel din sfera zeilor de ordin tragic, cu nuanțe de posibil 
sublim — acolo unde isi confrunta teritoriul cu Eros, pentru a descinde direct în 

infern: o zona grosiera si gregara a carei disperare, astazi, aluneca pe panta 
grotescului. Este in fapt si tematica volumului Transylvanian Tributes to Ligeti. 
Thanatos in Contemporary Music, from the Tragic to the Grotesque, o colectie 
de eseuri reiesite in urma celei de-a treia editii a Festivalului Ligeti (2020), o 
colaborare Transylvania Art and Science si Academia Nationala de Muzica 
»Gheorghe Dima” din Cluj Napoca. ingrijit de Bianca Tiplea Temes si Hermann 
Danuser (keynote speaker al conferintei), compendiumul de lucrari? implica trei 
paliere de discutii. Traseul ideilor poarta cititorul pe o serpentina aparent fara 
ieșire ce întreabă la infinit: este moartea o glumă grotesca? Parca urmând pașii 
lui Dante, cele trei lumi pe care avem ocazia să le vizităm cu ajutorul volumului 
— Sonic Epigraphs, Ars Moriendi si Le Tout Petit Macabre — A Ligeti — nu vor mai 
acorda cititorului sansa „organizată” de a părăsi Infernul pentru a ascende către 
Paradis. Spirala este descendentă, declin progresiv și invariabil în teritoriul 
apocaliptic al Morţii, tempoul dansului macabru în care suntem prinși intetindu- 
se până la paroxism. În introducerea Biancăi Tiplea Temes, ce precede cele trei 
capitole mari deja enunțate, autoarea rememorează cu perplexitate drumul 
parcurs de la alegerea, undeva in 2018, a tematicii simpozionului — moartea 
oglindită în muzica contemporană, până la publicare. Subiectul a alunecat ușor 
către lumea controversată a muzicii lui Ligeti, iar problematica morții a preluat 
conotaţii imprevizibile și absurd de reale odată cu momentul pandemic. 
Ostilitățile conferinţei au trecut în online, iar astăzi, reveniti la un presupus 
normal, contribuţiile unei serii de autori prestigioși și-au văzut varianta fizică 
într-un volum intrigant ca tematică și rezolvări, publicat în limba engleză. 

Să examinăm însă datele pariului. Avem ca punct de plecare premisa 
muzicii contemporane. Tangenta estetică propusă urmează a căuta dacă există 
posibilitatea unirii a două puncte a (tragic) și b (grotesc). Liantul va fi reprezentat 
de transilvaneanul György Ligeti. lar opera sa — Le Grand Macabre, dezlantuie 
talazurile lui Thanatos, adică indiferent ce traseu alegem sau variantă de 
rezolvare a problemei, la final este moartea. 

Dacă în canonul antichităţii, întreg edificiul trăirilor artistice se ridica pe 
emblema unică a frumuseţii, timpurile noastre s-au dezis de acest echilibru, 
lăsând loc în artă și poziţiilor survenite din organic, trivial sau mundan. Cadranul 
categoriilor estetice ireductibile, acele „modificări ale frumosului”, cum le 
intitula Tudor Vianu, s-a lărgit progresiv până când, la Etienne Souriau, fiecare 
ceas al existenţei va bate alt sentiment, pentru ca apoi esteticul să poate fi redat 


1 Transylvanian Tributes to Ligeti, Thanatos in Contemporary Music: from the Tragic to 
the Grotesque editat de Bianca Tiplea Temes, Hermann Danuser. - Cluj-Napoca: 
MediaMusica, 2022; vom reproduce titlurile comunicărilor în limba engleză, așa cum se 
regăsesc în volum. 


92 


Revista MUZICA Nr. 3 / 2023 


fără tăgadă de fiecare adjectiv în parte pe care ni l-am putea imagina. Să 
însemne această pulverizare sfârșitul sau libertatea? Timpurile noastre par că s- 
au dezis de frumuseţe, lăsând în noi să se nască virtuți și frici de mii de culori. Și 
astfel grotescul și proximitatea morții devin un vehicul comun, pus în mișcare de 
forţa anxietatii. Dezbatem eterne monologuri cu eul nostru verificându-ne 
conștiința propriei existente, gradul de teamă, moartea sinelui, sau moartea ca 
renunțare. 


Capitolul |, Sonic Epigraphs, debutează cu intervenţia lui Hermann 
Danuser, ce ne oferă o primă variantă de a supraviețui inevitabilului sfârșit: 
amintirea. The Memorial Topic in the Twentieth Century and Schoenberg's 
Modernist Genealogies întrevede, în rememorarea și valorificarea trecutului și a 
prezenţei celor morţi, acea linie roșie a semnificației, înţelesul existenţei în 
continuitatea sa. Fie că face apel la comemorarea de substrat ironic, unde 
absurdul sau parodia transcend aspectului funest, inversând stările (vezi 
Simfonia | de Mahler), fie că discută disputarea memoriei (Beethoven citat de 
Richard Strauss) sau oscilatia între disperare și idolatrie a lui Alban Berg în relație 
cu Schânberg, Danuser oferă o șansă valabilă a învingerii timpului prin artă. O 
artă care la nivel de motiv, idee, motivaţie sau argument valorifică trecutul, 
păstrându-l viu. Nimeni și nimic nu dispare cu adevărat până când nu este uitat. 

Pe aceeași traiectorie regăsim eseul lui László Vikărius — „This is my death 
song...” Between Funèbre and Grotesque in Béla Bartok's Compositions of 1908 
— care din premisele discuţiei evocă o genealogie ideatică si de conduită a 
meșteșugului între Beethoven, oglindit în Bartok, regăsit mai departe in Ligeti si 
tot astfel în generaţii de creatori ce le-au urmat, creând ogivă peste timp. 
Inspirat peste măsură de realitatea folclorică — sursă a tuturor emoţiilor, Bartok 
apelează nu de puţine ori la grotesc, în opusurile camerale, balet și operă. Însă 
această intervenţie, adeseori în tandem cu lărgirea realității către orizonturi 
misterioase, atrage după sine un comportament posibil violent și brutal, asociat 
disperării și sarcasmului. Grotescul lui Bartok este fantastic, chiar malefic uneori. 

În cele ce urmează, Pavel Pușcaș și loana Badiu-Avram oferă cititorului o 
analiză de proporţii a Requiem-ului lui Bruno Maderna. Finalizată la sfârșitul 
celui de-al Doilea Război Mondial, partitura a fost pierdută până în prima decadă 
a anilor 2000, un text muzical ce îmbină o varietate de stiluri, concentrat 
totodată într-un flux linear, ușor inteligibil. 

Dacă soluţia continuității prin artă ca strategie de rezistenţă e fost deja 
expusă, o altă variantă de depășire a consecinţelor traumatice pare să se 
regăsească tot în expresia artistică. Beata Bolestawska analizează, în studiul 
Reflecting War Traumas: Roman Palester's Requiem and Zygmunt Mycielski’s 
Rescue Songs, o serie de lucrări ce rezonează prezenţa terifiantă a războiului în 
simfonismul polonez. Palester, prizonier nazist, repatriat apoi într-o tara în 
ruină, alege ca vocea sa să răsune într-un limbaj intim, aproape de factura unei 

rugăciuni, cu încredere în supravieţuire. Drama războiului se traduce în lirism 
melancolic, suferinţa nu perpetuează, ci caută alinare. La fel și Mycielski, revenit 
în Polonia după front și lagăr, găsește în forța poetică rostul salvării, confesiunea 
cu valoarea de cunoaștere. Întâlnirea cu Thanatos în aceste cazuri nu are nimic 
grotesc în actul artistic, ci doar în atrocitățile ce l-au determinat. 


Cu capitolul secund, Ars Moriendi, coborârea continuă. Sau este totuși un 
simulacru al Purgatoriului? Din Purgatoriu mai ai șansa să ieși? Sau este doar 
așteptarea eternă a calvarului? După lucrarea lui Zoltân Farkas pomenită la 
începutul acestei descinderi, descoperim eseul From Thanatos to the Elysian 
Fields in the Music of Dan Dediu, semnat de Olguta Lupu. Autoarea identifica un 
număr mare de creații semnate Dan Dediu în care preferința autorului pentru 
asocieri contradictorii îl poartă în proximitatea morții. Atitudinea pe care o 
asociază Olguta Lupu, în analiza pe patru studii de caz, este însă însoţită de 
speranţă. Moartea ca final sau moartea ca pasaj? Aparent, în spatele 
definitivului implacabil există o șansă pentru sufletele aparte de a fi purtate 
dincolo de fluviul Oceanus, părăsind astfel o lume a contrastelor pe care Dan 
Dediu exersează să le integreze într-un univers comun. Fie că întunericul izbește 
din aspecte gotice relevate de atitudinea de ordin mistic sau lumina visătoare 
însoțește versurile dureroase semnate de Marin Sorescu pe patul de moarte, 
Olguţa Lupu construiește pe Thanatos-ul desprins din muzica lui Dan Dediu un 
eseu foarte uman, sensibil și oarecum reconfortant, în care bucuria tristetii 
zugrăvește un posibil prezent fixat în Nafs-ul iluminării. 

Citind titlul contribuţiei doamnei Bianca Tiplea Temes la volumul de fata, 
The Sound of Falling Tears: The Dawn Song (Cântecul zorilor) in Romanian 
Composition, gândul m-a purtat instantaneu către estetica renascentistă și 
Melancolia lui Albrecht Durer. Autoarea stratifică cu iscusinta prezenţa unui 
motiv repetitiv în arta tuturor timpurilor — lacrima — identificându-i deopotrivă 
prelucrările de tip cultivat și esenţa brută desprinsă din ritualul folcloric. De la 
lamento-ul lui John Dowland la Lacul de lacrimi, ce hrănește grădina Castelului 
lui Barbă Albastră bart6kian, de la Benjamin Britten la George Crumb sau de la 
Myriam Marbé la Doina Rotaru, universul durerii a surprins mereu urma 
lacrimilor pe obrazul timpului. Izvorul folcloric pare să compenseze durerea 
pierderii prin cântec, ghidând astfel sufletul în lunga călătorie ce îl așteaptă — 
Cântecul zorilor, alături de Al gropii sau de Bocet par să filtreze esenţa suferinţei 
fruste, alunecând între grotesc și sublim, fără efort. 


Odată ajunși la cea de-a treia secțiune a discuţiilor, ne trezim proiectati 
direct în măruntaiele grotescului: Le Tout Petit Macabre — A Ligeti. Amy Bauer 
întreabă fără menajamente: “Are you dead, like us?’ The Liminal Status of the 
Undead in the Music of Ligeti. Raportarea morții la Ligeti se proiectează între 
Requiem si opera Le Grand Macabre, personaje deformate și tehnici 

componistice împinse la limită, sfidând cu prisosinté normele. Amy Bauer 
discuta un conflict libidinal transformat in metoda, eludarea existentei supuse 
legilor naturii atrăgând după sine aberatia, personaje hiper-expresive care mor 
pentru a reveni la viata, masti demonice si voci spectrale. Vartejul nebunesc este 
intrerupt, pentru putin, de interventia doamnei Elena Maria Sorban, care 
realizeaza Exercises in Dying? Reflexions on Ligeti’s Unpublished Juvenile Latin 
Cantatas. Se reia insa la fel de brusc cu Death in Hamburg? Memorial Aspects 
of Ligeti's Late Concerto de Benjamin R. Levi. Autorul întrevede o legătură 
organică între pierderile din viata lui Ligeti si aspectul de lamento al muzicii sale. 
Moartea pășește prin extindere dincolo de Requiem sau operă către lucrările 
târzii, unde situațiile componistice de natură extremă vor oscila între microtonii, 
spectralism și ... multiculturalism. 

Dar nu mai este timp. Finalul amânat este aici cu cel din urmă studiu: From 
Kylwiria to Bruegh elland: Concepts and Preliminary Stages on the Way to Le 
Grand Macabre de Heidy Zimmermann. „Vreau să scriu piesa vieții mele” anunţa 
Ligeti în 1971, motivaţie care îi oferă autoarei terenul pentru a reveni la două 
momente aparte de inspirație caracteristice compozitorului: utopia Kylwiriei - 
lumea inventată de copilăria lui Ligeti în care limba oficială avea la bază româna 
și Oidipus. Suntem adânc gravati în sfera operei inspirate de La Balade du Grand 
Macabre de Michel de Ghelderode si adaptati totodată unui Breughelland 
zugrăvit de penel. Poate am fi tentaţi să plasăm întreaga greutate a existenţei — 
ce pare destinată unui teritoriu apocaliptic, pe umerii prezentului. Indepartati 
de icoana uitată a frumosului, astăzi, permitem oricărui adjectiv să ne numească 
estetic. Și ne regăsim siniștri, deformati, anxioși, vicleni, perverși sau doar tristi. 
Dar să nu uităm că lumea lui Nekrotzar din Breughelland este și lumea din 
Triumph van den Doot a lui Pieter Bruegel cel Bătrân. Moartea sinistră și 
grotescă, pierderea demnităţii în fata deznodământului fatal, misterul extinctiei 
sau dansul macabru nu le-am inventat noi. Maestrul păpușar Meschke ne joacă 
pe fiecare în firele sale aiurite, legiunea cotropește pământul, iar morții nu vor 
mai face diferenţă de cei vii. Tragic ar putea fi finalul, grotesc este dansul, 
Kylwiria (calvar) este tara / Prinţul întunericului ar putea — dacă nu ar fi vorba 
despre o operă alienantă și parodică — să aducă deznodământul fatal. Dar până 
și Judecata de Apoi se petrece sub bătaia insensibilă a metronomului, tema din 
Eroica beethoveniană devine serie, iar moartea, evident, nici ea nu mai este ce- 
a fost. În mod uimitor, prin Le Grand Macabre, Ligeti, la întânirea tragicului cu 
grotescul, aduce sfârșitului lumii speranţă și chiar o umbră de umor. 

Ne-am înhămat, citind volumul, la o călătorie terifiantă și atroce, și 
întâlnirile au fost pe măsura așteptării. Cu toate acestea, cât de infinit infernul 
și cât de macabră proximitatea morţii, forța artistică pare să fi regăsit, de fiecare 
dată, o cale de evadare din disperare. Mai este speranţă. 

lrina Boga 
Who’s afraid of Thanatos? 


For the volume Transylvanian Tributes to Ligeti. Thanatos in Contemporary 
Music, from the Tragic to the Grotesque, a collection of essays resulting from 
the third edition of the Ligeti Festival (2020), (collaboration of Transylvania Art 
and Science and the National Academy of Music "Gheorghe Dima" in Cluj 
Napoca), Thanatos descends from the sphere of tragic gods where he confronts 
his territory with Eros, to slide down directly into hell: a coarse and gregarious 
zone whose despair embodies the grotesque. Curated by Bianca Tiplea Temes 
and Hermann Danuser (conference keynote speaker), the compendium of 
papers concerning death, mirrored in contemporary music, involves three levels 
of discussion - Sonic Epigraphs, Ars Moriendi and Le Tout Petit Macabre - À Ligeti. 
The trail of ideas takes the reader on a seemingly dead-end serpentine that asks 
endlessly: is death a grotesque joke? The red line is represented by the 
Transylvanian Gyorgy Ligeti, while his opera - Le Grand Macabre, unleashes 
various aesthetic claims. 

„Antologia Muzicii Românești” 
Creaţii corale 


Melania Turcu 


Proiectul ambițios de 
promovare a muzicii corale 
autohtone, intitulat „Antologia 
Muzicii Românești - Creaţii corale” 
și iniţiat de Uniunea Compozitorilor 
și Muzicologilor din România, a 
ajuns, iată, la a XV-a ediţie. Păstrând 
simetria numerică, CD-ul dedicat 
lucrărilor pentru cor reunește tot 15 
piese, semnate atât de compozitori 
activi în această breaslă, cât și de 
alți compozitori care s-au aplecat 
ocazional asupra respectivului gen 
muzical. 

Cele două mari direcţii 
vizate de autorii incluși în acest document sonor sunt reprezentate de lucrările 
de inspirație folclorică și de cele de factură religioasă. 

Așadar, ediția a XV-a a Creatiilor corale se deschide cu Dorurile mele, 
lucrare scrisă de Dan Buciu pentru cor și ansamblu instrumental pe text propriu. 
Gândită într-o formă tripartită în care figurează ideea de repriză (variată), piesa 
se remarcă prin complexitate armonică (ce dă naștere unui discurs muzical 
destul de disonant, frămânat), prin combinarea scriiturilor de tip omofon și 
polifonic care pun în prim-plan corul, ansamblul instrumental ocupând un loc 
secundar în construcţie, dar și prin accentul deosebit acordat dinamicii (prin 
desele fluctuații la nivelul nuantelor de piano-forte). Totodată, transpar anumite 
elemente de inspirație folclorică, mai cu seamă în partea mediană, redate în 
manieră polifonică. 

A doua lucrare, Laudatio, pentru cor mixt a cappella, aparţine 
compozitorului și interpretului Christian Alexandru Petrescu. Autorul realizează 
o partitură sacră captivantă, folosindu-se de un discurs majoritar polifonic 
(episoadele omofone sunt de regulă izoritmice și se adresează divinității) din 
care nu lipsesc ornamentări de ordin melodic sau scurte momente de ison (în a 

doua parte a piesei), ambele specifice muzicii religioase, într-o frumoasă 
înveșmântare armonică. 

Piesa cu numărul trei, O altă revedere, pentru cor mixt a cappella pe 
versurile lui Nicolae Labiș, semnată de compozitoarea Diana Dembinski-Vodă, 
ar putea fi privită ca un madrigal modern datorită strânsei relaţii ce se stabilește 
între muzică și text, dar și alternării momentelor de omofonie izoritmică cu 
elemente de recitativ, precum și cu sugestii polifonice. În final, este rememorată 
parţial tema iniţială, prefigurându-se o formă de ansamblu tripartită. 

A patra lucrare, Kyrie din „Missa Celestia” pentru cor, solist și efecte 
media de Marcel-Octav Costea, reprezintă o abordare inovatoare a domeniului 
muzical coral de factură religioasă, alăturarea corului cu efectele media fiind una 
reușită și surprinzător de expresivă. Alcătuită din trei parti distincte, piesa 
dispune de un limbaj muzical neocromatic, redat prin intermediul sintaxelor 
mixte (omofonă și polifonică) și a unui acompaniament izoritmic, pregnant, ca 
de psalm (în partea secundă). 

A cincea piesă, Christ ist erstanden (Cristos a înviat), pentru cor mixt pe 
versuri de Johann Wolfgang Goethe extrase din opera Faust, aparţine 
binecunoscutului compozitor clujean Adrian Pop și constituie un eșantion 
muzical de factură sacră de înaltă calitate, deopotrivă interiorizat și tensionat. 
Cele trei părți componente se diferenţiază mai ales prin scriitură: polifonică în 
prima, axată numai pe cuvintele „Christ ist erstanden”, polifonico-omofonă în a 
doua și pur omofonă în a treia (în cadrul căreia se reia textul primei secțiuni și în 
care are loc climaxul dinamic al piesei). 

Lucrarea cu numărul șase, Despre pace, pentru cor de copii și pian pe 
versuri de Felicia Donceanu, de Irina Odagescu-Tutuianu, îndeamnă spre 
introspectie asupra unui subiect cât se poate de actual - pacea/razboiul. În acest 
sens, compozitoarea scoate in relief un leit-motiv fondat pe întrebarea 
(retorică?): „Oameni mari, voi știți ce înseamnă pacea pentru noi, cei mici?”. 
Lucrarea se compune din două secțiuni contrastante - prima, mai amplă decât a 
doua, gândită într-o formă de tipul strofă-refren, iar a doua, mai restrânsă și mai 
lirică, - în care corul este personajul principal iar pianul capătă rol de 
acompaniator (deși i se oferă și scurte momente de intermezzo). În ambele 
secțiuni, scriitura omofonă este suverană, fără a omite și rarele intervenţii de 
recitativ solo. 

A șaptea lucrare este de fapt un fragment (prima parte) din Rugăciune 
pentru cor mixt a cappella pe versurile lui Mihai Eminescu, realizată de 
compozitorul ieșean Viorel Munteanu într-un limbaj muzical modal în care sunt 
evidențiate câteva elemente de inspiraţie bizantină vizibile în special la nivelul 
liniilor melodice cu rol tematic ale sopranei soliste (aspect des întâlnit în creațiile 
vocale ale maestrului Munteanu). Piesa se fundamentează pe o scriitură 
majoritar omofonă de tipul monodie acompaniată (tema fiind expusă aproape 

de fiecare data de soprana solista, corul devenind mai degraba un insotitor) si 
pe alternante de momente soli-tutti. 

A opta lucrare, TAKA-FUGA, pentru cor mixt a cappella, a dirijorului si 
compozitorului Valentin Gruescu, reprezinta un exercitiu de virtuozitate corala 
(in care figureaza si anumite efecte vocale), intens polifonizat si variat dinamic, 
ce îmbracă o formă clasică tripartită (prin reluarea temei iniţiale în final). Piesa 
este o fugă modernă ce amintește de transcrierile pentru cor ale Bourree-urilor 
pentru lăută în mi minor și La major de Johann Sebastian Bach. 

Cea mai amplă lucrare de pe acest CD - a noua - aparţine compozitorului 
Petru Stoianov și se intitulează Cuvinte și strigături, pentru cor mixt a cappella 
pe versuri de Nichita Stănescu. Compusă din cinci părţi distincte din punct de 
vedere tematic, sintactic și agogic, piesa este o combinaţie de elemente 
folclorice încadrate într-un sistem modal și înfățișate fie prin intermediul unui 
text propriu-zis (,,cuvinte”), fie prin anumite onomatopee (,,strigaturi”) prezente 
îndeosebi în ultimele două secţiuni. 

Înscrisă tot pe filonul folcloric, a zecea piesă, Pdrdut cu apă lină, pentru 
cor mixt a cappella, a regretatului compozitor Remus Georgescu, propune o altă 
abordare față de majoritatea lucrărilor de acest gen, dispunând de un discurs 
modal cu armonii surprinzătoare și mai elaborate pentru o muzică de factură 
populară. Forma tripartită se regăsește atât la nivel tematic (apare ideea de 
repriză), cât și la nivel sintactic (scriitura folosită pleacă de la omofonie, ajunge 
la polifonie imitativă (în scară ascendentă în a doua parte) și revine la omofonie 
spre finalul piesei). 

Lucrarea cu numărul 11, Ciocârlia, pentru cor mixt a cappella, scrisă de 
Felicia Donceanu pe versurile poetului Lucian Blaga, se constituie din trei parti 
diferite sub raport tematic și al construcţiei, dar care au în comun utilizarea 
elementelor folclorice. Astfel, se face apel la moduri populare subtil 
cromatizate, precum și la o scriitură corală de o atrăgătoare policromie. O 
atenţie aparte este acordată legăturii dintre muzică și text, ca atare, sunt 
utilizate anumite efecte vocale ce imită cântecul ciocârliei în prima și în ultima 
secţiune, în cazul acesteia din urmă caracterizată printr-o anumită pregnanta 
ritmică, figurează și câteva fragmente din celebra melodie populară Ciocârlia, 
inclusă și de George Enescu în a sa Rapsodie Română nr. 1. 

A 12-a lucrare aparține profesorului și compozitorului Grigore Cudalbu 
și este un Sonet pe versuri de Francesco Petrarca, pentru cor mixt a cappella. 
Gândită într-o formă cvasi-palindromică alcătuită din șase mișcări restrânse, 
expuse fie în manieră polifonico-imitativă, fie în manieră omofonă (uneori și 
izoritmica), piesa este simplă dar eficientă, nu prezintă reliefuri sau culminatii 
mari, fiind egală din punct de vedere ritmic și armonic (sunt folosite armonii de 
tipul medievalo-renascentist), toate acestea pentru a recrea ambianța muzicii 
vechi. 

Urmatoarea lucrare, a 13-a, este semnata de Anca-Nicoleta Neagu 
pentru cor de copii pe versuri populare si se intituleaza Plugusorul crestinesc. 
Compozitoarea apeleaza la anumite sonoritati accesibile, specifice unui numar 
considerabil de lucrări scrise in acest gen, iar formatul arhitectonic ales este per 
ansamblu de tipul strofă-refren (la jumătatea piesei se configurează o nouă 
secţiune tematică care întrerupe patternul de mai sus). Alăturarea corului cu 
efectele de percuție realizate de tamburina dar si de sugestiile vocale ale 
partidei de alto care de cele mai multe ori imită sunetul clopotelor, este una 
reușită și evocă atmosfera festivă de iarnă. 

Penultima piesă, a 14-a, este o inspirată armonizare pentru cor mixt a 
cappella a colindului Pomut răzmuratu, pe versuri populare, realizată de 
profesorul și compozitorul Iosif Fit. În ciuda faptului că înveșmântarea într-o 
armonie clasico-tonală, obișnuită, poate părea desuetă, totuși, melodia ce stă la 
baza colindului este splendidă, iar ideea de intrare progresivă a vocilor este 
salutară. 

Cu lucrarea dirijorului și compozitorului Eugen Dan-Drăgoi, Mărimuri la 
Sfântul Apostol Andrei, pentru cor bărbătesc, se încheie cea de-a XV-a ediţie a 
Creatiilor corale. Concepută în stil neopsaltic și structurată în două parti 
contrastante ca scriitură - prima, în care se apelează aproape exclusiv la cântarea 
psaltică, specific bizantină, dar în care spre final figurează și scurte momente 
polifonice, și a doua, în care scriitura polifonică din debut devine omofonă -, 
piesa dispune de un suport armonic de tip neomodal care nu afectează în niciun 
fel sobrietatea caracteristică acestui gen muzical. 


SUMMARY 


Melania Turcu 


"Anthology of Romanian Music" 
Choral creations 


The ambitious project to promote Romanian choral music, entitled "Anthology 
of Romanian Music - Choral Creations" and initiated by the Union of Composers 
and Musicologists of Romania, has now reached its 15? edition. Keeping the 
numerical symmetry, the CD dedicated to works for choir brings together 15 
pieces, signed both by composers active in this guild, and by other composers 
who have occasionally turned to this musical genre. 

The two main directions addressed by the composers included in this sound 
document are works of traditional folkloric inspiration and those of a religious 
nature. 

